ബ്രദര് മാവുരൂസിന്റെ ഓണസമ്മാനം; നാലു കുടുംബങ്ങള്‍ക്ക് സുരക്ഷിതഭവനം - Hrudayavayal\nബ്രദര് മാവുരൂസിന്റെ ഓണസമ്മാനം; നാലു കുടുംബങ്ങള്‍ക്ക് സുരക്ഷിതഭവനം\nBy administrator on September 17, 2016, 6:39 am Comments Off on ബ്രദര് മാവുരൂസിന്റെ ഓണസമ്മാനം; നാലു കുടുംബങ്ങള്‍ക്ക് സുരക്ഷിതഭവനം\nകൊച്ചി: തെരുവില് ആരംഭിച്ച് തെരുവില് തന്നെ അവസാനിക്കാമായിരുന്ന നാലു കുടുംബങ്ങള്‍ക്ക് ബ്രദര് മാവുരൂസ് നല്‍കിയ ഓണസമ്മാനമാണ് അടച്ചുറപ്പുള്ള ഭവനം.\nകൊച്ചി ഗാന്ധി നഗറിലെ ആശ്രയഭവന്റെ സാരഥി കൂടിയാണ് ബ്രദര് മാവുരൂസ്.\nഎറണാകുളം നോര്‍ത്ത്, സൗത്ത് റയില്‍വേ സ്‌റ്റേഷനുകളുടെ പരിസരങ്ങളിലായാണ് കൈക്കുഞ്ഞുങ്ങള് ഉള്‍പ്പെടെ 16 പേരടങ്ങിയ നാലു കുടുംബങ്ങള് താമസിച്ചിരുന്നത്. ചില ദിവസങ്ങളില് കരിത്തല സ്‌കൂളിനു സമീപത്തെ പുറമ്പോക്കിലും ഇവര് അന്തിയുറങ്ങി. തെരുവുനായ്ക്കളുടെയും സാമൂഹ്യവിരുദ്ധരുടെയും ശല്യങ്ങളും ഈ കുടുംബങ്ങള്‍ക്ക് നേരിടേണ്ടി വന്നു.\nതെരുവുമക്കള്‍ക്കിടയിലുള്ള സ്‌നേഹശുശ്രൂഷകള്‍ക്കിടയിലാണ് സതിരാജ്, സെബാസ്റ്റ്യന്, ലക്ഷ്മി, ദേവേന്ദ്രന് എന്നിവരുടെ കുടുംബങ്ങളെ ബ്രദര് മാവുരൂസ് കണ്ടുമുട്ടിയത്. ഇവരുടെ അവസ്ഥ മനസിലാക്കിയ ബ്രദര് ഇരിങ്ങാലക്കുടയ്ക്കടുത്ത് മൂരിയാട് സെന്റ് മാര്‍ട്ടിന് നഗറില് നിരാലംബര്‍ക്കായി നിര്‍മ്മിച്ച വീടാണ്(മദര് തെരേസ ഹോം) നാലു കുടുംബങ്ങള്‍ക്കായി നല്‍കി.\nകൊച്ചി കോര്‍പറേഷന് കൗണ്‍സിലര് ഡോ. പൂര്‍ണിമ നാരായണന്, കടവന്ത്ര പോലീസും ബ്രദര് മാവുരൂസിന്റെ പ്രവര്‍ത്തനത്തിന് പിന്തുണയുമായെത്തി. നാലു കുടുംബങ്ങളെയും പുതിയ വീട്ടിലേക്ക് യാത്രയാക്കാന് കെസിബിസി പ്രൊ ലൈഫ് സമിതി ജനറല് സെക്രട്ടറി സാബു ജോസ്, അഡ്വ. രാം കുമാര്, കടവന്ത്ര എസ് ഐ പി.കെ സജീവ്, ആശ്രയഭവന് പ്രവര്‍ത്തകരായ സിനി, വിജയകുമാര് തുടങ്ങിയവരും ഉണ്ടായിരുന്നു.\nനാലുകുടുംബങ്ങള്‍ക്കും ആവശ്യമായ വസ്ത്രങ്ങളും ഒരു മാസത്തേക്കുള്ള ഭക്ഷണ സാധനങ്ങളും ആശ്രയഭവന് നല്‍കി.\nആശ്രയഭവനിലൂടെ അമ്പതു വര്‍ഷത്തോളമായി രണ്ടായിരത്തോളം തെരുവുബാല്യങ്ങള്‍ക്കാണ് ബ്രദര് മാവുരൂസ് ആശ്യയവും അഭയവുമായത്.\nബ്രദര് മാവുരൂസിന്റെ ഓണസമ്മാനം; നാലു കുടുംബങ്ങള്‍ക്ക് സുരക്ഷിതഭവനം added by administrator on September 17, 2016, Time: 6:39 am


ദുബായിൽ ടൂറിസ്റ്റുകളുടെ വരവിൽ വർധ‌നവ്;4മാസത്തിനിടെ ഇന്ത്യക്കാരടക്കമുള്ള സന്ദർശകരുടെ എണ്ണം 51 ലക്ഷം…\nGulf News specialWorld\nസന്ദർശകരുടെ പറുദീസയാണ് ദുബായ്. വർണങ്ങളില് തീർത്ത ആ നഗരത്തിന് കാഴ്ചക്കാരുടെയുടെയും ആ നഗരത്തിലെത്തുന്ന ഓരോരുത്തരുടെയും ഹൃദയം കവരാനുള്ള പ്രത്യേക കഴിവ് ഉണ്ട്. കണ്ണെത്താത്ത ദൂരത്ത് പരന്നു കിടക്കുന്ന മണലാരണ്യവും അംബരചുംബികളായ കെട്ടിടങ്ങളും അവയ്ക്കിടയിൽ പ്രൗഡിയോടെ തല ഉയർത്തി നിൽക്കുന്ന ബുർജ് ഖലീഫയും ഷോപ്പിങ്ങ് മാളുകളുമെല്ലാമൊരുക്കി സഞ്ചാരികളെ മയക്കുന്ന സ്വപ്ന ഭൂമിയാണ് ഇത്. കേട്ടിട്ടില്ലേ, ദൂബായിയുടെ പകലിനേക്കാൾ ഭംഗി ആ നഗരത്തിന്റെ രാത്രികൾക്കാണ്. അത്യാഢംബരത്തിന്റെ ഈ നഗരം ആരെയും വിസ്മയിപ്പിക്കും.\nകൊവിഡ് പ്രതിസന്ധിയിൽ എല്ലാ രാജ്യങ്ങളെയും പോലെ ഇവിടുത്തെ വിനോദ സഞ്ചാര മേഖലയും ഇടിവ് അനുഭവപ്പെട്ടിരുന്നു. എന്നാൽ കോവിഡ് സാഹചര്യങ്ങൾ മാറിയതോടെ ദുബായ് വിനോദസഞ്ചാര രംഗത്ത് വൻ കുതിപ്പാണ്. കഴിഞ്ഞ4മാസത്തിനിടെ ഇന്ത്യക്കാരടക്കമുള്ള സന്ദർശകരുടെ എണ്ണം 51 ലക്ഷമാണ് രേഖപ്പെടുത്തിയിരിക്കുന്നത്. അതായത് കഴിഞ്ഞ വർഷം ഇതേ കാലയളവിനേക്കാൾ മൂന്നിരട്ടി വർധനവാണ് രേഖപ്പെടുത്തിയിരിക്കുന്നത്. 2025 ആകുമ്പോഴേക്കും 2.5 കോടിയിലേറെ സന്ദർശകരെയാണു ദുബായ് പ്രതീക്ഷിക്കുന്നത്.\nസഞ്ചാരികളുടെ എണ്ണം വർധിച്ചതോടെ മറ്റു മേഖലകളെയും അത് കാര്യമായി ഗുണമേ ചെയ്തു. ഹോട്ടൽ താമസക്കാരുടെ എണ്ണം 76 ശതമാനമായാണ് ഉയർന്നിരിക്കുന്നത്. ഇന്ത്യയിൽ നിന്നുള്ള ആളുകളെ കൂടാതെ ഗൾഫ് രാജ്യങ്ങളായ ഒമാൻ, സൗദിയിൽ നിന്നും ആളുകൾ എത്തുന്നുണ്ട്. കൂടാതെ യുകെ, റഷ്യ എന്നിവിടങ്ങളിൽ നിന്നും സന്ദർശകർ ഇങ്ങോട്ട് എത്താറുണ്ട്. നിലവിൽ സന്ദർശകരുടെ എണ്ണത്തിൽ നാലാം സ്ഥാനത്താണ് ദുബായ്. അതിൽ നിന്ന് ഒന്നാം സ്ഥാനം നേടുക എന്നത് തന്നെയുമാണ് ദുബായ് ലക്‌ഷ്യം വെക്കുന്നത്. സന്ദർശകരുടെ എണ്ണത്തിൽ ഒന്നാം സ്ഥാനത്ത് ബാങ്കോങ്ങും രണ്ടാം സ്ഥാനത്ത് ലണ്ടനും മൂന്നാം സ്ഥാനത്ത് പാരീസുമാണ് ഉള്ളത്. സന്ദർശകരുടെ എണ്ണത്തിൽ വർദ്ധനവ് ഉണ്ടാകാൻ പുതിയ വീസകളും നിലവിലുള്ള വീസകളിൽ വൻ ഇളവുകൾ പ്രഖ്യാപിച്ചതും ഏറെ സഹായകമായി എന്നാണ് വിലയിരുത്തൽ.\nStory Highlights: tourist arrivals in dubai tripled than that of last year\nRead more on: dubai | tourist\nഹജ്ജ് തീർത്ഥാടനം; ദുബായിൽ നിന്നുള്ള ആദ്യ വിമാനം ഇന്ന് പുറപ്പെടും Gulf News\nഇനി പണം ഈടാക്കും; ദുബായിൽ പ്ലാസ്റ്റിക് ബാഗുകൾക്ക് ജൂലൈ മുതൽ പണം നൽകണം… Gulf News


short film bhumiyil kakkathollayiramathed– News18 Malayalam\n'ഭൂമിയിൽ കാക്കത്തൊള്ളായിരാമത്തേത്'; വേറിട്ടൊരു പ്രണയകഥ\nUpdated: August 6, 2018, 6:03 PM IST\nഓരോ പ്രണയത്തിനും കാണും ഒരു കഥ പറയാൻ. അത്തരത്തിൽ വ്യത്യസ്തമായ ഒരു പ്രണയ കഥ പറയുന്ന ഹ്രസ്വ ചിത്രമാണ് ഭൂമിയിൽ കാക്കത്തൊള്ളായിരാമത്തേത്. ഉയരം കുറഞ്ഞ ചെറുപ്പക്കാരൻ തന്നെക്കാൾ ഉയരമുള്ള പെണ്ണിനെ പ്രണയിക്കുന്നതും അവളോട് പ്രണയം തുറന്നു പറയുമ്പോൾ അവൾ നൽകുന്ന മറുപടിയും വളരെ ലളിതമായി അവതരിപ്പിച്ചിരിക്കുകയാണ് ഇതിൽ.\nഒടുവിൽ പ്രണയം അംഗീകരിച്ച പെൺകുട്ടി കാമുകനോട് ചോദിക്കുന്നു ഭൂമിയിലെ എത്രാമത്തെ കാമുകി കാമുകന്മാരാണ് നമ്മളെന്ന്. ഇതിന് കാക്കത്തൊള്ളായിരാമത്തെ എന്ന് കാമുകൻ മറുപടി നൽകുന്നതോടെ ഹ്രസ്വ ചിത്രം അവസാനിക്കുന്നു. വെറും ഏഴ് മിനിട്ട് മാത്രം ദൈർഘ്യമുള്ളതാണ് ഇത്.\nബെൻജിത്ത് ഗോപാല് സംവിധാനം ചെയ്തിരിക്കുന്ന ഹ്രസ്വ ചിത്രം ഇതിനോടകം തന്നെ മികച്ച അഭിപ്രായം നേടിയിരിക്കുകയാണ്. നിപുൻ കരിപ്പാലാണ് തിരക്കഥയും നിർമാണവും. ഫെബിൻ റോഷന്റേതാണ് ക്യാമറ. മുകേഷ് കൊമ്പൻ എഡിറ്റിംഗും മനു ഗോപിനാഥ് സംഗീതവും നിർവഹിച്ചിരിക്കുന്നു. അജിത്ത്, അമൃത ബാലകൃഷ്ണൻ എന്നിവരാണ് പ്രധാന വേഷത്തിലെത്തിയിരിക്കുന്നത്.


ആചാരങ്ങളില് കോടതിക്ക് ഇടപെടാമെന്ന നിലപാടാണ് സര്‍ക്കാര് അഭിഭാഷകന് സ്വീകരിച്ചത്. മുന് നിലപാട് മാറ്റി കോടതി വിധിയെ ദേവസ്വം ബോര്‍ഡും അംഗീകരിച്ചു.\n06 Feb, 2019 at 02:12 PM\nശബരിമല യുവതീ പ്രവേശന വിധി പുനപരിശോധിക്കുന്നതിനെ സര്‍ക്കാറും തിരുവിതാംകൂര് ദേവസ്വം ബോര്‍ഡും സുപ്രീം കോടതിയില് ശക്തമായി എതിര്‍ത്തു. ആചാരങ്ങളില് കോടതിക്ക് ഇടപെടാമെന്ന് നിലപാടാണ് സര്‍ക്കാര് അഭിഭാഷകന് സ്വീകരിച്ചത്. മുന് നിലപാട് മാറ്റി കോടതി വിധിയെ ദേവസ്വം ബോര്‍ഡും അംഗീകരിച്ചു.\nസര്‍ക്കാരിന്റെ പ്രഖ്യാപിത നിലപാട് അര്‍ഥശങ്കക്കിടയില്ലാത്ത വിധം ആവര്‍ത്തിച്ചുറപ്പിക്കുന്നതായിരുന്നു കോടതിയില് കണ്ടത്. പുനപരിശോധനക്ക് അര്‍ഹമായ ഒന്നും എതിര്‍കക്ഷികളുടെ വാദത്തിലില്ലെന്നാണ് സര്‍ക്കാരിന് വേണ്ടി ഹാജരായ ജയ്ദീപ്ഗുപ്ത വാദിച്ചത്.\nതുല്യനീതിയാണ് ശബരിമല വിധിയുടെ അടിത്തറ. സ്ത്രീകളുടെ അവകാശമാണ് പ്രധാനം. അയ്യപ്പഭക്തര് പ്രത്യേക മതവിഭാഗമാണെങ്കില് മാത്രമേ യുവതി വിലക്ക് അനിവാര്യമായ ആചാരമാവുകയുള്ളൂ. ഭരണഘടനാധാര്‍മികതക്കും മൌലികാവകാശങ്ങള്‍ക്കും വിരുദ്ധമായ ആചാരങ്ങളില് കോടതിക്ക് ഇടപെടാമെന്നും സര്‍ക്കാര് അറിയിച്ചു.\nആചാരങ്ങള്‍ക്കൊപ്പം എന്ന നിലപാട് മാറ്റി കോടതിവിധിക്കൊപ്പമാണ് തങ്ങളെന്നും അത് പുനപരിശോധിക്കേണ്ടതില്ലെന്നുമാണ് തിരുവിതാംകൂര് ദേവസ്വം ബോര്‍ഡ് സുപ്രീം കോടതിയെ അറിയിച്ചത്. ആര്‍ത്തവമില്ലാതെ മനുഷ്യകുലത്തിന് നിലനില്‍പ്പില്ല. എല്ലാവരും തുല്യരെന്നതാണ് മതത്തിന്റെ അടിസ്ഥാനം. ക്ഷേത്രാചാരങ്ങള് ഭരണഘടനാ ധാര്‍മ്മികതക്ക് വിധേയമായിരിക്കണം. മാറ്റം എതിര്‍ക്കുന്നവര്‍പോലും പിന്നീട് പിന്തുണക്കുമെന്നും ദേവസ്വം ബോര്‍ഡിന് വേണ്ടി ഹാജരായ രാകേഷ് ദ്വിവേദി കോടതിയെ അറിയിച്ചു.\nസര്‍ക്കാരിന്റെയും ദേവസ്വം ബോര്‍ഡിന്റെയും നിലപാട് പുനപരിശോധന ഹരജിയില് തീര്‍പ്പ് കല്‍പിക്കാനിരിക്കുന്ന കോടതി ബഞ്ചിനെ നിര്‍ണായകമായി സ്വാധീനിക്കും. മറുവശത്ത് ദേവസ്വം ബോര്‍ഡിന്റെ നിലപാട് മാറ്റം യുവതിപ്രവേശത്തെ എതിര്‍ക്കുന്നവരുടെ കടുത്ത അതൃപ്തിക്ക് കാരണമായേക്കും.\nSabarimalasupream courtsabarimala women entry


chirag-paswan about bjp ljp alliance | എൽജെപി അധികാരത്തിലെത്തിയാൽ നിതീഷ് കുമാറിന്റെ സ്ഥാനം ജയിലിൽ; ബീഹാറിൽ എൽജെപി- ബിജെപി സഖ്യമെന്ന് ആവർത്തിച്ച് ചിരാഗ് പസ്വാൻ - MarunadanMalayalee.com\nOctober 25, 202005:14 PM IST Permalink\nപാട്‌ന: ബീഹാറിൽ എൽജെപി- ബിജെപി സഖ്യമെന്ന് ആവർത്തിച്ച് ലോക് ജനശക്തി പാർട്ടി (എൽജെപി) നേതാവ് ചിരാഗ് പസ്വാൻ. പാർട്ടി റാലികളിൽ തന്റെ പാർട്ടിക്ക് വോട്ട് ചോദിക്കുന്നതിനൊപ്പം പാർട്ടി മത്സരിക്കാത്ത മണ്ഡലങ്ങളിൽ ബിജെപി സ്ഥാനാർത്ഥികൾക്ക് വോട്ട് ചെയ്യണമെന്നും ചിരാഗ് ആവശ്യപ്പെടുന്നു. " ബിഹാർ ഫസ്റ്റ് ബിഹാറി ഫസ്റ്റ് നടപ്പിലാക്കാൻ എൽജെപി സ്ഥാനാർത്ഥികൾക്ക് വോട്ടുചെയ്യാൻ ഞാൻ നിങ്ങളോട് അഭ്യർത്ഥിക്കുന്നു. മറ്റെല്ലായിടത്തും ബിജെപിക്ക് വോട്ട് ചെയ്യുക. വരാനിരിക്കുന്ന സർക്കാർ നിതീഷ് രഹിത സർക്കാരായിരിക്കും" - ചിരാഗ് പാസ്വാൻ തന്റെ ട്വീറ്റിലും ആവശ്യപ്പെടുന്നത് ഇങ്ങനെയാണ്.\nബിഹാറിൽ തന്റെ പാർട്ടി അധികാരത്തിലെത്തിയാൽ മുഖ്യമന്ത്രി നിതീഷ് കുമാറിനെ ജയിലിൽ അടയ്ക്കുമെന്ന് ഇന്ന് നടത്തിയ തിരഞ്ഞെടുപ്പ് റാലിയിൽ ചിരാഗ് പ്രഖ്യാപിച്ചു. ഞങ്ങൾ അധികാരത്തിൽ വന്നാൽ നിതീഷ് കുമാറും ഉദ്യോഗസ്ഥരും അഴിക്കുള്ളിലാകും-ചിരാഗ് പസ്വാൻ പറഞ്ഞു. ബിഹാർ നിയമസഭ തിരഞ്ഞെടുപ്പിന് മുന്നോടിയായി ഡുമ്രോണിൽ നടന്ന റാലിയെ അഭിസംബോധന ചെയ്തത് സംസാരിക്കുകയായിരുന്നു പസ്വാൻ. ബിഹാറിലെ മദ്യ നിരോധനം പരാജയപ്പെട്ടുവെന്നും ചിരാഗ് പസ്വാൻ പറഞ്ഞു. അനധികൃത മദ്യം വ്യാപകമായി വിൽക്കപ്പെടുന്നുവെന്നും നിതീഷ് കുമാറിന് കൈക്കൂലി ലഭിക്കുന്നുന്നുണ്ടെന്നും ചിരാഗ് പസ്വാൻ ആരോപിച്ചു. നിതീഷ് രഹിത സർക്കാരിനായി വോട്ട് ചെയ്യണമെന്നും അദ്ദേഹം ആവശ്യപ്പെട്ടു.\nഒക്ടോബർ 28നാണ് ബീഹാറിലെ ഒന്നാം ഘട്ട തെരഞ്ഞെടുപ്പ്. 71 സീറ്റുകളിലേക്കാണ് അന്ന് ജനവിധി. ഒക്ടോബർ 28, നവംബർ മൂന്ന്, ഏഴ് തിയതികളിലാണ് ബിഹാർ നിയമസഭാ തിരഞ്ഞെടുപ്പ് നടക്കുക. നവംബർ പത്തിനാണ് ഫലപ്രഖ്യാപനം. ബിജെപി, ജെഡിയു, വിഐപി എന്നീ പാർട്ടികൾ ചേർന്നുള്ള എൻഡിഎ സംഖ്യവും കോൺഗ്രസ്, ആർജെഡി, ഇടതുപക്ഷപാർട്ടികൾ അടങ്ങുന്ന മഹാസഖ്യവും തമ്മിലാണ് സംസ്ഥാനത്ത് മാറ്റുരയ്ക്കുന്നത്. എൻഡിഎ സഖ്യം വിട്ടില്ലെങ്കിലും എൽജെപി ഇക്കുറി തനിച്ചാണ് തെരഞ്ഞെടുപ്പിനെ നേരിടുന്നത്. ജെഡിയു മത്സരിക്കുന്ന എല്ലാ മണ്ഡലങ്ങളിലും എൽജെപി സ്ഥാനാർത്ഥികളെ നിർത്തിയിട്ടുണ്ട്. അതേസമയം മറ്റ് മണ്ഡലങ്ങളിൽ ബിജെപിക്കാണ് പാർട്ടിയുടെ പിന്തുണ.


‘കഴിച്ചതെന്തെന്ന് പറയാന് ആരെയാണ് ഭയക്കുന്നത്?’; ബീഫ് വിവാദത്തില് കാജോളിനെ പിന്തുണച്ച് മമത ബാനര്‍ജി – Chandrika Daily\nBy chandrika Thursday May 4, 2017 07:55 am\n‘കഴിച്ചതെന്തെന്ന് പറയാന് ആരെയാണ് ഭയക്കുന്നത്?’; ബീഫ് വിവാദത്തില് കാജോളിനെ പിന്തുണച്ച് മമത ബാനര്‍ജി\nബീഫ് വിവാദത്തില് ബോളിവുഡ് നടി കാജോളിനെ പിന്തുണച്ച് പശ്ചിമ ബംഗാള് മുഖ്യമന്ത്രി മമത ബാനര്‍ജി. നമ്മളാരെയാണ് ഭയക്കുന്നതെന്ന് മമത ചോദിച്ചു. നോര്‍ത്ത് ദിനാജ്പൂരില് നടന്ന റാലിയില് പങ്കെടുത്ത്…\nബീഫ് വിവാദത്തില് ബോളിവുഡ് നടി കാജോളിനെ പിന്തുണച്ച് പശ്ചിമ ബംഗാള് മുഖ്യമന്ത്രി മമത ബാനര്‍ജി. നമ്മളാരെയാണ് ഭയക്കുന്നതെന്ന് മമത ചോദിച്ചു. നോര്‍ത്ത് ദിനാജ്പൂരില് നടന്ന റാലിയില് പങ്കെടുത്ത് സംസാരിക്കുമ്പോഴാണ് കാജോളിനെ പിന്തുണച്ച് മമത സംസാരിച്ചത്.\nകാജോളിനെ അറിയില്ലെന്നും നിരവധി ചിത്രങ്ങളില് ഷാരൂഖിന്റെ കൂടെ അഭിനയിച്ചിട്ടുണ്ടെന്ന് അറിയാമെന്നും മമത പറഞ്ഞു. എന്ത് തരം മാംസമാണ് കഴിച്ചതെന്ന് കാജോള് ഭയമില്ലാതെ പറയണം. അപകടകരമായ അന്തരീക്ഷമാണ് രാജ്യത്ത് നിലനില്‍ക്കുന്നത്. ജനങ്ങള് എന്താണ് കഴിക്കേണ്ടതെന്ന് ചിലരാണ് തീരുമാനിക്കുന്നതെന്നും മമത ബാനര്‍ജി കൂട്ടിച്ചേര്‍ത്തു.\nഎന്തുകൊണ്ടാണ് ഇത്തരത്തില് ഭയം സൃഷ്ടിക്കുന്നത്. തന്നെ ജയിലിലടക്കാന് ശ്രമം നടക്കുകയാണ്. എന്നാല് മൊത്തം തൃണമൂലുകാരേയും ജയിലില് അടക്കേണ്ടിവരും. ജനങ്ങള് ഇതിന് മറുപടി നല്‍കുമെന്ന് ബി.ജെ.പിയെ പരോക്ഷമായി വിമര്‍ശിച്ച് മമത പറഞ്ഞു. വര്‍ഗ്ഗീയ സംഘര്‍ഷങ്ങള് എങ്ങനെയാണ് ഉണ്ടാക്കുന്നതെന്ന് അവര്‍ക്ക് മാത്രമേ അറിയൂ. അവര് ഹിന്ദുമതത്തിന്റെ അനുകൂലികളല്ലെന്നും മമത ബാനര്‍ജി കൂട്ടിച്ചേര്‍ത്തു.\nനേരത്തെ സുഹൃത്ത് റയ്യാനൊരുങ്ങിയ വിരുന്നില് കാജോള് ബീഫ് കഴിക്കുന്നതിന്റെ വീഡിയോ ഫേസ്ബുക്കില് പോസ്റ്റ് ചെയ്തിരുന്നു. ഇതിനെതിരെ ഹിന്ദുത്വവാദികളുടെ ആക്രമണം നടന്നു. തുടര്‍ന്ന് പോസ്റ്റ് അപ്രത്യക്ഷപ്പെടുകയായിരുന്നു. താന് കഴിച്ചത് ഗോമാംസമല്ലെന്നും ബീഫാണെന്നും വ്യക്തമാക്കി കാജോള് പിറ്റേന്ന് ഫേസ്ബുക്കില് പ്രത്യക്ഷപ്പെടുകയും ചെയ്തു. ഈ സാഹചര്യത്തിലാണ് കാജോളിന് പിന്തുണയുമായി മമതയെത്തിയത്. കഴിച്ചതെന്താണെന്ന് പേടി കൂടാതെ പറയാന് കാജോള് പറയണമെന്നായിരുന്നു മമത പറഞ്ഞത്.\nCategories: Culture, More, Views Tags: actress kajol, mamatha banerji


ഇത് കേരളമാണ് … ഇവിടെ ഇങ്ങനെയാണ്… ഹിന്ദു പെണ്‍കുട്ടിയുടെ വിവാഹം നടത്താന് മുന്‍കൈയെടുത്ത് മഹല്ല് കമ്മിറ്റി – Truevision News\nഇത് കേരളമാണ് … ഇവിടെ ഇങ്ങനെയാണ്… ഹിന്ദു പെണ്‍കുട്ടിയുടെ വിവാഹം നടത്താന് മുന്‍കൈയെടുത്ത് മഹല്ല് കമ്മിറ്റി\nനിര്‍ധനയായ ഹിന്ദു പെണ്‍കുട്ടിയുടെ വിവാഹം നടത്താന് മുന്‍കൈയെടുത്ത് മഹല്ല് കമ്മിറ്റി. കായംകുളം ചേരാവള്ളി മുസ്ലിം ജമാഅത്താണ് മതമൈത്രിയുടെ മനുഷ്യത്വം തുളുമ്പുന്ന മാതൃക കാട്ടിയിരിക്കുന്നത്.\nപെണ്‍കുട്ടിയുടെ മാതാവിന്റെ അഭ്യര്‍ത്ഥന പ്രകാരം വിവാഹം നടത്തിക്കൊടുക്കാമെന്ന് പള്ളി കമ്മിറ്റി വാക്കുകൊടുക്കുകയായിരുന്നു. കായംകുളം ചേരപള്ളി ക്ഷേത്രത്തിന് സമീപം താമസിക്കുന്ന പരേതനായ അശോകന്റെയും ബിന്ദുവിന്റെയും മകള് അഞ്ജുവിന്റെ വിവാഹമാണ് പള്ളി കമ്മിറ്റി ആഘോഷപൂര്‍വം നടത്താന് പോകുന്നത്.\nവിധവയായ ബിന്ദു വാടകവീട്ടിലാണ് താമസിക്കുന്നത്. സ്വര്‍ണപ്പണിക്കാരനായ ബിന്ദുവിന്റെ ഭര്‍ത്താവ് രണ്ടുവര്‍ഷം മുമ്ബാണ് മരിച്ചത്. സ്വന്തമായി ഭൂമി ഇല്ലാത്ത കുടുംബത്തിന് വാടക വീടിന്റെ ഉടമയാണ് മൃതദേഹം മറവുചെയ്യാനായി സ്ഥലം നല്‍കിയത്.\nഭര്‍ത്താവ് മരിച്ചതോടെ വരുമാനം നിലച്ച കുടുംബം ദിവസച്ചിലവിന് തന്നെ ബുദ്ധിമുട്ടുന്ന അവസ്ഥയിലായിരുന്നു. മൂന്നുമാസം മുന്‍പാണ് ബിന്ദു കുടുംബത്തിലെ അവസ്ഥയില് സഹായിക്കണം എന്നാവശ്യപ്പെട്ട് ജമാഅത്ത് കമ്മിറ്റി സെക്രട്ടറി നുജുമുദ്ദീനെ സമീപിക്കുന്നത്.\n‘ബിന്ദുവിന്റെ വിഷമം അറിഞ്ഞപ്പോള്, നമ്മളെങ്ങനെ സഹായിക്കാതിരിക്കും എന്നാണ് പള്ളി കമ്മിറ്റി അംഗങ്ങള് ചോദിച്ചത്. വിവാഹ ക്ഷണക്കത്തുമായി നാട്ടിലിറങ്ങിയപ്പോള് ജനങ്ങള്‍ക്കും നിറഞ്ഞ സ്‌നേഹം. പള്ളി ചെയ്യുന്നത് ഏറ്റവും മഹത്തരമായ കാര്യമാണെന്ന് നാട്ടുകാര് ഒരേ സ്വരത്തില് പറഞ്ഞു. അഞ്ഞൂറുപേര്‍ക്കുള്ള സദ്യയും ഒരുക്കുന്നുണ്ട്. വിവാഹത്തിന് നേതൃത്വം നല്‍കുന്ന പൂജാരിക്ക് വരെ പണം നല്‍കുന്നത് പള്ളി തന്നെയാണ്. അച്ഛനില്ലാത്ത കുട്ടിയാണ്…ഒരു ചെലവും ചുരുക്കരുത്, എല്ലാം അതിന്റെ ഭംഗിയില് തന്നെ നടത്തണം… സന്തോഷത്തോടെ ആ കുട്ടി പുതിയ ജീവിതത്തിലേക്ക് കടക്കണം…’- പള്ളി കമ്മിറ്റി സെക്രട്ടറി നുജുമുദ്ദീന് പറഞ്ഞു.\nkerala, wedding, ആലപ്പുഴ\nകുരുപൊട്ടുന്നവര് അറിയണം, ഇതാണ് കേരളമെന്ന്; മുസ്ലീം ജമാഅത്ത് പള്ളി കതിര്‍മണ്ഡപത്തില് അഞ്ജുവിന് മംഗല്യം


Life Mission CBI and Kerala government in High court-ഇടപാടിൽ അധോലോക ബന്ധം; ലൈഫ് മിഷനിലെ സഹായം വിദേശ സംഭാവന നിയന്ത്രണ നിയമ പരിധിയിൽ വരുമെന്ന് സിബിഐ\nLife Mission Cbi And Kerala Government In High Court\nസരിതും സ്വപ്നയും സന്ദീപ് നായരും കുപ്രസിദ്ധ കള്ളക്കടത്തുകാരാണ്. യൂണിടാക്ക് ലൈഫ്മിഷന് നൽകിയ രേഖകൾ ഇവർക്ക് എങ്ങനെ കിട്ടി എന്ന് പരിശോധിക്കണമെന്നും സിബിഐ\nOctober 08, 2020 04:59:42 pm\nകൊച്ചി: ലൈഫ്മിഷൻ ഭവന പദ്ധതിയിലെ സഹായം വിദേശ സംഭാവന നിയന്ത്രണ നിയമത്തിന്റെ പരിധിയിൽ വരുമെന്നും ഇടപാടിൽ സംസ്ഥാനത്തെ ഉദ്യോഗസ്ഥർ ഉൾപ്പെട്ടിട്ടുണ്ടങ്കിൽ അന്വേഷിക്കാൻ അധികാരമുണ്ടെന്നും സിബിഐ ഹൈക്കോടതിയെ അറിയിച്ചു. 1989 ൽ കേന്ദ്ര സർക്കാർ ഇക്കാര്യത്തിൽ ഉത്തരവിറക്കിയിട്ടുണ്ടന്നും സിബിഐ ചൂണ്ടിക്കാട്ടി.\nഇടപാടിൽ അധോലോക ബന്ധമുണ്ട്. സരിതും സ്വപ്നയും സന്ദീപ് നായരും കുപ്രസിദ്ധ കള്ളക്കടത്തുകാരാണ്. യൂണിടാക്ക് ലൈഫ്മിഷന് നൽകിയ രേഖകൾ ഇവർക്ക് എങ്ങനെ കിട്ടി എന്ന് പരിശോധിക്കണം. ടെൻഡർ വഴിയാണ് യൂണിടാക്കിന് കരാർ ലഭിച്ചുവെന്നത് കളവാണ്. പണം വന്നത് ഗൂഢാലോചനയുടെ ഭാഗമായിട്ടാണ്. 203 അപ്പാർട്മെൻറുകൾ ആണ് ആദ്യം ഉദ്ദേശിച്ചിരുന്നത്. യൂണിടാക്ക് എംഡി സന്തോഷ് ഈപ്പൻ അത് 100 ഉം പിന്നെ 130 ഉം എന്ന് ആക്കി. ഇത് ലാഭം ഉണ്ടാക്കാൻ ആണെന്നും സിബിഐ കോടതിയെ അറിയിച്ചു.\nയൂണിടാക്കും റെഡ് ക്രസന്റും ലൈഫ് മിഷനും തമ്മിലുള്ള കരാർ പരിശോധിക്കേണ്ടതുണ്ട്. വലിയ ഒരു ഗൂഢാലോചന ഇടപാടിന് പിന്നിൽ ഉണ്ട്. പണം വന്നത് കോൺസൽ ജനറലിന്റെ അക്കൗണ്ടിൽ നിന്നാണ് അല്ലാതെ റെഡ് ക്രസെന്റിന്റെ അക്കൗണ്ടിൽ നിന്നല്ല. എഫ്ഐആർ നിലനിൽക്കും. ധാരണാപത്രം ഹൈജാക്ക് ചെയ്തത് പ്രിൻസിപ്പൽ സെക്രട്ടറിയാണ്. കേസ് ഡയറി കോടതി പരിശോധിക്കണമെന്നും സിബിഐ ആവശ്യപ്പെട്ടു. മുദ്രവെച്ച കവറിൽ സമർപ്പിക്കാമെന്ന് കോടതി നിർദേശിച്ചു.\nഅതേസമയം ലൈഫ് മിഷൻ വിദേശ സംഭാവന നിയന്ത്രണ നിയമത്തിന്റെ പരിധിയിൽ വരില്ലന്ന് സർക്കാർ വാദിച്ചു. സിബിഐ യുടെ അന്വേഷണം ഫെഡറൽ വ്യവസ്ഥയെ തന്നെ തകർക്കും. ഭവന പദ്ധതി നടത്തിപ്പിൽ സർക്കാരിന് പങ്കില്ലെന്നും യുഎഇ റെഡ് ക്രസൻറും യൂണിടാക്കും തമ്മിലാണ് ഇടപാടെന്നും സർക്കാർ അറിയിച്ചു. വടക്കാഞ്ചേരിയിൽ ഉള്ള സ്ഥലം ഏറ്റെടുത്ത് കൊടുക്കുക മാത്രം ആണ് സർകാർ ചെയ്തതെന്നും സർക്കാർ കോടതിയിൽ വ്യക്തമാക്കി.\nറെഡ് ക്രസന്റ് നേരിട്ടാണ് യൂണിടാക്കിന് പണം നൽകിയത്. യുഎഇയാണ് സഹായം നൽകിയത്. സഹായം ആർക്ക് കൊടുക്കണം എന്നത് അവരുടെ തീരുമാനമാണ്. ധന സഹായം കള്ളപ്പണം വെളുപ്പിക്കലോ ഹവാലയോ അല്ല. സിബിഐ കോടതിയിൽ നൽകിയതും വെബ് സൈറ്റിൽ അപ്‌ലോഡ് ചെയ്തതും വ്യത്യസ്ഥ എഫ്ഐആറുകൾ ആണ്.\nലൈഫ് മിഷനെ എഫ്ഐആറിൽ വലിച്ചിഴച്ചു. സിബിഐയുടെ പ്രവൃത്തി കോടതി നടപടികളുടെ ദുരുപയോഗമാണ്. ലൈഫ്മിഷനെ എഫ്ഐആറിൽ നിന്ന് ഒഴിവാക്കണം. സിബിഐ നടപടി ജീവനക്കാരെ ബാധിക്കുമെന്നും സർക്കാർ ബോധിപ്പിച്ചു. കേസ് രാഷ്ട്രീയ പ്രേരിതമാണന്നും ഇടപാടിൽ സർക്കാരിന് പങ്കില്ലന്നും യൂണിടാക്ക് എം.ഡി സന്തോഷ് ഈപ്പൻ ബോധിപ്പിച്ചു. കേസ് കോടതി വിധി പറയാൻ മാറ്റി.


അന്വേഷണ ഉദ്യോഗസ്ഥരെ അപായപ്പെടുത്താന് ഗൂഢാലോചന നടത്തിയെന്ന കേസില് ദിലീപിനെ3ദിവസം ചോദ്യം ചെയ്യാം; അറസ്റ്റ് ചെയ്യാന് പാടില്ല; മുന്‍കൂര് ജാമ്യാപേക്ഷ വ്യാഴാഴ്ച വീണ്ടും പരിഗണിക്കും – Utharadesam\nകൊച്ചി: പ്രമുഖ നടിയെ പീഡിപ്പിച്ച കേസില് തന്നെ അറസ്റ്റ് ചെയ്ത അന്വേഷണ ഉദ്യോഗസ്ഥരെ അപായപ്പെടുത്താന് ദിലീപ് ഗൂഢാലോചന നടത്തിയെന്ന കേസില് മൂന്ന് ദിവസം ചോദ്യം ചെയ്യാന് ഹൈകോടതി അനുമതി നല്‍കി. കസ്റ്റഡിയില് വിടണമെന്ന പ്രോസിക്യൂഷന് ആവശ്യവും ദിലീപിന്റെ മുന്‍കൂര് ജാമ്യാപേക്ഷയും കേട്ട ശേഷമാണ് കോടതി വിധി. ദിലീപിന്റെ മുന്‍കൂര് ജാമ്യാപേക്ഷയില് വ്യാഴാഴ്ച വീണ്ടും വാദം കേള്‍ക്കും. അതുവരെ അറസ്റ്റ് ചെയ്യാന് പാടില്ല.\nമൂന്നുദിവസം രാവിലെ ഒമ്പത് മുതല് രാത്രി എട്ടുവരെ ചോദ്യം ചെയ്യാം. ദിലീപ് അടക്കം മുഴുവന് പ്രതികളും ചോദ്യം ചെയ്യലിന് അന്വേഷണ ഉദ്യോഗസ്ഥന് മുമ്പാകെ ഹാജരാകണം. വ്യാഴാഴ്ച ഇതിന്റെ വിശദാംശങ്ങള് പ്രോസിക്യൂഷന് മുദ്രവെച്ച കവറില് കൈമാറണം. ചോദ്യം ചെയ്യലിന് ആറുമണിക്കൂര് വരെ ഹാജരാകാമെന്നും അന്വേഷണവുമായി സഹകരിക്കാമെന്നും ദിലീപ് കോടതിയെ അറിയിച്ചു. ജാമ്യം നല്‍കിയാല് അന്വേഷണത്തില് ഇടപെടരുതെന്നും എങ്കില് ജാമ്യം റദ്ദാക്കുമെന്നും ഹൈകോടതി പറഞ്ഞു. ഏത് ഉപാധിയും അംഗീകരിക്കാമെന്ന് ദിലീപിന്റെ അഭിഭാഷകന് കോടതിയെ അറിയിച്ചു.\nഗൂഢാലോചന നടത്തുന്നത് കൃത്യം ചെയ്യുന്നതിന് തുല്യമാണെന്ന് വിലയിരുത്തിയ കോടതി തെളിവുകള് പലതും അസ്വസ്ഥതയുണ്ടാക്കുന്നതാണെന്നും നിരീക്ഷിച്ചു. ഗൂഢാലോചന നടത്തിയാല് കൃത്യം ചെയ്തില്ലെങ്കിലും കൃത്യം ചെയ്തതായി കണക്കാക്കാമെന്നും കോടതി പറഞ്ഞു. ദിലീപിനെതിരെ പ്രോസിക്യൂഷന് കൂടുതല് തെളിവുകള് ഹാജരാക്കിയിരുന്നു. എന്നാല് തെളിവുകള് ജാമ്യം റദ്ദാക്കാന് പര്യാപ്തമല്ലെന്നും കോടതി നിരീക്ഷിച്ചിരുന്നു.


ഇംഗ്ലണ്ടിന് 100 റണ്‍സ് വെറുതേകൊടുത്ത് റിഷഭും കാര്‍ത്തിക്കും; നാണക്കേടിന്റെ റെക്കോഡ് | India have conceded 100 runs as byes in this Test series\nഇംഗ്ലണ്ടിന് 100 റണ്‍സ് വെറുതേകൊടുത്ത് റിഷഭും കാര്‍ത്തിക്കും; നാണക്കേടിന്റെ റെക്കോഡ്\nSep 10, 2018, 01:06 PM IST\nരവീന്ദ്ര ജഡേജ അഭിമാനകരമായ ഒരു നേട്ടം ഇന്ത്യന് ടീമിന് സമ്മാനിച്ചു\nഓവല്: അവസാന ടെസ്റ്റിലും ഇംഗ്ലണ്ട് ആധിപത്യം തുടരുന്നതിനിടയില് ഇന്ത്യക്ക് വീണ്ടും നാണക്കേടിന്റെ റെക്കോഡ്. പരമ്പരയിലെ വിക്കറ്റ് കീപ്പര്‍മാരായ ദിനേശ് കാര്‍ത്തിക്കും റിഷഭ് പന്തുമാണ് ഈ നാണക്കേടുണ്ടാക്കിയത്. പരമ്പരയിലാകെ 100 ബൈ റണ്‍സാണ് ഇരുവരും ചേര്‍ന്ന് വഴങ്ങിയത്. ടെസ്റ്റ് ചരിത്രത്തില് ഒരു പരമ്പരയില് ഇത്രയും ബൈ റണ്‍സ് ഇന്ത്യ വഴങ്ങുന്നത് ഇതാദ്യമായാണ്.\nഅഞ്ചാം ടെസ്റ്റില് ഇതുവരെ 35 ബൈ റണ്‍സ് വഴങ്ങിയ റിഷഭ് ഒരു ടെസ്റ്റില് ഏറ്റവും കൂടുതല് ബൈ റണ്‍സ് വിട്ടുകൊടുക്കുന്ന രണ്ടാമത്തെ ഇന്ത്യന് വിക്കറ്റ് കീപ്പറുമായി. നാലാം ടെസ്റ്റില് റിഷഭിന്റെ അശ്രദ്ധ കൊണ്ട് 30 റണ്‍സാണ് ഇംഗ്ലണ്ടിന് വെറുതെ കിട്ടിയത്.\nഒപ്പം ഒരു ടെസ്റ്റ് പരമ്പരയില് 100 ബൈ റണ്‍സ് വഴങ്ങുന്ന മൂന്നാമത്തെ ടീമായും ഇന്ത്യ മാറി. വ്യത്യസ്ത പരമ്പരകളിലായി ഇംഗ്ലണ്ട് നാല് തവണ 100 റണ്‍സിലധികം വെറുതേ എതിര് ടീമിന് കൊടുത്തിട്ടുണ്ട്. 1911-12 ആഷസിലും 1934 ആഷസിലും 1922-23 ദക്ഷിണാഫ്രിക്കയ്‌ക്കെതിരായ പരമ്പരയിലും 2008-09ല് വിന്‍ഡീസിനെതിരായ വിസ്ഡന് ട്രോഫിയിലുമാണ് ഇംഗ്ലണ്ട് 100 റണ്‍സിലധികം വഴങ്ങിയത്. 1909-10ലെ ഇംഗ്ലണ്ടിനെതിരായ പരമ്പരയില് ദക്ഷിണാഫ്രിക്ക 110 റണ്‍സ് വെറുതേ കൊടുത്തു.\nഎന്നാല് അതോടൊപ്പം രവീന്ദ്ര ജഡേജ അഭിമാനകരമായ ഒരു നേട്ടം ഇന്ത്യന് ടീമിന് സമ്മാനിച്ചു. 1992-ന് ശേഷം ഇന്ത്യക്ക് വേണ്ടി ഒരു ടെസ്റ്റില് 80 റണ്‍സിന് മുകളില് സ്‌കോര് ചെയ്യുകയും നാല് വിക്കറ്റെടുക്കുകയും ചെയ്ത താരമെന്ന റെക്കോഡാണ് ജഡേജ സ്വന്തമാക്കിയത്. ഇതിന് മുമ്പ് ഓസ്‌ട്രേലിയക്കെതിരെ രവി ശാസ്ത്രിയാണ് ഈ നേട്ടം കൈവരിച്ചത്.\nആഭ്യന്തര ക്രിക്കറ്റില് രണ്ട് ട്രിപ്പിള് സെഞ്ചുറികള് അടിച്ചിട്ടുണ്ടെങ്കിലും ജഡേജയ്ക്ക് ഇപ്പോഴും ടെസ്റ്റ് സെഞ്ചുറി ഒരു സ്വപ്‌നമായിത്തന്നെ അവശേഷിക്കുകയാണ്. ഒമ്പത് അര്‍ദ്ധ സെഞ്ചുറികളാണ് ഇതുവരെ ജഡേജ നേടിയത്.\nContent Highlights: India have conceded 100 runs as byes in this Test series


ചൂടപ്പം: Gurukulam | ഗുരുകുലം - സമസ്യ: വെളുത്തു പോമെന്നിഹ തോന്നിടുന്നു\nGurukulam | ഗുരുകുലം - സമസ്യ: വെളുത്തു പോമെന്നിഹ തോന്നിടുന്നു\nസമസ്യ: വെളുത്തു പോമെന്നിഹ തോന്നിടുന്നു\nURL:http://malayalam.usvishakh.net/blog/archives/218 Published: 10/12/2006 6:32 PM\nരസകരങ്ങളായ സമസ്യാപൂരണങ്ങള് എന്ന പോസ്റ്റിനെത്തുടര്‍ന്നു് സമസ്യാപൂരണങ്ങളിലുള്ള ബൂലോഗര്‍ക്കുള്ള താത്‌പര്യം വര്‍ദ്ധിച്ചിട്ടുണ്ടു്. ഒരു സമസ്യാപൂരണബ്ലോഗ് തുടങ്ങുമോ എന്നു പലരും ചോദിച്ചു. അതല്പം കടന്ന കയ്യാണെങ്കിലും, ഇവിടെത്തന്നെ വല്ലപ്പോഴും സമസ്യകള് പ്രസിദ്ധീകരിച്ചാലോ എന്നു വിചാരിക്കുകയാണു്. ഭാഷാപോഷിണിയും മംഗളവുമൊക്കെ വേണ്ടെന്നു വെച്ച ഈ വിനോദം നമുക്കു കൊണ്ടു നടക്കാന് പറ്റുമോ എന്നു നോക്കാം. ശ്ലോകങ്ങളെഴുതാന് ഒരു കളരിയുമാവും.\nആദ്യത്തെ സമസ്യയായി എളുപ്പമുള്ള വൃത്തവും ആശയവും നോക്കിയിട്ടു ശരിയായില്ല. അതുകൊണ്ടു് ഒരു നൂറ്റാണ്ടു പഴക്കമുള്ള ഒരു പ്രസിദ്ധസമസ്യ തന്നെ താഴെച്ചേര്‍ക്കുന്നു. വെണ്മണി അച്ഛന് നമ്പൂതിരിയുടെയും കൊച്ചു നമ്പൂതിരിയുടെയും പൂരണങ്ങളും ചേര്‍ത്തിട്ടുണ്ടു്.\nസമസ്യ ഇടുന്ന ആള് ഒരു പൂരണവും കൊടുക്കണം എന്നൊരു കീഴ്‌വഴക്കമുണ്ടു്. അതനുസരിച്ചു ഞാന് ഹൈസ്കൂളില് പഠിക്കുമ്പോള് എഴുതിയ ഒരു പൂരണവും ചേര്‍ക്കുന്നു. അതിനേക്കാള് നല്ല ഒരെണ്ണം ഇപ്പോള് എഴുതാന് പറ്റിയില്ല. പറ്റിയാല് ഇനിയും ചേര്‍ക്കാം.\nവെണ്‍മണി അച്ഛന് നമ്പൂതിരി:\nപൂരണങ്ങള് ദയവായി കമന്റായി ചേര്‍ക്കുക. ഒരാള്‍ക്കു` എത്ര പൂരണങ്ങള് വേണമെങ്കിലും അയയ്ക്കാം. വൃത്തം തെറ്റാത്തവയും (തെറ്റിയാല് നമുക്കു കമന്റുകളിലൂടെ നേരെയാക്കാം) ആശയം യോജിക്കുന്നവയുമായ പൂരണങ്ങള് ഞാന് പോസ്റ്റില്‍ത്തന്നെ ചേര്‍ക്കാം. മുമ്പു പ്രസിദ്ധീകരിച്ച പൂരണങ്ങളുടെ ആശയം കഴിയുന്നത്ര അപഹരിക്കാതിരിക്കാന് ശ്രമിക്കുക.


Five women journalists on MJ Akbar’s statement: ‘Stand by accusations, will fight’: 'അക്ബറിനെതിരായ ആരോപണങ്ങളിൽ ഉറച്ചു നിൽക്കുന്നു, നീതിക്കായി പോരാടും'; വനിതാ മാധ്യമപ്രവർത്തകർ\nFive Women Journalists Respond To Mj Akbars Statement Stand By Accusations Will Fight Metoo Movement\n'അക്ബറിനെതിരായ ആരോപണങ്ങളിൽ ഉറച്ചു നിൽക്കുന്നു, നീതിക്കായി പോരാടും'; വനിതാ മാധ്യമപ്രവർത്തകർ\nതനിക്കെതിരെ ഉയർന്ന ലൈംഗിക ആരോപണങ്ങൾ അക്ബർ നിഷേധിച്ചതിനുപിന്നാലെയാണ് അഞ്ചു വനിത മാധ്യമപ്രവർത്തകർ തങ്ങളുടെ നിലപാട് വ്യക്തമാക്കിയത്\nOctober 15, 2018 01:41:58 pm\nന്യൂഡൽഹി: കേന്ദ്രമന്ത്രി എം.ജെ.അക്ബറിനെതിരെ ഉയർത്തിയ ലൈംഗിക ആരോപണങ്ങളിൽ ഉറച്ചുനിൽക്കുന്നതായി വനിതാ മാധ്യമപ്രവർത്തകർ. തനിക്കെതിരെ ഉയർന്ന ലൈംഗിക ആരോപണങ്ങൾ അക്ബർ നിഷേധിച്ചതിനുപിന്നാലെയാണ് അഞ്ചു വനിത മാധ്യമപ്രവർത്തകർ തങ്ങളുടെ നിലപാട് വ്യക്തമാക്കിയത്. അക്ബറിന്റെ പ്രതികരണത്തിൽ നിരാശരാണെന്ന് പറഞ്ഞ രണ്ടു വനിത മാധ്യമപ്രവർത്തകർ അതിൽ അത്ഭുതപ്പെടുന്നില്ലെന്നും വ്യക്തമാക്കി.\nപൊതുതിരഞ്ഞെടുപ്പിന് മാസങ്ങൾ മാത്രം അവശേഷിക്കെ ഇപ്പോൾ ഇത്തരം ആരോപണങ്ങൾ ഉന്നയിക്കുന്നതിനു പിന്നിൽ രാഷ്ട്രീയ അജണ്ടയുണ്ടെന്ന അക്ബറിന്റെ വാക്കുകളെക്കുറിച്ച് ചോദിച്ചപ്പോൾ ന്യൂയോർക്ക് ആസ്ഥാനമായി പ്രവർത്തിക്കുന്ന മാധ്യമപ്രവർത്തക മാജ്‌ലി പുയ് കാംപയുടെ മറുപടി ഇതായിരുന്നു, ”ഞാനൊരു ഇന്ത്യൻ പൗരയല്ല, എനിക്ക് വോട്ട് ചെയ്യാൻ കഴിയില്ല. എനിക്കൊരു രാഷ്ട്രീയ അജണ്ടയും ഇല്ല. എനിക്കുണ്ടായ അനുഭവത്തെക്കുറിച്ച് വിശദീകരിച്ച് എന്റെ പിതാവ് അക്ബറിന് ഇ-മെയിൽ ഇയച്ചു. അദ്ദേഹം അതിനു മറുപടി നൽകി. എന്റെ കൈയ്യിൽ തെളിവുണ്ട്. അക്ബർ ആരോപണങ്ങൾ നിഷേധിച്ചതിൽ എനിക്ക് അത്ഭുതമില്ല. എന്റെ നിലപാടിൽ ഞാൻ ഉറച്ചു നിൽക്കുന്നു.” 2007 ൽ ദി ഏഷ്യൻ ഏജിൽ ഇന്റേണിങ് ചെയ്യുന്ന സമയത്ത് അക്ബർ കടന്നുപിടിച്ച് ചുംബിക്കാൻ ശ്രമിച്ചുവെന്നാണ് കാംപെയുടെ ആരോപണം.\nഅക്ബറിനെതിരെയുളള ലൈംഗിക ആരോപണത്തിനു പിന്നിൽ ഒരു ഗൂഢാലോചനയുമില്ലെന്നും ആരോപണം ഉന്നയിച്ച ആർക്കും രാഷ്ട്രീയ താൽപര്യമില്ലെന്ന് പ്രിയ രമണി പറഞ്ഞു. ഏതൊരു അപകീർത്തി കേസിലും പ്രതിരോധിക്കാനുളള മികച്ച ആയുധം സത്യമാണ്. അതിനാൽ തനിക്ക് ആശങ്കയില്ലെന്നും അവർ പറഞ്ഞു.\nതാൻ പറഞ്ഞതെന്താണോ അതിൽ ഉറച്ചുനിൽക്കുന്നുവെന്ന് അക്ബറിനൊപ്പം 1995 മുതൽ 97വരെ പ്രവർത്തിച്ച ഫ്രീലാൻസ് ജേർണലിസ്റ്റ് കനിക ഗഗ്‌ലൗട്ട് പറഞ്ഞു. ”തന്റെ അധികാരം ഉപയോഗിച്ച് ആരോപണം ഉന്നയിച്ചവരെയെല്ലാം അപകീർത്തിപ്പെടുത്താനാണ് അക്ബറിന്റെ ശ്രമം. ഞങ്ങളുടെ പോരാട്ടം എല്ലാ സ്ത്രീകൾക്കും വേണ്ടിയാണ്. നീതിക്കുവേണ്ടിയുളള പോരാട്ടമാണ്,” അക്ബറിനെതിരെ ലൈംഗിക ആരോപണം ഉന്നയിച്ച് ട്വീറ്റ് ചെയ്ത ശുത്‌പ പോൾ പറഞ്ഞു.\nഅതിനിടെ, ലൈംഗിക ആരോപണം നേരിടുന്ന എം.ജെ.അക്ബർ വിദേശകാര്യ മന്ത്രി വിളിച്ച യോഗത്തിൽ പങ്കെടുക്കാനായി ഇന്ന് വിദേശകാര്യ മന്ത്രാലയം ഓഫിസിൽ എത്തി. രാജിക്കാര്യത്തിൽ അദ്ദേഹം ഇതുവരെ പ്രതികരിച്ചിട്ടില്ല. പരാതി ഉന്നയിച്ചവർക്കെതിരെ മാനനഷ്ടക്കേസ് നൽകുമെന്നാണ് അക്ബറിന്റെ അഭിഭാഷകൻ വ്യക്തമാക്കിയത്. ആറു വനിതാ മാധ്യമപ്രവർത്തകരാണ് അക്ബറിനെതിരെ ലൈംഗിക ആരോപണം ഉന്നയിച്ചത്.\nTags: #MeToo, BJP, Sexual Abuse


കെ.പി.എം.എസ്. സമ്മേളനം തുടങ്ങി; നേതാക്കളുടെ രാഷ്ട്രീയ ബന്ധം ചർച്ചയാകും | Thruppoonithura\nകെ.പി.എം.എസ്. സമ്മേളനം തുടങ്ങി; നേതാക്കളുടെ രാഷ്ട്രീയ ബന്ധം ചർച്ചയാകും\nതൃപ്പൂണിത്തുറ: കേരള പുലയർ മഹാസഭ (കെ.പി.എം.എസ്.) 48-ാം സംസ്ഥാന സമ്മേളനം തൃപ്പൂണിത്തുറ ചൂരക്കാട് പുഷ്പാഞ്ജലി ഓഡിറ്റോറിയത്തിൽ ബുധനാഴ്ച തുടങ്ങി. സഭയുടെ ഉന്നത ഭാരവാഹികളടക്കമുള്ളവരുടെ ബി.ഡി.ജെ.എസ്. ബന്ധം ഇടതുപക്ഷ ആഭിമുഖ്യമുള്ള നേതാക്കൾ സമ്മേളനത്തിൽ ചോദ്യം ചെയ്യുമെന്ന് സൂചനയുണ്ട്. വ്യാഴാഴ്ചത്തെ പ്രതിനിധി സമ്മേളനത്തിൽ ഇതു സംബന്ധിച്ച ചൂടേറിയ ചർച്ച ഉണ്ടാകുമെന്നറിയുന്നു.\nസമ്മേളനം കെ.പി.എം.എസ്. പ്രസിഡന്റ് എൻ.കെ. നീലകണ്ഠൻ ഉദ്ഘാടനം ചെയ്തു. സമുദായത്തെ സഹായിക്കുന്നവരെ തിരിച്ചും സഹായിക്കുമെന്നും കെ.പി.എം.എസ്. രാഷ്ട്രീയത്തിന്റെ തീച്ചൂളയിൽ നിന്ന് ഉയർന്നുവന്ന പ്രസ്ഥാനമാണെന്നും അദ്ദേഹം പറഞ്ഞു. വൈസ് പ്രസിഡന്റ് കെ. ബിന്ദു പതാക ഉയർത്തി. വർക്കിങ് പ്രസിഡന്റ് വി.സി. ശിവരാജൻ അധ്യക്ഷത വഹിച്ചു. ജനറൽ സെക്രട്ടറി തുറവൂർ സുരേഷ് പ്രവർത്തന റിപ്പോർട്ടും ഖജാൻജി പി.പി. വാവ കണക്കും അസി. സെക്രട്ടറി പി.കെ. സുബ്രൻ അനുശോചന പ്രമേയവും അവതരിപ്പിച്ചു. സ്വാഗതസംഘം ജനറൽ കൺവീനർ പി.വി. രാജു സ്വാഗതം പറഞ്ഞു. കെ.പി.ഇ.എഫ്. പ്രസിഡന്റ് എൻ.കെ. ജനാർദനൻ, കെ.പി.എം.എഫ്. പ്രസിഡന്റ് വത്സമ്മ സുരേന്ദ്രൻ, കെ.പി.വൈ.എം. പ്രസിഡന്റ് കെ.എസ്. വിമൽ എന്നിവർ പങ്കെടുത്തു.\nവൈകീട്ട് തൃപ്പൂണിത്തുറ ലായം കൂത്തമ്പലത്തിൽ നടന്ന സെമിനാർ റിട്ട. ജസ്റ്റിസ് പി.ഡി. രാജൻ ഉദ്ഘാടനം ചെയ്തു. ഭരണഘടനാപരമായ കാര്യങ്ങളിൽ അന്തിമ വിധി ജനകീയമായിരിക്കുമെന്ന് യോഗത്തിൽ പ്രസംഗിച്ച കെ.പി.എം.എസ്. ഉപദേശക സമിതി ചെയർമാൻ ടി.വി. ബാബു പറഞ്ഞു. പി.എസ്.ഇ. വഴി ഇവിടെ ഒരു നിയമനവും നടക്കുന്നില്ല. വലിയ സംസ്ഥാനങ്ങളിൽ പി.എസ്.സി. യിൽ ഏഴു പേർ മാത്രം അംഗങ്ങളായിരിക്കുമ്പോൾ കേരളത്തിൽ 21 അംഗങ്ങളാണ്. പിൻവാതിലുകളിലൂടെയാണ് നിയമനമെന്നാരോപിച്ച അദ്ദേഹം പിന്നെ എവിടെയാണ് സോഷ്യൽ ജസ്റ്റിസ് നമുക്കുണ്ടാകുക എന്നും ചോദിച്ചു.\nവൈസ് പ്രസിഡന്റ് വി.സി. ശിവരാജൻ അധ്യക്ഷനായിരുന്നു. ലോയേഴ്സ് സെന്റർ ഫോർ സോഷ്യൽ ജസ്റ്റിസ് ജന. സെക്രട്ടറി ആർ. പ്രേംശങ്കർ വിഷയാവതരണം നടത്തി. സമ്മേളനം വ്യാഴാഴ്ച സമാപിക്കും. വെള്ളിയാഴ്ച നടത്താനിരുന്ന പ്രകടനവും പൊതുസമ്മേളനവും വേണ്ടെന്നു െവച്ചു. വെള്ളപ്പൊക്ക ദുരന്തത്തിന്റെ പശ്ചാത്തലത്തിലാണിത്. ഇതിനായി കരുതിയിരുന്ന തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകാനും സമ്മേളനം തീരുമാനിച്ചു.\nപൂർണത്രയീശ ക്ഷേത്രത്തിൽ ‘തുലാം ഒമ്പത്’ മഹോത്സവം 26-ന്\nഅയ്യപ്പധർമ പ്രചാരണ രഥയാത്ര തുടങ്ങി


അപകടഭീഷണി ഉണ്ടാക്കി ഒൻപത് മരങ്ങൾ | Kottayam\nഅപകടഭീഷണി ഉണ്ടാക്കി ഒൻപത് മരങ്ങൾ\nNov 2, 2019, 08:00 AM IST\nജനറൽ ആശുപത്രിയിൽ കെട്ടിടത്തിനുമുകളിലേക്ക് വീണ മരം മുറിച്ചുമാറ്റിയ നിലയിൽ.\nകോട്ടയം: ജനറൽ ആശുപത്രി പരിസരത്ത് അപകടഭീഷണി ഉയർത്തി ഒൻപത് മരങ്ങളെന്ന് ആശുപത്രി വികസന സമിതി കണ്ടെത്തി. കഴിഞ്ഞദിവസം രാത്രി പഴയ ആശുപത്രി മന്ദിരത്തിനുമേലേക്ക് മരം വീണ് അപകടം ഉണ്ടായതിനെ തുടർന്ന് ചേർന്ന യോഗം സ്ഥിതി വിലയിരുത്തി. അപകടനിലയിലുള്ള മരങ്ങൾ നീക്കും.\nവാർഡ് 11, 12 എന്നിവയ്ക്ക് അരികിലുള്ള മരങ്ങൾ ചാഞ്ഞുനിൽക്കുന്നു. 11-ന് സമീപമുള്ള കാർഷെഡ്, 12-ന് സമീപമുള്ള കാർഷെഡ്, പ്രസവ വാർഡ്, മിൽമ ബൂത്ത്, അതിന് പിന്നിലുള്ള ഇടം, പുറത്തേക്കുള്ള കവാടം എന്നിവിടങ്ങളിലും മരങ്ങൾ മോശം സ്ഥിതിയിലാണ്. വാർഡ് ഏഴ്, എട്ട്, ഡോക്ടർമാരുടെ കാർഷെഡ് എന്നിവയ്ക്ക് സമീപമുള്ള മരങ്ങളും ചുവട്ടിൽ മണ്ണ് കുറഞ്ഞ സ്ഥിതിയിലാണ്. ഇവയിൽ ചിലതിന് മാത്രമാണ് വനംവകുപ്പിന്റെ മുറിക്കാനുള്ള അനുമതിയുള്ളത്. മറ്റുള്ളതിന് അനുമതി തേടണം.\nഅപകടനിലയിലുള്ള മരങ്ങളുടെ സ്ഥിതി പരിശോധിക്കാൻ ആശുപത്രി സൂപ്രണ്ട്, ആർ.എം.ഒ., വനംവകുപ്പ്, അഗ്നിരക്ഷാസേന, ജില്ലാ പഞ്ചായത്ത് പൊതുമരാമത്ത് വകുപ്പ് സ്റ്റാൻഡിങ് കമ്മിറ്റി അധ്യക്ഷൻ എന്നിവരുടെ സമിതി ഉണ്ടാക്കും. അപകടമുണ്ടായ കെട്ടിടം അടച്ചിട്ടിരിക്കുകയാണ്. ഇവിടെ പ്രവർത്തിച്ചിരുന്ന ഇ.ഇ.ജി. വിഭാഗവും താത്‌കാലികമായി മാറ്റിയിട്ടുണ്ട്. പരിക്കേറ്റവർ സുഖം പ്രാപിച്ചുവരുന്നു. തിരുവഞ്ചൂർ രാധാകൃഷ്ണൻ എം.എൽ.എ., കളക്ടർ സുധീർബാബു എന്നിവർ സ്ഥലം സന്ദർശിച്ചു.\nറോഡരികിൽ നിർത്തിയിട്ടിരുന്ന ബൈക്ക് കത്തിച്ചു\nശതാബ്ദിനിറവിൽ ലൂർദ് പള്ളി കൂദാശ\nശബരിമല: കള്ളക്കേസുകൾ പിൻവലിക്കണം-കെ.പി.ശശികല


three arrested munampam human trafficking മുനമ്പം മനുഷ്യക്കടത്ത് കേസിൽ മൂന്ന് പ്രതികളുടെ അറസ്റ്റ് രേഖപ്പെടുത്തി – News18 Malayalam\nമുനമ്പം മനുഷ്യക്കടത്ത് കേസിൽ മൂന്ന് പ്രതികളുടെ അറസ്റ്റ് രേഖപ്പെടുത്തി\nകേസുമായി ബന്ധപ്പെട്ട് പ്രഭു രവി അനിൽകുമാർ എന്നിവരുടെ പങ്ക് സംശയാതീതമായി തെളിഞ്ഞ സാഹചര്യത്തിലാണ് അറസ്റ്റ്\nLast Updated : January 26, 2019, 07:48 IST\nമുനമ്പം മനുഷ്യക്കടത്ത് കേസിൽ പ്രതികളായ മൂന്ന് പേരുടെ അറസ്റ്റ് രേഖപ്പെടുത്തി. അനിൽ കുമാർ, പ്രഭു, രവി എന്നിവരുടെ അറസ്റ്റാണ് രേഖപ്പെടുത്തിയത്. പാസ്പോർട്ട് ആക്റ്റ് പ്രകാരവും വ്യാജരേഖ ചമയ്ക്കലിനുമാണ് കുറ്റം ചുമത്തിയിരിക്കുന്നത്. എന്നാൽ മൂന്നുപേർക്കുമെതിരെ മനുഷ്യക്കടത്തിന് കുറ്റം ചുമത്തിയിട്ടില്ല.\nസാമ്പത്തിക സംവരണത്തിന് സ്‌റ്റേ ഇല്ല; പരിശോധിക്കുമെന്ന് സുപ്രീം കോടതി\nരാജ്യത്തെ ഞെട്ടിച്ച മുനമ്പം മനുഷ്യക്കടത്തുമായി ബന്ധപ്പെട്ട് ആദ്യ അറസ്റ്റാണ് ഇപ്പോേൾ രേഖപ്പെടുത്തിയത്. കേസുമായി ബന്ധപ്പെട്ട് പ്രഭു രവി അനിൽകുമാർ എന്നിവരുടെ പങ്ക് സംശയാതീതമായി തെളിഞ്ഞ സാഹചര്യത്തിലാണ് ഇത്. പ്രഭു, രവി എന്നിവർക്ക് മനുഷ്യക്കടത്ത് സംബന്ധിച്ച് വ്യക്തമായ ധാരണകൾ ഉണ്ടായിരുന്നുവെന്നും കടത്തിന് എല്ലാ ഒത്താശയും ഇവർ ചെയ്തിരുന്നതായും തെളിഞ്ഞിട്ടുണ്ട് .ബോട്ടുടമ അനിൽകുമാറിന് വസ്തുതകൾ അറിയാമായിരുന്നുവെന്നാണ് പോലീസ് ചൂണ്ടിക്കാട്ടുന്നത് .ഈ സാഹചര്യത്തിലാണ് കേസുമായി ബന്ധപ്പെട്ട് അറസ്റ്റ് നടന്നത്.\nന്യൂസിലാൻഡ്.,ഓസ്‌ട്രേലിയ എന്നിവിടങ്ങളിലേക്കുള്ള മനുഷ്യ കടത്തിൽ ഒരു നിർണായക കേന്ദ്രമായിരുന്നു മുനമ്പം എന്ന വിവരമാണ് ചോദ്യം ചെയ്യലിൽ അന്വേഷണ സംഘത്തിന് ലഭിക്കുന്നത്. ദൽഹിയിൽ നിന്നും കസ്റ്റഡിയിലെടുത്ത പ്രഭു ,രവി സനൂപ് എന്നിവരെ ചോദ്യം ചെയ്തതിൽ നിന്നുമാണ് കേസുമായി ബന്ധപ്പെട്ട കൂടുതൽ വിവരങ്ങൾ പൊലീസ് ലഭിച്ചത്. ഇതിൽ പ്രഭുവിന്റെ പങ്കാണ് കൂടുതൽ നിർണായകമായത്.\n2013 ൽ ബോട്ടിൽ ഓസ്ട്രേലിയയിൽ എത്തിയ പ്രഭു\nരണ്ടുവർഷത്തോളം അവിടെ കൃഷിതോട്ടത്തിൽ ജോലി ചെയ്തു. അഭയാർത്ഥി വിസയിൽ ക്രിസ്മസ് ദ്വീപിലായിരുന്നു ജോലിചെയ്തതത്. അക്കാലത്ത് ഓസ്ട്രേലിയൻ സർക്കാരിൽനിന്ന് അഭയാർത്ഥികൾക്കുള്ള ആശ്വാസ ധനവും കൈപ്പറ്റി. രണ്ടുവർഷത്തിനുശേഷം ഓസ്ട്രേലിയൻ സർക്കാർ തന്നെ ഈ സംഘത്തെ തിരിച്ചയച്ചയക്കുകയായിരുന്നെന്നും മൊഴിയിലുണ്ട്. പ്രഭുവിന് മുഖ്യപ്രതി ശ്രീകാന്തൻ അടക്കമുള്ളവരുമായി അടുത്ത ബന്ധമുണ്ടെന്നും പൊലീസ് സ്ഥിരീകരിച്ചിട്ടുണ്ട്. ദൽഹിയിലടക്കം സംഘത്തിനു വേണ്ടി ഇയാൾ ആളെ കൂട്ടിയെന്നും തെളിഞ്ഞിട്ടുണ്ട്. എല്ലാവരുടെയും പങ്ക് തെളിഞ്ഞ സാഹചര്യത്തിലാണ് അറസ്റ്റ്.\nFirst published: January 25, 2019, 17:14 IST\narrestmunambam harbourmunambam human trafficking issuemunambam issueമുനമ്പം മനുഷ്യക്കടത്ത്മുനമ്പം മനുഷ്യക്കടത്ത് വാർത്തകൾ


പൂക്കോലി - വിക്കിപീഡിയ\nErythroxylum acuminatum (Arn.) Walp. [Illegitimate]\nErythroxylum lucidum Moon [Illegitimate]\nപശ്ചിമഘട്ടതദ്ദേശവാസിയായ ഒരു ചെറിയമരമാണ് പൂക്കോലി. (ശാസ്ത്രീയനാമം: Erythroxylum moonii).6മീറ്റർ വരെ ഉയരം വയ്ക്കുന്ന ഈ മരം തെക്കെ ഇന്ത്യയിലെയും ശ്രീലങ്കയിലെയും 900 മീറ്റർ വരെ ഉയരമുള്ള നിത്യഹരിതവനങ്ങളിൽ അപൂർവ്വമായി കാണുന്നു.\nWikispecies has information related to Erythroxylum moonii\nവിക്കിമീഡിയ കോമൺസിലെ Erythroxylum moonii എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=പൂക്കോലി&oldid=3208765" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:41,6സെപ്റ്റംബർ 2019.


ക്യാമ്പസ് മിറര്: ഒരു പ്രയോഗം ഭാഷയിൽ ജനിക്കുന്നു\nഒരു പ്രയോഗം ഭാഷയിൽ ജനിക്കുന്നു\nസ്ക്കൂളിൽ എന്റെ കൂടെ പഠിച്ച കുറച്ചേറെ പേർ ചേർന്നതു നെന്മാറ നായർസ് കോളേജിൽ. ഇതിലേറെയും സാമൂഹ്യദ്രോഹികൾ.. എന്റെ കോളേജ് ജീവിതം ജിപ്സികളുടേതായതിനു് ഏറിയപങ്കും ഇവരാകുന്നു കാരണക്കാർ. ഇക്കൂട്ടരോടു ഡിഗ്രിക്കും ചേരാൻ പറ്റാത്തതിനു കാരണവും ഈ ജിപ്സി നയം തന്നെ. മാർക്കു കുറഞ്ഞവർക്കുള്ള ഏക ആശ്രയം അന്നും ഈഴവർസ് കോളെജായിരുന്നു. വീണ്ടും ഞാൻ ജിപ്സിയായി.\nഏതാണ്ടു ഈ കാലഘട്ടം അവസാനിക്കാറായപ്പോഴാണു് മേല്പറഞ്ഞ വില്ലന്മാർക്കു് കോളേജിൽ ഹൈഡ് ആൻഡ് സീക്ക് (പാലക്കാടന്മാർക്കതു് സൈബാറുകളി തൃശ്ശൂരുകാർക്കമ്പസ്ഥാനി) കളിക്കണമെന്നു് കലശലായ ആഗ്രഹം മുളച്ചതു്. ക്ലാസ് നടന്നു കൊണ്ടിരിക്കുമ്പോൾ തന്നെ ഇതു നടപ്പാക്കാനും അവർ തീരുമാനിച്ചു. ക്ലാസ് മുറിക്കു സമീപം ചെന്നു് ഉച്ചത്തിൽ സൈബാർ എന്നു പറഞ്ഞില്ലെങ്കിൽ കളിക്കുന്ന കാര്യം നാലാളറിയില്ല. കളിച്ചിട്ടു പിന്നെ പ്രയോജനവുമില്ല എന്നതു് വാദ്ധ്യാന്മാർക്കറിയില്ലല്ലോ. അവരുടെ പരാതി എത്തേണ്ട താമസം അടുത്തു നടക്കാൻ പോകുന്ന ജൂബിലി ഉത്സവത്തിൽ തലപുകഞ്ഞിരിക്കുന്ന പ്രിൻസിപ്പാൾ പ്യൂണിനെ വിട്ടു സകലതിനേം വിളിപ്പിച്ചു. ഇവന്മാരെ ഇപ്പൊഴേ അങ്ങൊതുക്കിയില്ലെങ്കിൽ ഉത്സവത്തിനു് ആനയിടയും! തലമുറിയന്മാർ ഒറ്റക്കെട്ടായി തന്നെ ഓഫീസിൽ ഹാജരായി. പ്രിൻസിപ്പൾ ഒറ്റക്കെട്ടിനെ വലിച്ചു നീട്ടി ഒറ്റ വരിയാക്കാൻ പറഞ്ഞതനുസരിച്ചപ്പോൾ വരി ഇടനാഴി വരെ നീണ്ടു. വരിയുടെ വാൽ കണ്ടാകൃഷ്ടനായ ഒരു എ ബി വി പിക്കാരൻ പതുക്കെ കാര്യമന്വേഷിക്കാൻ ചെന്നു.\nഎന്തു പറ്റി? എന്താ ഇവിടെ?\nഒന്നാം ക്ലാസ്സു് മുതൽ എനിക്കു സതീർത്ഥ്യനായിരുന്ന ഒരേഴ്ശ്ശനുണ്ടു്, കല്ലേപ്പുള്ളിക്കാരൻ. കരിവീട്ടിക്കാതലിന്റെ നിറമുള്ളവൻ, നാക്കുവടിയുടെ ആകൃതിയിലുള്ള ശരീരമെങ്കിലും നാല്പതു പറനിലം ഒറ്റയ്ക്കു വിത്തെറിഞ്ഞു തീർക്കുന്നവൻ, കല്ലേപ്പുള്ളിയിലെ നാട്ടുപ്രമാണിമാർക്കിടയിൽ സ്ഥാനമുള്ള ഒരേയൊരു ഇരുപതുകാരൻ. ഊർജ്ജതന്ത്രത്തിൽ നേടിയ ബിരുദത്തിന്റെ കടലാസുപോലും വാങ്ങാതെ ചേറിലേക്കിറങ്ങിയവൻ. കച്ചോലം ഇഞ്ചി തുടങ്ങിയ കൃഷികളിലേക്കു് കല്ലേപ്പുള്ളിയിലെ കാർഷിക മേഖലയെ നയിക്കാൻ ശ്രമിച്ചവൻ. ഈ പ്രായത്തിൽ ചെണ്ടകൊട്ടുപഠിക്കാൻ പോകുന്നവൻ. നേരത്തെ ഒരു കമന്റിൽ ജ്യേഷ്ഠസമാഗമം നടന്നതായി പരാമർശിക്കപ്പെട്ടവൻ.\nഏബിവിപ്പിക്കാരൻ ചെന്നു ചോദിച്ചതു് പ്രത്യുൽ‌പ്പന്നമതിത്വത്തിനു് പേരുകേട്ട, ഇവനോടു്.\n“ബാഡ്ജ് വാങ്ങാൻ“. ഉത്തരം ചോദ്യം തീരുന്നതിനു മുൻപേ വന്നു.\n“അതേ” അതിലൽഭുതമെന്തു് എന്ന ഭാവം ഏഴ്ശ്ശന്റെ മുഖത്തു്.\nഅതെന്തേ എസ്സഫൈക്കാർക്കു മാത്രം? അല്ലല്ലെന്തു കഥയിതു കഷ്ടമേ ഭാവം അവന്റെ മുഖത്തു്.\n“അതറിയില്ല. ഞങ്ങളേ വിളിച്ചു ഞങ്ങൾ വന്നു” വരിയിലെ എല്ലാവരുടെയും മുഖത്തു് സഹതാപരസം.\nചോദ്യകർത്താവിനു് തീ പിടിച്ചു. ഒറ്റലിൽ പെട്ട കണ്ണനെ പോലെ അവൻ അച്ചാലും പിച്ചാലും നടന്നു. പ്രിൻസിപ്പാളിന്റെ നല്ലകുട്ടികളുടെ ലിസ്റ്റിൽ സ്ഥാനമുള്ള തന്നെ വളണ്ടിയർ ലിസ്റ്റിൽ നിന്നു് ഒഴിച്ചു നിർത്തിയതു് കക്ഷിക്കു് സഹിക്കാവുന്നതിലപ്പുറമായിരുന്നു. നടത്തത്തിനൊടുവിൽ രണ്ടും കല്പിച്ചു് മൂപ്പർ കൂടെയുള്ളവനെ പുറത്തു നിർത്തി, വരിക്കരികിലൂടെ ഇടിച്ചുകയറി പ്രിൻസിയുടെ ക്യാബിനിലെത്തി. മാഡം മുഖമുയർത്തി നോക്കി. കണ്ണുകളിൽ അവിശ്വസനീയത.\nയൂ റ്റൂ.. എന്നഭാവം തിരസ്ക്കരിക്കപ്പെട്ടവൻ വായിച്ചില്ല.\n“ഞാൻ മാത്രമല്ല മാഡം, സദാശിവനുമുണ്ടു്.“\nക്യാബിനു പുറത്തു നിൽക്കുന്ന സുഹൃത്തിനെ ചൂണ്ടിയുള്ള അവന്റെ ഈ മറുപടി പിൽക്കാലത്തു് ക്യാമ്പസിൽ പ്രചുരപ്രചാരം നേടിയ ഒരു പ്രയോഗമായി. പ്രയോഗഫലസിദ്ധിയാൽ ഇടിച്ചുകയറി മണ്ടത്തരം വിളമ്പുന്നവരെ അക്കാലങ്ങളിൽ സദാശിവനെന്നു വിളിക്കകൂടി അന്നാട്ടുകാർ പതിവാക്കിയത്രേ.\nവാ‍ൽക്കഷ്ണം: ഈ ഒരവസരത്തിൽ മാത്രമേ ഫാ‍ൿടറിയിൽ നിന്നു് ആളുവന്നാ‍ലേ പരീക്ഷയ്ക്കിരുത്തുകയുള്ളൂ എന്ന ഭീഷണി തെല്ലും കൂസലില്ലാതെ കേൾക്കാൻ സിദ്ധാർത്ഥനു സാധിച്ചിട്ടുള്ളൂ എന്നു കൂടി പറയട്ടെ\nposted by സിദ്ധാര്‍ത്ഥന് at 12:25 PM\nഎന്നാലും സദാശിവനെ ഒറ്റിയതു നന്നായില്ല സിദ്ധു. സമാനമായ ഒരു അനുഭവം എനിക്കും വന്നിട്ടുണ്ടു്.\n“എന്റെ ലോകത്തില്” വായിക്കാം.\nFebruary 26, 2006 11:40 PM\nസദാശിവന് ഞങ്ങള്‍ക്ക് സെബാസ്റ്റ്യന് ആയതെങ്ങനെയാണാവോ!\nപോസ്റ്റ് കലക്കി :-))\nFebruary 26, 2006 11:54 PM\n2 വൈല്‍ഡ് ഗസ്സ് നടത്തട്ടോ സിദ്ധാ?\nപത്തടി ഉയരത്തില് പാഞ്ഞുപോയ അടിക്ക് ചാടി മുഖം കാണിച്ചുകൊടുത്ത ഈ ചങ്ങായി\n1. ഒരു മലയാളം ബ്ലോഗ്ഗനാണോ?\nമുകളിലത്തെ ചോദ്യത്തിനു അല്ലാ എന്നാണ് ഉത്തരമെങ്കില്\n2. ഒരു മലയാളം ബ്ലോഗ്ഗന്‍റെ കൂടെ പണിയെടുക്കുന്നയാളാണോ?\nഇതിനും അല്ലായെന്നാണുത്തരമെങ്കില് എന്‍റെ രണ്ടു ഗസ്സും തെറ്റി-സുല്ല്.\nFebruary 27, 2006 12:06 AM\nFebruary 27, 2006 12:08 AM\nകലക്കി മോനെ സദാശിവാ.\nFebruary 27, 2006 2:47 AM\nസിദ്ധാർത്ഥാ ആ സുഹൃത്തിന് എന്റെ വക ഒരു ബാഡ്ജ്..!\nFebruary 27, 2006 3:31 AM\nസിദ്ധു, എഴ്ശ്ശനെ മനസ്സിലായി. :-) അവന് ഇതു ചെയ്തില്ലെങ്കിലേ അത്‌ഭുതമുള്ളു...\nFebruary 27, 2006 8:25 PM\nദേവനുദ്ദേശിച്ച ആളല്ലെന്നു് തോന്നുന്നു. ഇനി കക്ഷിയെങ്ങാനും ബ്ലോഗ്ഗിംഗ് തുടങ്ങിയിട്ടുണ്ടോ എന്നറിയാന് നിവൃത്തിയുമില്ല.\nമേഘങ്ങളുടെ ബാഡ്ജ് ഞാനാ സുഹൃത്തിനു കൊടുത്തോളാം കേട്ടോ.\nവീരഗാഥകളിനിയുമുണ്ടു കണ്ണൂസേ ആശാന്റെ പേരില്. പലതും എഴുതിയിടാന് കൊള്ളാത്തവയാണെന്നു മാത്രം. നേരില് കാണുമ്പോള് പറയാം.\nFebruary 27, 2006 11:04 PM\nഈ സദാശിവനൊരു പ്രതിഭാസമാണരവിന്ദേ;-) എല്ലായിടത്തും ഇതിനെ കാണാം പ്രാദേശികമായ ഭേദം വരുമെന്നേയുള്ളൂ.\nബാക്കി കമന്റുകാരോടും വായിച്ചു ചീത്തവിളിക്കാഞ്ഞവരോടും നന്രി പെറ്റ്രു കൊള്‍കിറേന്\nFebruary 27, 2006 11:20 PM\nനാല്പതു പറനിലം ഒറ്റയ്ക്കു വിത്തെറിഞ്ഞു തീർക്കുന്നവൻ!\nകല്ലേപ്പുള്ളിയിലെ നാട്ടുപ്രമാണിമാർക്കിടയിൽ സ്ഥാനമുള്ള ഒരേയൊരു ഇരുപതുകാരൻ!\nഊർജ്ജതന്ത്രത്തിൽ നേടിയ ബിരുദത്തിന്റെ കടലാസുപോലും വാങ്ങാതെ ചേറിലേക്കിറങ്ങിയവൻ!\nകച്ചോലം ഇഞ്ചി തുടങ്ങിയ കൃഷികളിലേക്കു് കല്ലേപ്പുള്ളിയിലെ കാർഷിക മേഖലയെ നയിക്കാൻ ശ്രമിച്ചവൻ!!!\nMarch 05, 2006 4:27 AM\nഹഹഹ . പാവം സദാശിവന്. ഇനി കണ്ടിടത്ത് മുഴുവന് ഇടിച്ചുകയറി ഞാനുണ്ട്, പുറത്ത് നില്‍ക്കുന്നവനുമുണ്ട് എന്ന് പറയുന്നതിന് മുന്‍പ് സന്ദര്‍ഭം നോക്കണേ സിദ്ധാര്‍ത്ഥാ :)\nMarch 05, 2006 4:45 AM\n'തുളസി' കാണാതെ പോയ തുളസിക്കതിര്


ഇ.എം.സി.സി പദ്ധതിയുമായി ബന്ധപ്പെട്ട് അടിമുടി ദുരൂഹതയെന്ന് ചെന്നിത്തല; കത്ത് പുറത്തു വിട്ടു | Ramesh chennithala press meet\nഇ.എം.സി.സി പദ്ധതിയുമായി ബന്ധപ്പെട്ട് അടിമുടി ദുരൂഹതയെന്ന് ചെന്നിത്തല; കത്ത് പുറത്തു വിട്ടു\nതിരുവനന്തപുരം: ഇ.എം.സി.സി പദ്ധതിയുമായി ബന്ധപ്പെട്ട് അടിമുടി ദുരൂഹതയാണെന്ന് പ്രതിപക്ഷ നേതാവ് രമേശ് ചെന്നിത്തല. പദ്ധതിയുമായി ബന്ധപ്പെട്ട് എല്ലാക്കാര്യങ്ങളും മറച്ചുവയ്ക്കാനാണ് സര്‍ക്കാര് ശ്രമിക്കുന്നതെന്നും അദ്ദേഹം ആരോപിച്ചു.\nഅസന്റ് എന്ന വ്യവസായ നിക്ഷേപ സമ്മേളനം നടന്നത് 2020 ജനുവരി ഒന്‍പത്, 10 തീയതികളിലാണ്. പക്ഷേ ഇ.എം.സി.സിയുമായി സര്‍ക്കര് കരാറില് ഒപ്പിട്ടത് 28-02-2020ല് ആണ്. അതായത് അസന്റ് കഴിഞ്ഞ് 48 ദിവസം കഴിഞ്ഞപ്പോഴാണ് ധാരണാപത്രത്തില് ഒപ്പിട്ടത്. മന്ത്രി മെഴ്സിക്കുട്ടിയമ്മ പറഞ്ഞത് പോലെ കൊട്ടക്കണക്കിന് പദ്ധതികള് വരുകയും അതെല്ലാം കണ്ണുമടച്ച് ഒപ്പിടുകയുമല്ല ചെയ്തത്. ഇ.എം.സി.സിയുടെ പദ്ധതി വിശദമായി പരിശോധിച്ച് ചര്‍ച്ച നടത്തി ഡീല് ഉറപ്പിച്ച ശേഷമാണ് ധാരണാപത്രം ഒപ്പിട്ടിരിക്കുന്നതെന്ന് വളരെ വ്യക്തമാണ്. എന്നാല് ഈ നടപടികളെല്ലാം തന്നെ നിയമസഭയില് നിന്ന് സര്‍ക്കാര് പരിപൂര്‍ണമായി മറച്ചുവെച്ചു. 12-02 -2020ല് മോന്‍സ് ജോസഫ്, പി.ജെ ജോസ്, സിഎഫ് തോമസ് എന്നീ മൂന്ന് എം.എല്,എമാര് അസന്റിനെപ്പറ്റി ചോദിച്ചപ്പോള് വ്യവസായ മന്ത്രി ഇ.പി ജയരാജന് ഒരക്ഷരം പോലും മിണ്ടിയില്ല. അസന്റ് ധാരണാപത്രം ഒപ്പിട്ടവരുടെയും താത്പര്യപത്രം തന്നവരുടെയും വിശദമായ ലിസ്റ്റ് ജയരാജന് നിയമസഭയ്ക്ക് തന്നിട്ടുണ്ട്. എന്നാല് ആഴക്കടല് മത്സ്യബന്ധനത്തെക്കുറിച്ചുള്ള കാര്യങ്ങള് മറച്ചുവയ്ക്കുകയായിരുന്നുവെന്നും ചെന്നിത്തല ആരോപിച്ചു.\nഇ.എം.സി.സി കമ്പനിയെക്കുറിച്ച് അന്വേഷിച്ച് സംസ്ഥാനം കേന്ദ്രത്തിന് അയച്ച കത്തും പ്രതിപക്ഷ നേതാവ് വാർത്താ സമ്മേളനത്തിൽ പുറത്തു വിട്ടു.\nമുഖ്യമന്ത്രിയ്ക്കും മന്ത്രിമാര്‍ക്കും പദ്ധതിയെപ്പറ്റി അറിവില്ലായിരുന്നു എന്നാണ് സര്‍ക്കാർ വിശദീകരണമെങ്കിലും സംസ്ഥാന സര്‍ക്കാര് വളരെ ഗൗരവമായാണ് ഈ പദ്ധതിയെ എടുത്തതെന്ന് വ്യക്തമാക്കുന്ന തെളിവുകളുണ്ടെന്നും അദ്ദേഹം വ്യക്തമാക്കി.\n3.12.2019 ല് സംസ്ഥാന സര്‍ക്കാരിന് വേണ്ടി പ്രിന്‍സിപ്പൽ സെക്രട്ടറി കെ.ആര് ജ്യോതിലാല് കേന്ദ്ര വിദേശകാര്യ ജോയിന്റ് സെക്രട്ടറിക്ക് ഈ പദ്ധതിയുമായി ബന്ധപ്പെട്ട് കത്തെഴുതിയിട്ടുണ്ടെന്ന് വെളിപ്പെടുത്തിയ പ്രതിപക്ഷ നേതാവ് കത്ത് വാർത്താ സമ്മേളനത്തിൽ പുറത്തു വിട്ടു.\nഅമേരിക്ക ആസ്ഥാനമായുള്ള ഇ.എം.സി.സി ഗ്ലോബല് കണ്‍സോഷ്യത്തിന്റെ സബ്‌സിഡയറി കമ്പനിയായ ഇ.എം.സി.സി ഇന്റര് നാഷണല് ഇന്ത്യാ പ്രൈവറ്റ് ലിമിറ്റഡ് ആഴക്കടല് മത്സ്യബന്ധനം പരിപോക്ഷിപ്പിക്കുന്നത് സംബന്ധിച്ച് ഒരു കണ്‍സെപ്റ്റ് ലെറ്റര് സമര്‍പ്പിച്ചിട്ടുണ്ടെന്നും അതിനാല് ഈ കമ്പനിയെപറ്റി അന്വേഷിച്ച് അറിയണമെന്നുമാണ് കത്തിന്റ ഉളളടക്കം. അസന്റിന് മൂന്ന് മാസം മുമ്പാണ് ഈ കത്തെഴുതിയത്. ജ്യോതിലാലിനെ പോലുള്ളൊരു സെക്രട്ടറി കേന്ദ്രത്തിന് കത്തയക്കണമെങ്കില് സര്‍ക്കാര് തലത്തില് ചര്‍ച്ച നടത്തിയിട്ടായിരിക്കുമല്ലോയെന്നും ചെന്നിത്തല ചോദിച്ചു.\nകേരളത്തില് കടൽ തന്നെ വില്‍ക്കാനാണ് സര്‍ക്കാര് നോക്കുന്നതെന്നും മത്സ്യത്തൊഴിലാളികളുടെ ജീവിതം വഴി മുട്ടിക്കാനാണ് ശ്രമിക്കുന്നതെന്നും രമേശ് ചെന്നിത്തല ആരോപിച്ചു. മത്സ്യത്തൊഴിലാളികളെ വഞ്ചിക്കുകയും കേരളത്തിന്റെ മത്സ്യ സമ്പത്ത് കൊള്ളയടിക്കുകയും ചെയ്യാനുള്ള വന് ഗൂഢാലോചനയാണ് ഇതിന്റെ പിന്നില് നടന്നതെന്ന് വ്യക്തമാണ്. പ്രതിപക്ഷം കണ്ടെത്തിയില്ലായിരുന്നെങ്കില് മന്ത്രിസഭായോഗത്തില് വെച്ച് തീരുമാനിച്ച് ഉത്തരവ് ഇറങ്ങിയേനെ.\nകുറച്ച് ഉദ്യോഗസ്ഥന്‍മാര് മാത്രമല്ല അതിന്റെ ഉത്തരവാദികള്.അവര് മാത്രം വിചാരിച്ചാല് ഇത്രയൊന്നും വലിയ ഇടപാടുകള് നടത്താന് കഴിയില്ല എന്ന് എല്ലാവര്‍ക്കും ബോധ്യമുള്ളകാര്യമാണ്. യഥാര്‍ത്ഥ പ്രതികള് മന്ത്രിമാരും മുഖ്യമന്ത്രിയുമാണെന്നും അദ്ദേഹം പറഞ്ഞു.\nന്യൂഡല്‍ഹി: ഗുജറാത്ത് മുനിസിപ്പല് തിരഞ്ഞെടുപ്പില് ഉണ്ടായ മുന്നേറ്റം ..\nEMCC പ്രതിനിധികളുമായി മേഴ്‌സിക്കുട്ടിയമ്മ ചര്‍ച്ച നടത്തിയെന്ന് ചെന്നിത്തല; ഫോട്ടോകള് പുറത്തുവിട്ടു\nമീൻ പിടിക്കാൻ ബോട്ടിൽ, വല ഒതുക്കാന് കടലിൽ ചാടി ; രാഹുലിന്റെ യാത്രയിൽ അമ്പരന്ന് മത്സ്യത്തൊഴിലാളികൾ


ലൈവ് ടെലിവിഷൻ പരിപാടിയ്ക്കിടെ യുവാവിന്റെ കുമ്പസാരം, ശേഷം സംഭവിച്ചത് ! - Janayugom Online\nലൈവ് ടെലിവിഷൻ പരിപാടിയ്ക്കിടെ യുവാവിന്റെ കുമ്പസാരം, ശേഷം സംഭവിച്ചത് !\nരണ്ട് സ്ത്രീകളെ കൊലപ്പെടുത്തിയെന്ന് ലൈവ് ടെലിവിഷന് പരിപാടിക്കിടെ വെളിപ്പെടുത്തിയ യുവാവിനെ ടിവി സ്റ്റുഡിയോയില് നിന്നും പൊലീസ് അറസ്റ്റ് ചെയ്തു. ചണ്ഡീഗ‍ഡിലാണ് സംഭവം. 31 വയസുകാരനായ മനേന്ദര് സിംഗാണ് പത്ത് കൊല്ലത്തിനിടെ രണ്ട് സ്ത്രീകളെ കൊലപ്പെടുത്തിയിട്ടുണ്ടെന്ന വിവരം വെളിപ്പെടുത്തിയത്. ലൈവ് പരിപാടിയ്ക്കിടെയാണ് ഇയാളെ പൊലീസ് അറസ്റ്റ് ചെയ്തത്.\n2010ൽ കേസില് പ്രതിയായി ഇയാളെ കണ്ടെത്തിയിരുന്നുവെന്നും പിന്നീട് ഇയാള് പഞ്ചാബ് ഹരിയാന കോടതിയില് നിന്നും ജാമ്യത്തില് പുറത്ത് എത്തുകയായിരുന്നു എന്നുമാണ് റിപ്പോര്‍ട്ട്. തന്റെ കൂടെ താമസിച്ചിരുന്ന 27കാരിയായ നഴ്‌സ് സറബ്ജിത്ത് കൗറിന് തന്റെ സഹോദരന്റെ ഭാര്യയുടെ സഹോദരനുമായി ബന്ധമുണ്ടായിരുന്നെന്ന കാരണത്താലാണ് കൊലപ്പെടുത്തിയത്. ന്യൂഇയര് രാത്രിയില് ഹോട്ടല് മുറിയില്‍വെച്ചായിരുന്നു കൊലപാതകം.\nകൂടാതെ 2010 ല് റെനു എന്നൊരു പെണ്‍കുട്ടിയെ താന് കൊന്നിട്ടുണ്ടെന്നും ഇയാള് വെളിപ്പെടുത്തി. കര്‍നലില് വെച്ചാണ് ഇയാള് റെനുവിനെ കൊലപ്പെടുത്തിയത്. ഉത്തര്‍പ്രദേശ് സ്വദേശിയുമായി അവള് പ്രണയത്തിലായിരുന്നെന്നും അതിനാലാണ് കൊലപ്പെടുത്തിയതെന്നും മനേന്ദർ പറഞ്ഞു.\nEnglish Summary: Man confesses to killing two women on live TV.\nതീപ്പിടിത്തത്തില് വീട് നശിച്ചാൽ നാലു ലക്ഷം രൂപയുടെ സഹായം നല്‍കുമെന്ന് സർക്കാർ\nസുപ്രീംകോടതി ജീവനക്കാരന് കോവിഡ് 19; രണ്ട് പേര് നിരീക്ഷണത്തില്\nസർഫാസി നിയമം സഹകരണ ബാങ്കുകൾക്കും ബാധകം: സുപ്രീം കോടതി\nസുശാന്ത് സിംഗിന്റെ മരണം; അന്വേഷണം ബോളിവുഡിലെ ഉന്നതരിലേക്ക്


Mar 4, 2021, 04:50 pm IST\nഇടുക്കി : വട്ടവടയിൽ അതിമാരകമായ കഞ്ചാവുമായി മൂന്ന് പേർ പിടിയിൽ. ആലപ്പുഴ ജില്ലയിൽ കോമളപുരം വില്ലേജിൽ ആര്യാട് കരയിൽ വാളശ്ശേരി വീട്ടിൽ സാജിദ് (25), മാമ്മൂട് കരയിൽ കളരിക്കൽ വീട്ടിൽ മുഹമ്മദ് ഷാദുൽ (22), എറണാകുളം ജില്ലയിൽ നെടുമ്പാശ്ശേരി-അത്താണി കരയിൽ ശ്രീരംഗം വീട്ടിൽ ശ്രീകാന്ത് (32 )എന്നിവരാണ് പിടിയിലായത്. എക്‌സൈസ് സർക്കിൾ ഇൻസ്‌പെക്ടർ എം കെ പ്രസാദിന്റെ നേതൃത്വത്തിലാണ് പ്രതികളെ പിടികൂടിയത്.\nപഴയത്തോട്ട് പ്രവർത്തിക്കുന്ന മൊണ്ടാന ടെന്റ് ക്യാമ്പിൽ നിശാപാർട്ടികൾക്കിടയിൽ ലഹരിമരുന്ന് വിതരണം നടക്കുന്നുണ്ടെന്ന് എക്‌സൈസ് ഷാഡോ സംഘത്തിന് രഹസ്യ വിവരം ലഭിച്ചിരുന്നു. തുടർന്ന് നടത്തിയ പരിശോധനയിലാണ് മാരകമായ ലഹരിവസ്തുക്കൾ പിടിച്ചെടുത്തത്. ഒരേക്കറിലേറെ വരുന്ന ടെന്റ് ക്യാമ്പിൽ നാല് മണിക്കൂറിലധികം നേരമാണ് സംഘം പരിശോധന നടത്തിയത്. 0.150 ഗ്രാം എംഡിഎംഎ, 0.048 ഗ്രാം എൽഎസ്ഡി, 3.390 ഗ്രാം ഹാഷിഷ് ഓയിൽ, 10 ഗ്രാം കഞ്ചാവ് എന്നിവയാണ് പിടിച്ചെടുത്തത്. തമിഴ്‌നാട്ടിൽ നിന്നാണ് മയക്കുമരുന്നുകൾ കേരളത്തിലെത്തുന്നത് എന്ന വിവരവും ലഭിച്ചിട്ടുണ്ട്.\nഓൺലൈനിലൂടെ ടെന്റ് ബുക്ക് ചെയ്ത് വരുന്ന യുവാക്കൾക്കാണ് ലഹരി മരുന്നുകൾ വിതരണം ചെയ്യുന്നത്. സംഭവത്തിൽ കൂടുതൽ പ്രതികൾ ഉണ്ടോയെന്ന് വിശദമായി അന്വേഷിച്ച് വരികയാണ്.


റോക്കറ്റ് ആക്രമണം: നെതന്യാഹുവിനെയും ഭാര്യയെയും സുരക്ഷാകേന്ദ്രത്തിലേക്കു മാറ്റി\nഹോംInternational റോക്കറ്റ് ആക്രമണം: നെതന്യാഹുവിനെയും ഭാര്യയെയും സുരക്ഷാകേന്ദ്രത്തിലേക്കു മാറ്റി\nജറുസലം: ഗാസയില്‍നിന്നുള്ള റോക്കറ്റ് ആക്രമണത്തെത്തുടര്‍ന്ന് ഇസ്രേലി പ്രധാനമന്ത്രി നെതന്യാഹുവിനെയും ഭാര്യ സാറായെയും സുരക്ഷാ സങ്കേതത്തിലേക്കു മാറ്റി.\nഅഷ്‌കലോണ് നഗരത്തില് ലിക്കുഡ് പാര്‍ട്ടിയുടെ യോഗത്തില് നെതന്യാഹു പ്രസംഗിക്കുമ്പോഴാണ് ആക്രമണ മുന്നറിയിപ്പു നല്‍കി സൈറണ് മുഴങ്ങിയത്. ഉടന് തന്നെ സുരക്ഷാഭടന്മാര് നെതന്യാഹുവിനെയും ഭാര്യയെയും സ്റ്റേജില് നിന്ന് സുരക്ഷാകേന്ദ്രത്തിലേക്കു മാറ്റുകയായിരുന്നു.\nഅല്പ സമയം കഴിഞ്ഞ് വീണ്ടും സ്റ്റേജിലെത്തിയ നെതന്യാഹു ഇസ്രേലികളെ ആക്രമിക്കുന്ന ജിഹാദിസ്റ്റുകള്‍ക്ക് മുന്നറിയിപ്പു നല്‍കി.\nകഴിഞ്ഞമാസം ഇസ്‌ലാമിക ജിഹാദിസ്റ്റ് കമാന്‍ഡര് അബു അല്‍അത്താ ഗാസായിലെ വീട്ടില് ഉറങ്ങിക്കിടക്കുന്‌പോള് ഇസ്രേലി ആക്രമണത്തില് കൊല്ലപ്പെട്ട കാര്യം മറക്കരുതെന്ന് അദ്ദേഹം പറഞ്ഞു.\nഅല് അത്തായുടെ വധത്തെത്തുടര്‍ന്ന് ഇസ്രേലികളും പലസ്തീന്‍കാരും തമ്മിലുണ്ടായ ഏറ്റുമുട്ടല് രണ്ടുദിവസം നീണ്ടുനിന്നു. അഷ്‌കലോണിലുണ്ടായ റോക്കറ്റ് ആക്രമണത്തിനു പ്രതികാരമായി ഇസ്രേലി സൈന്യം ഗാസയിലെ തീവ്രവാദി കേന്ദ്രങ്ങളില് ആക്രമണം നടത്തിയെന്നു മാധ്യമങ്ങള് റിപ്പോര്‍ട്ടു ചെയ്തു.\nലിക്കുഡ് പാര്‍ട്ടി നേതൃത്വത്തിനായി നെതന്യാഹുവും മുന് ഇസ്രേലി ആഭ്യന്തരമന്ത്രി ഗിദയോനുമായി മത്സരിക്കുന്ന സമയത്തുതന്നെയാണ് അഷ്‌കലോണ് നഗരത്തില് ആക്രമണം നടന്നത്. 116,000 പാര്‍ട്ടി അംഗങ്ങള്‍ക്കാണ് വോട്ടവകാശം.


മണി 205 ഹംഗറി-A1 Iroquois FS2004 ഇറക്കുമതി - Rikoooo\nവലുപ്പം 10.3 എം.ബി.\nഡൗൺലോഡുകൾ 13 832\nരചയിതാവ്: യഥാർത്ഥ മോഡൽ: ഡീൻ ബൗണ്ടൺ, ടെക്സ്ചറുകൾ & മോഡൽ മോ\nപത്തു ടെക്സ്ചറുകളിൽ വരുന്നു. ഒരു ഫ്ലൈറ്റ് മോഡൽ കൈകാര്യം ചെയ്യാൻ എളുപ്പമാണ് എ ഗുണമേന്മയുള്ള റെപ്ലിക്ക.\nമണി ആഹാ 1 Iroquois, "ഹുയെയും" എന്നാണ് വിളിച്ചിരുന്നത്, പ്രോട്ടോടൈപ്പ് 22 ഒക്ടോബർ 1956 അതിന്റെ ആദ്യ വിമാനം ഉണ്ടാക്കി ഒരു അമേരിക്കൻ ഹെലികോപ്റ്റർ ആണ്. 16 000 പകർപ്പുകൾ സൈനിക ഉപരി 70 രാജ്യങ്ങളിൽ ഹാജരാക്കി കയറ്റി ചെയ്തു, പല പതിപ്പുകൾ വികസിപ്പിക്കുകയും ചെയ്തു ചിലത് ഇപ്പോഴും 2013 പറക്കുന്നതു പറയുന്നത്.\nഹംഗറി-1A (ബെൽ 204): തുടക്കത്തിൽ ഒരു Lycoming T53-എൽ-1A 770 എച്ച്പി ഒരു ടി-53-എൽ-5 960 എച്ച്.പി സജ്ജീകരിച്ചിരിക്കുന്നു ഡെലിവറികളും (ആറ് യാത്രക്കാരെ രണ്ടു stretchers) രക്ഷാപ്രവർത്തനം വാസവും ജൂൺ 1959 ആരംഭിച്ചു. ആദ്യ ഹുയെയും ചില ആയുധം വേണം പരിഷ്ക്കരിച്ചു ചെയ്തു 1962, വിയറ്റ്നാം ലേക്ക് വിന്യസിച്ചിരുന്നു. (വിക്കിപീഡിയ)


ചരിത്രം Archive | muslimpath | Page 2\nഇമാം അഹ്മദ്ബ്നു ഹമ്പല് (റ)\nBy mpath on October 30, 2011 ഹദീസ് ഇമാമുകള്\nഹിജ്റ 160 ലാണ് ഇമാം അഹ്മദ്ബ്നു ഹമ്പല് (റ) ജനിച്ചതെന്ന് തദ്കിറതുല് ഹുഫ്ഫാള്: വാ:2, പേ:431 ല് ഹാഫിളുദ്ദഹബി ഉദ്ധരിച്ചിട്ടുണ്ട്. ജന്മനാട് ബഗ്ദാദാണെന്നും വളര്‍ന്നതും വലുതായതും അവിടെ വെച്ചു തന്നെയാണെന്നും ഇബ്നു അസാകിര് (റ) തന്റെ താരീഖുദ്ദിമശ്ഖ്: വാ:2, പേ:31 ല് പറഞ്ഞിട്ടുണ്ട്. ഇമാം അഹ്മദ്ബ്നു ഹമ്പലിന്റെ ഹദീസ് പാണ്ഢിത്യം അവര്‍ണ്ണനീയമാണ്. ഇമാം ബുഖാരിയുടെയും മുസ്ലിമിന്റെയും ഉസ്താദുമാരില് പ്രധാനിയായ അഹ്മദ്ബ്നു ഹമ്പല് (റ) ഇമാം ശാഫിഈ (റ) യുടെ ശിഷ്യഗണങ്ങളിലെ പ്രധാനിയും കൂടിയാണ്. ഹാരിസുബ്നു അബ്ബാസി (റ) [...]\nഇമാം സുയൂഥി (റ)\nഹി.849 റജബ് ഒന്നിനാണ് ജമാലുദ്ദീന് അബ്ദുര്‍റഹ്മാന് കമാലുദ്ദീന് അസ്സുയൂഥി ജനിക്കുന്നത്. ആറ് വയസ്സ് പ്രായമായപ്പോള് പിതാവ് വിട പറഞ്ഞെങ്കിലും പില്‍ക്കാലത്തു പഠന മേഖലയിലേക്കു ശ്രദ്ധ തിരിക്കുന്നതിനു അത് തടസ്സമായില്ല. അക്കാലത്തെ ഏതാണ്ട് എല്ലാ പ്രശസ്ത പണ്ഢിതന്മാരുടെയും ശിഷ്യത്വം സ്വീകരിക്കാന് സുയൂഥി ഇമാമിനു ഭാഗ്യം ലഭിച്ചു. അതു കൊണ്ട് തന്നെ നൂററി അമ്പതില ധികം അധ്യാപകരില് നിന്ന് വിദ്യ നുകര്‍ന്നിട്ടുണ്ട്. അറുനൂറില് പരം രചനകളുടെ കര്‍ത്താവാണ് ഇമാം സുയൂഥി. ഒന്നോ രണ്ടോ പേജില് ഒതുങ്ങുന്ന ചെറുഗ്രന്ഥങ്ങളും വാള്യങ്ങള് തന്നെയുള്ള [...]\nഇമാം ത്വബ്റാനി (റ)\nഹി. 260 ലെ സ്വഫര് മാസത്തിലാണ് അബുല് ഖാസിം സുലൈമാനുബ്നു അഹ്മദ്ബ്നു അയ്യൂബ് അത്വബ്റാനി ജനിക്കുന്നത്. വിജ്ഞാനത്തിന്റെ വിഷയത്തില് ഏറെ ഔത്സുക നായിരുന്ന പിതാവ് മകനെ ചെറുപ്പം മുതല്‍ക്കെ ഹദീസ് പഠിക്കാന് പറഞ്ഞയച്ചു. ഹി. 273 ല് അഥവാ പതിമൂന്നാം വയസ്സില് തന്നെ ത്വബ്റാനി ഹദീസ് പഠനം തുടങ്ങിയെന്ന് ദഹബി പറയുന്നുണ്ട്. ഹി. 274 ല് ഖുദുസും 75 ല് ഖൈസാരിയയും ഹദീസ് പഠന ആവശ്യാര്‍ഥം സന്ദര്‍ശിച്ച ത്വബ്റാനി പിന്നീട് സിറിയ, ഈജിപ്ത്, യമന്, ഇറാന്, അഫ് [...]\nഇമാം മാലിക്ബ്നു അനസ് (റ)\n“ഉമ്മാ, എനിക്കു പഠിക്കാന് പോകണം”. “എങ്കില് മോനേ, നീ അതിനുള്ള വസ്ത്രം ധരിക്കൂ”. ഉമ്മ പറഞ്ഞു. തുടര്‍ന്ന് ഉമ്മ എന്റെ തലയില് തൊപ്പിയിട്ടുതന്നു. അതിനു മീതെ തലപ്പാവണിയിച്ചു. എന്നിട്ടു പറഞ്ഞു : “ഇനി യാത്രയാവാം.” തന്റെ പഠനത്തിന്റെ തുടക്കത്തെക്കുറിച്ചു മഹാനായ ഇമാം മാലിക് വിശദീകരിക്കുന്നതിങ്ങനെയാണ്. ഹിജ്റ 93 ല് ജനിച്ചു 179 ല് വഫാത്തായ ഇമാം മാലിക (റ), സുഹ്രി, യഹ്യബ്നു സഈദ്, നാഫിഅ്, മുഹമ്മദ് ബ്നു മുന്‍കദിര്, ഹിശാമുബ്നു ഉര്‍വ, സയ്ദ്ബ്നു അസ്ലം, റബീഅതുബ്നു അബീ [...]\nഇമാം ഇബ്നു മാജഃ (റ)\nഇബ്നുമാജഃ അല്‍ഖസ്വീനി എന്നറിയപ്പെടുന്ന അബൂ അബ്ദില്ലാ മുഹമ്മദ്ബ്നു യസീദ്ബ്നു മാജഃ ഹര്‍റബീഈ അല് ഖസ്വീനി ജനിക്കുന്നത് ഹി 209 ലാണ്. ഏതു പ്രായം മുതല്‍ക്കാണു ഹദീസ് പഠനം തുടങ്ങിയതെന്നു വ്യക്തമല്ലെങ്കിലും 233 ല് വഫാതായ അലിയ്യുബ്നു മുഹമ്മദ് അത്തനാഫസിയാണ് ഇബ്നു മാജഃയുടെ അധ്യാപകരില് പ്രഥമന്. ഇതില് നിന്നു ഗ്രഹിക്കാന് കഴിയുന്നത് ഇബ്നു മാജഃ 15 അല്ലെങ്കില് 20 വയസ്സു മുതല് ഹദീസ് പഠനം തുടങ്ങിയിരിക്കു മെന്നാണ്. ആ കാലഘട്ടത്തില് ഹദീസ് പഠനം തുടങ്ങുന്ന പ്രായവും അതാണല്ലോ. ഹി. [...]\nഇമാം നസാഈ (റ)\nഹിജ്റ 215 ല് ‘നസാഅ്’ എന്ന ഖുറാസാനിലെ പ്രസിദ്ധമായ സ്ഥലത്താണ് അബൂ അബ്ദില്‍റഹ്മാന് അഹ്മദ്ബ്നു ശുഐബ് ബ്നു അലിയ്യുബ്നു സിനാനുബ്നു ബഹ്ര് അല് ഖാറാസി അന്നസാഈ ജനിക്കുന്നത്. ഹദീസ് പഠിക്കാനായി 15 വയസ്സു മുതല് യാത്ര തുടങ്ങിയിട്ടുണ്ട്. ഇറാഖ്, ശാം, മിസ്വ്റ്, ഹിജാസ് തുടങ്ങിയ സ്ഥലങ്ങള് സന്ദര്‍ശിക്കുകയും അവിടങ്ങളിലുള്ള പണ്ഢിതന്മാരില് നിന്നും ഹദീസ് പഠിക്കുകയും ചെയ്തു. അബൂദാവൂദ്, സിജിസ്ഥാനി, ഇസ്ഹാഖ്ബ്നു റാഹവൈഹി, ഇസ്ഹാഖുബ്നു ഹുബൈബ്, സുലൈമാന് ബ്നു അശ്അസ് തുടങ്ങിയവര് ഇവരില് പെടും. അബുല് ഖാസിം അത്ത്വബ്റാനി, [...]\nഇമാം തിര്‍മിദി (റ)\nഹിജ്റ 209 ലാണ് മുഹമ്മദ്ബ്നു ഈസബ്നു സൌറബ്നു ളഹ്ഹാക് അത്തിര്‍മിദി ജനിക്കുന്നത്. ഹിജ്റ 235 മുതല് ഹദീസ് പഠനത്തിനായി യാത്ര തുടങ്ങി. 250 ആയപ്പോഴേക്കും ജന്മദേശമായ ഖുറാസാനില് തിരിച്ചെത്തുകയും ചെയ്തു. ഇതിനു ശേഷമാണ് രചനയുടെ മേഖലയിലേക്കു കൂടുതല് ശ്രദ്ധ തിരിക്കുന്നത്. ബുഖാരി ഇമാമിനെ പോലു ള്ള ഒരാളെ ഇറാഖിലോ ഖുറാസാനിലോ ഞാന് കണ്ടിട്ടില്ലെന്നു തന്റെ അല് ഇലലില് വ്യക്തമാക്കി തിര്‍മിദി ഇമാം ബുഖാരിയില് ഏറെ ആകൃഷ്ടനും അവരാല് ഏറെ സ്വാ ധീനിക്കപ്പെട്ടവരുമായിരുന്നു. പത്തോളം ഗ്രന്ഥങ്ങള് രചിച്ചിട്ടുണ്ട്. അവയില് [...]\nഇമാം അബൂദാവൂദ് (റ)\nഹിജ്റ 202 ല് ജനിച്ച് 275 ശവ്വാല് 15 ന് വെള്ളിയാഴ്ച വഫാത്തായ അബൂദാവുദ് സുലൈമാന്‍ബ്നു അശ്അസി അല് അസ്ദി അസ്സിജിസ്താനി വിഖ്യാത ഹദീസ് ഗ്രന്ഥങ്ങളില് ഒന്നായ സുനനു അബൂ ദാവുദിന്റെ രചയിതാവാണ്. അവിടുത്തെ ചെറുപ്പകാലത്തെ കുറിച്ചു കൂടുതല് വിവരങ്ങളൊന്നും ലഭ്യമല്ലെങ്കിലും ചെറുപ്പം മുതല്‍ക്കേ ഹദീസ് പഠനത്തില് ഏറെ ശ്രദ്ധ ചെലുത്തിയിരുന്നെന്നു കാണാം. ഹദീസ് പഠനത്തിനായി കൌമാരത്തില് തന്നെ യാത്ര ചെയ്തിട്ടുണ്ട്. ഖുറാസാന്, റയ്യ്, ഹിറാത്ത്, കൂഫ, ബഗ്ദാദ്, തര്‍സൂസ്, ഡമസ്കസ്, ഈജിപ്ത്, ബസ്വറ തുടങ്ങിയ ഇടങ്ങളിലെ [...]\nഹിജ്റ മൂന്നാം നൂററാണ്ടില് ജീവിച്ച, ഹദീസ് ശാസ്ത്രത്തിലെ ഇമാമാണ് അബുല് ഹുസൈന് മുസ്ലിമുബ്നു ഹജ്ജാജ് ബ്നു മുസ്ലിം അല് ഖുശൈരി അന്നൈസാബൂരി. ഇസ്ലാമിക നാഗരികതക്കു ഏറെ ശോഭന കഥകള് പറയാനുള്ള ഈ നൂററാണ്ടിലാണ് ഇമാം ബുഖാരി, തിര്‍മുദി, ഇബ്നുമാജ പേലെയുള്ള മഹത്തുക്കളായ പണ്ഡിതര് ജീവിച്ചിരുന്നത്. ഇമാം മുസ്ലിം ജനിച്ച കാലത്തെക്കുറിച്ച് ഭിന്നാഭിപ്രായങ്ങളാണുള്ളത്. പ്രബലാഭിപ്പായം 204 ലാണെന്നും മറെറാരഭിപ്രായം 206 ലാണെന്നുമാണ്. ദഹബി, ഇബ്നു ഹജര് തുടങ്ങിയവര് ഒന്നാം അഭിപ്രായക്കാരാണ്. ചെറുപ്പകാലത്തെ കുറിച്ച് വ്യക്തമായ ചരിത്രം ലഭ്യമല്ലെങ്കിലും ചെറുപ്പത്തില് [...]\nഖുര്‍ആന്, ഹദീസ്, ഇജ്മാഅ്, ഖിയാസ് എന്നിവയാണ് ഇസ്ലാമിന്റെ മൌലിക പ്രമാണങ്ങള്. ഇതില് അല്ലാഹുവിന്റെ വചനങ്ങളായ വിശുദ്ധ ഖുര്‍ആന് കഴിഞ്ഞാല് തൊട്ടടുത്ത് നില്‍ക്കുന്ന ഹദീസുകള്‍ക്ക് ആശ്രയിക്കുന്ന ഗ്രന്ഥങ്ങളില് ഒന്നാമത് സ്വഹീഹുല് ബുഖാരിയാണ്. മുഹമ്മദ് നബി (സ്വ) യുടെ വാക്ക്, പ്രവൃത്തി, അംഗീകാരം എന്നിവയാണ് ഹദീസ്. നബി വചനങ്ങള് എന്നു പൊതുവെ പറയാറുണ്ട്. മുസ്ലിം, അബൂദാവൂദ്, ഇബ്നുമാജഃ, തിര്‍മുദി, നസാഈ എന്നിങ്ങനെ അവലംബനീയ ഹദീസ് ഗ്രന്ഥങ്ങള് വേറെയുമുണ്ട്. ഹദീസ് സ്വീകരിക്കുന്നതിനുള്ള മാനദണ്ഡം, നിവേദക പരമ്പരയുടെ വിശുദ്ധി തുടങ്ങിയ കാര്യങ്ങളില് പുലര്‍ത്തിയ [...]


നീനുവിന്റെ അച്ഛനാണ് പ്രധാന കുറ്റക്കാരൻ; വെറുതെ വിട്ടതിനെതിരെ കോടതിയെ സമീപിക്കുമെന്ന് കെവിന്റെ പിതാവ് |\nകെവിൻ വധക്കേസിൽ നീനുവിന്റെ പിതാവ് ചാക്കോ കുറ്റക്കാരനല്ലെന്ന് വിധിച്ച കോട്ടയം പ്രിൻസിപ്പൽ സെഷൻസ് കോടതിയുടെ വിധിയെ നിയമപരമായി നേരിടുമെന്ന് കെവിന്റെ പിതാവ് ജോസഫ്. കേസിൽ പത്ത് പ്രതികൾ കുറ്റക്കാരാണെന്ന് കോടതി കണ്ടെത്തിയിരുന്നു. കെവിന്റേത് ദുരഭിമാനകൊലയാണെന്നും കോടതി വിധിച്ചിരുന്നു\nചാക്കോ കുറ്റക്കാരൻ തന്നെയാണ്. അദ്ദേഹം ഫോണിൽ വിളിച്ചതും മറ്റ് തെളിവുകളും കോടതിയിൽ സമർപ്പിച്ചിട്ടുണ്ട്. നാല് പേരെ കോടതി വെറുതെ വിടുമെന്ന് പ്രതീക്ഷിച്ചിരുന്നില്ല. ഇതിനെതിരെ മേല്ക്കോടതിയെ സമീപിക്കുമെന്നും ജോസഫ് വ്യക്തമാക്കി\n← കെവിന്റേത് ദുരഭിമാന കൊലയെന്ന് കോടതി; പത്ത് പ്രതികൾക്കെതിരെ കൊലക്കുറ്റം തെളിഞ്ഞു, ശിക്ഷ മറ്റന്നാൾ വിധിക്കും\nകാശ്മീരിൽ വെടിവെപ്പ്, രണ്ട് പേർ കൊല്ലപ്പെട്ടതായി പോലീസ് സ്ഥിരീകരിച്ചുവെന്ന് അൽ ജസീറ റിപ്പോർട്ട് →


നീണ്ട വര്‍ഷത്തെ പ്രണയത്തിനൊടുവില് ബാഹുബലി വില്ലന് റാണ ദഗ്ഗുബട്ടി വിവാഹിതനായി... വിവാഹ ചിത്രങ്ങള് കാണാം\nനീണ്ട വര്‍ഷത്തെ പ്രണയത്തിനൊടുവില് ബാഹുബലി വില്ലന് റാണ ദഗ്ഗുബട്ടി വിവാഹിതനായി… വിവാഹ ചിത്രങ്ങള് കാണാം\nഏറെ നാളത്തെ പ്രണയത്തിനൊടുവില് നടന് റാണ ദഗ്ഗുബട്ടി വിവാഹിതനായി. ശനിയാഴ്ച്ചയാണ് റാണയും മിഹീഖ ബജാജും തമ്മിലുള്ള വിവാഹം ഹൈദരാബാദില് വെച്ച് നടന്നത്. പരമ്പരാഗത തെലുങ്കു-മര്‍വാരി ആചാരപ്രകാരമായിരുന്നു വിവാഹം. മീഹിഖയും അമ്മയും ചേര്‍ന്നാണ് വിവാഹത്തിനുള്ള തീം ഒരുക്കിയത്.\nറാണയുടെ അടുത്ത ബന്ധുക്കളായ നടി സാമന്ത അകിനേനി, ഭര്‍ത്താവും നടനുമായ നാഗ ചൈതന്യ, അല്ലു അര്‍ജുന്, നടന് രാം ചരണ്, ഭാര്യ ഉപാസന എന്നിവരും വിവാഹത്തില് പങ്കെടുത്തു. 30ല് താഴെ ആളുകള് മാത്രമാണ് വിവാഹ ചടങ്ങില് പങ്കെടുത്തത്. കോവിഡ് മാനദണ്ഡങ്ങള് പാലിച്ചായിരുന്നു വിവാഹം. വിവാഹ ചടങ്ങില് പങ്കെടുത്ത അതിഥികള്‍ക്കെല്ലാം കോവിഡ് ടെസ്റ്റും നടത്തിയിരുന്നു.\nവിവാഹത്തെ കുറിച്ച് റാണ സോഷ്യല് മീഡിയയിലൂടെ അറിയിക്കുകയായിരുന്നു. ഏറെ നാളത്തെ പ്രണയത്തിനൊടുവിലാണ് റാണയും ഡിസൈനറായ മിഹിഖയും വിവാഹിതരാവുന്നത്. നേരത്തെ തന്നെ വിവാഹത്തിന് മുന്നോടിയായുള്ള ചടങ്ങള് സോഷ്യല് മീഡിയകളില് ശ്രദ്ധേയമായിരുന്നു. മിഹീഖയുടെ ഹല്‍ദി ചടങ്ങിന്റെ ചിത്രങ്ങള് സോഷ്യല് മീഡിയകളില് വൈറലായിരുന്നു. വിവാഹത്തിന് മുന്നോടിയായി പിതാവ് സുരേഷ് ബാബുവിനും വൈങ്കിടേഷിനും ഒപ്പമുള്ള ചിത്രം റാണ പങ്കുവെച്ചിരുന്നു. റാണയോടൊപ്പമുള്ള ചിത്രം സാമന്തയും പങ്കുവെച്ചിരുന്നു.\nഅമ്മ വേഷം ചെയ്യാന് വിളിച്ചതാണെന്ന് കരുതി; രജനി സാറും ഒന്നും പറഞ്ഞില്ല; കഥാപാത്രം അറിഞ്ഞപ്പോള് വിശ്വസിക്കാന് പറ്റിയില്ല: ഈശ്വരി റാവു\nമമ്മൂട്ടി സംവിധായകൻ ആകുമോ…?? ഏറെ ശ്രദ്ധേയമായ മറുപടി ഇങ്ങനെ…!!


25 May, 2020 06:33:15 AM\nകുമളി: കൊവിഡ് കാലത്ത് കുമളി ചെക്ക് പോസ്റ്റില് ഒരു അപൂര്‍വ്വ വിവാഹം. തമിഴ്‌നാട് സ്വദേശിയായ യുവാവും കോട്ടയം സ്വദേശിനിയും തമ്മിലുള്ള വിവാഹമാണ് നിശ്ചയിച്ച മുഹൂര്‍ത്തത്തില് തന്നെ നടന്നത്. ഇരു സംസ്ഥാനങ്ങള്‍ക്കിടയിലെ യാത്രാ പാസ് ലഭിക്കാത്തതിനാലാണ് ചെക്ക് പോസ്റ്റ് വിവാഹവേദിയായത്.\nതമിഴ്‌നാട് കമ്പത്ത് സ്ഥിരതാമസമാക്കിയ രത്‌നന- സെല്‍വറാണി ദമ്പതികളുടെ മകന് പ്രദീപാണ് വരന്. കോട്ടയം സ്വദേശിനി ഗായത്രി വധുവും. വണ്ടിപ്പെരിയാര് വാളാര്‍ഡി ക്ഷേത്രത്തില് വെച്ച് വിവാഹം നടത്താനായിരുന്നു നേരത്തെ തീരുമാനിച്ചിരുന്നത്. വരന്റെ വീട്ടുകാര്5പേര് പാസ് ശരിപ്പെടുത്തിയിരുന്നു. എന്നാല് കേരളത്തിലേയ്ക്ക് കടക്കാന് വരന് പാസ് ലഭിച്ചില്ല. വധുവിന് തമിഴ്‌നാട്ടിലേയ്ക്കു പോകാനും പാസ് തരപ്പെട്ടില്ല. ഇതോടെയാണ് ചെക്ക് പോസ്റ്റില് വെച്ച് വിവാഹം നടത്തേണ്ടി വന്നത്.\nപൊതുപ്രവര്‍ത്തകരുടെയും, ഉദ്യോഗസ്ഥരുടെയും ഇടപെടല് കൂടി ആയപ്പോള് കേരള- തമിഴ്‌നാട് അതിര്‍ത്തിയില് വിവാഹം ഗംഭീരമായി. ക്ഷേത്രത്തില് പൂജിച്ച മാല ചാര്‍ത്തി ഇരുവരും ഒന്നായി. സാമൂഹ്യ അകലം പാലിച്ചായിരുന്നു വിവാഹം. കേരളത്തിലെ ഉദ്യോഗസ്ഥര് പിന്നീട് പാസ് ശരിപ്പെടുത്തി. ഇതോടെ കൊവിഡ് കാലത്തെ അപൂര്‍വ വിവാഹത്തിന്റെ ഓര്‍മകളുമായി ദമ്പതികളും ബന്ധുക്കളും പിന്നീട് തമിഴ്‌നാട്-കമ്പത്തേയ്ക്ക് മടങ്ങി.


payyavoor chandanakampara query issue | രണ്ടു മലകൾക്കിടയിലെ പാറഖനനം; നാമാവശേഷമാകുന്നത് മലകളും കുറേ ജീവിതങ്ങളും; അവകാശികൾ മല കയറാതിരിക്കാൻ കാവൽ നിൽക്കുന്നതുകൊടും ക്രിമിനലുകൾ; കഴിഞ്ഞ മഴയത്ത് കുത്തിയൊലിച്ച് വന്നത് കരിങ്കല്ലിനായി തുരന്നു മണ്ണ് മാറ്റിയപ്പോൾ സൃഷ്ടിക്കപ്പെട്ട കൃത്രിമ മല; മാവുഞ്ചാൽ മലനിരയെ തകർത്ത് പയ്യാവൂർ ക്രഷേഴ്‌സിന്റെ ക്രൂരതകൾ; കളപ്പുരക്കൽ കുടുംബത്തിന് ഒത്താശ ചെയ്ത് അധികാരികൾ; പയ്യാവൂരിനെ ഭീതിയിലാക്കുന്ന ചന്ദനക്കാംപാറയിലെ ജലബോംബിന്റെ കഥ - MarunadanMalayali.com\nSeptember 06, 2019 | 12:50 PM IST | Permalink\nകണ്ണൂർ: പരിസ്ഥിതിക്കും ജനങ്ങൾക്കും ഗുരുതരഭീഷണിയായി പയ്യാവൂർ ചന്ദനക്കാംപാറയിലെ കരിങ്കൽ ക്വാറി. ഒരു പതിറ്റാണ്ടിലേറെയായി പ്രവർത്തനം തുടരുന്ന ഈ കരിങ്കൽ ക്വാറി സൃഷ്ടിക്കാൻ പോകുന്ന അപകടങ്ങൾ മനസിലാക്കി ജില്ലാ ഭരണകൂടത്തിനും ജിയോളജി വകുപ്പിനുമൊക്കെ നാട്ടുകാർ പരാതി നൽകിയെങ്കിലും ഇതുവരെ ഒരു നടപടിയും വന്നിട്ടില്ല. ഈ മേഖലയിലെ നൂറുകണക്കിന് മനുഷ്യരുടെ ജീവനും ആവാസവ്യവസ്ഥക്കും ഭീഷണിയുയർത്തി നടക്കുന്ന നിരന്തരമായ കരിങ്കൽ ഖനനം മൂലം പ്രദേശവാസികൾ ഒന്നടങ്കം ഭീതിയിലാണ്. പശ്ചിമഘട്ട മലനിരകളിൽ പെടുന്ന മാവുഞ്ചാൽ മലനിര ഈ ക്വാറി കാരണം ഇപ്പോൾ ഇല്ലാതെയായിക്കൊണ്ടിരിക്കുന്നു.\nരണ്ടു മലനിരകൾ ഒരേ സമയമാണ് ക്വാറിമാഫിയ തുരന്നെടുത്ത് തുരന്നെടുത്ത് തീർക്കുന്നത്. പയ്യാവൂർ ക്രഷേഴ്‌സ് ആണ് ഒരു പതിറ്റാണ്ടിലേറെയായി മാവുഞ്ചാൽ മലനിരയെ ഇല്ലാതാക്കി ഖനനം തുടരുന്നത്. ക്വാറി വലുതാകുന്നതിനു അനുസരിച്ച് സമീപ പ്രദേശങ്ങളിലെ ഭൂമിയും ക്വാറിക്കാർ കൈവശപ്പെടുത്തുകയാണെന്നും ആരോപണമുയർന്നിട്ടുണ്ട്. കുടിയേറ്റ മേഖലയായതിനാൽ ഒട്ടുവളരെ പേർക്ക് ക്വാറി നിലനിൽക്കുന്ന മലയിൽ ഭൂമിയുണ്ട്. ഇതിന്റെ സിംഹഭാഗവും ക്വാറി ഉടമകളായ കളപ്പുരക്കൽ ടീം കൈവശപ്പെടുത്തിയെന്നാണ് നാട്ടുകാർ ആരോപിക്കുന്നത്. പാറമടകളിൽ തുടരുന്ന നിരന്തര സ്‌ഫോടനങ്ങളുടെ ആഘാതത്തിൽ താഴ്‌വാരത്തിലെ പല വീടുകളും നാമാവശേഷമായിട്ടുണ്ട്. എന്നിട്ടും നടപടികൾ എടുക്കാതെ അധികൃതർ മൗനം തുടരുകയാണ്.\nസ്‌കൂൾ വിദ്യാർത്ഥിനികളെ പീഡിപ്പിച്ച കായിക അദ്ധ്യാപകൻ അറസ്റ്റിൽ; പാട്ടത്തിൽ സജിയെ പിടികൂടിയത് ഓടിരക്ഷപ്പെടുന്നതിനിടെ; സ്ഥിരം ശല്യക്കാരനായ പ്രതിയുടെ പീഡനം ഒതുക്കി തീർത്തത് ചെറുപുഷ്പം സ്‌കൂൾ ഇടപെട്ടെന്ന് ആക്ഷേപം ; പ്രതി മുൻ സൈനികനെന്നും പൊലീസ്\nകണ്ണൂർ മലയോരമേഖകളിൽ അതിശക്തമായ മഴ; ഉളിക്കൽ, പയ്യാവൂർ, ആറളം, തുടങ്ങിയ സ്ഥലങ്ങളിൽ വ്യാപകമായ ഉരുൾപൊട്ടൽ; പയ്യാവൂർ മേഖലയിൽ മൂന്ന് വീടുകൾ ഭാഗികമായി തകർന്നു; പ്രമുഖ വിനോദസഞ്ചാര കേന്ദ്രമായ കാഞ്ഞിരക്കൊല്ലിയിലെ ശശിപ്പാറ റോഡ് ഒലിച്ചു പോയി\nവർഷങ്ങൾ ആയി നാട്ടുകാർ ക്വാറിക്കെതിരെ സമരരംഗത്താണ്. ഗുണ്ടായിസം കാണിച്ചാണ് നാട്ടുകാരെ ക്വാറി നടത്തുന്ന കളപ്പുരയ്ക്കൽ ഫാമിലി ഒതുക്കി നിർത്തിയത്. ഇതെഴുതുമ്പോൾ തന്നെ മറുനാടന് ലഭിച്ച വാർത്ത പ്രകാരം ക്വാറിക്കെതിരെ ശബ്ദമുയർത്തി നിലകൊള്ളുന്ന ജിൻസൺ എന്ന ചെറുപ്പക്കാരന്റെ ഓട്ടോയിൽ കളപ്പുരയ്ക്കൽകാരുടെ ടിപ്പർ വന്നിടിച്ചു. ജിൻസണ് അപകടം സംഭവിച്ചില്ലെങ്കിലും ആളുകളെ ഭയപ്പെടുത്താൻ ഈ അപകടം മതിയാകുമായിരുന്നു. ഇത്തരം ഗുണ്ടായിസം കാണിക്കുന്നത് കാരണം നാട്ടുകാർ കളപ്പുരയ്ക്കൽകാരെ ഭയക്കുകയാണ്. ഇത് യഥേഷ്ടം ക്വാറി ജോലികൾ മുന്നോട്ടു നീക്കാൻ ഇവർക്ക് പ്രേരണയാവുകയും ചെയ്യുന്നു. ഇപ്പോൾ ചന്ദനക്കാംപാറ ടൗണിനു തന്നെ ഭീഷണിയാണ് പയ്യാവൂർ ക്രഷേഴ്‌സ് നടത്തുന്ന കരിങ്കൽക്വാറി. ഇനിയൊരു ഉരുൾപൊട്ടൽ വന്നാൽ, ജലബോംബിന്റെ പൊട്ടൽ വന്നാൽ ചന്ദനക്കാംപാറ ടൗൺ തന്നെ നിലനിൽക്കില്ലെന്നാണ് നാട്ടുകാർ പറയുന്നത്.\nഒരു വശത്ത് ആരോഗ്യ പ്രശ്‌നങ്ങൾ; മറുവശത്ത് ഉരുൾപൊട്ടലും\nപാറമടയിൽ നിന്നുള്ള സ്‌ഫോടനം കാരണം പാറച്ചീളുകൾ തെറിച്ച് പല വീടുകളും തകർന്ന അവസ്ഥയാണ്. ഈ ശല്യം കാരണം സ്വന്തം വീട് ഒഴിവാക്കി വാടക വീടുകളിൽ തങ്ങേണ്ട ഗതികേടാണ് ജനങ്ങൾക്ക് വരുന്നത്. പാറഖനനം കാരണമുള്ള ആരോഗ്യപ്രശ്നങ്ങൾ വേറെയും. ആശുപത്രികൾ കയറിയിറങ്ങുന്നവർ ധാരാളം. ഈ അവസ്ഥയാണ് മിക്കവർക്കും വരുന്നത്. പലർക്കും ആസ്തമ പാറമടയിലെ പൊടി സ്ഥിരമായി ശ്വസിക്കുന്നത് അർബുദംപോലുള്ള മാരകരോഗങ്ങളും വരുത്തുന്നുണ്ട്. ഇത് കൂടാതെയാണ് നിരന്തരമായ ഖനനം കാരണം വരുന്ന ഉരുൾപൊട്ടൽ ഭീഷണി. ക്വാറിയുടെ പ്രവർത്തനം കാരണം ഈ മലയിൽ വന്ന കൃത്രിമ മണ്ണ് മല കഴിഞ്ഞ ദിവസം താഴേക്ക് ഒഴുകിയപ്പോൾ അത് ഭീകരമായ ഒരുൾപൊട്ടൽ ആയി മാറുകയും ചെയ്തു. ഈ ഉരുൾപൊട്ടൽ കാരണം ക്വാറിക്ക് താഴ്‌വാരത്ത് താമസിക്കുന്ന നിരവധി പ്രദേശവാസികളുടെ ഏക്കറ് കണക്കിന് കൃഷിയിടമാണ് ഇപ്പോൾ നശിച്ചത്.\nഉരുൾ പൊട്ടൽ കാരണം കൃഷി സ്ഥലം ഒലിച്ചു പോയ ഈ പ്രദേശം ഇപ്പോൾ കൃഷി യോഗ്യമല്ലാത്ത അവസ്ഥയിലേക്ക് മാറിയിരിക്കുകയാണ്. ക്വാറിയിൽ നിന്നും ഉരുൾപൊട്ടി വന്ന കല്ലും മണ്ണും ഈ പ്രദേശത്തെ ഒന്നടങ്കം വിഴുങ്ങിയിരിക്കുകയാണ്. ക്വാറിയിൽ കൂട്ടിയിട്ട മണ്ണ് കാരണം വന്ന ഉരുൾപൊട്ടൽ ഗതിമാറി ഒഴുകിയിരുന്നെങ്കിൽ നിരവധി മനുഷ്യജീവനുകളുടെയും, വീടുകളുടെയും അവസ്ഥ മറ്റൊന്നായേനേ. ഭാഗ്യം കൊണ്ട് മാത്രമാണ് ഈ ഉരുൾപൊട്ടലിൽ നിന്നും നിരവധി മനുഷ്യ ജീവനുകൾ രക്ഷപ്പെട്ടത്. നിരന്തര പരാതികൾ അവഗണിക്കപ്പെടുന്നതിനാൽ ഇനിയെന്ത് എന്നാണ് ജനങ്ങൾക്ക് മുന്നിൽ ഉയരുന്ന ചോദ്യം. ഇപ്പോൾ ഇവർ മലമുകളിൽ കൂട്ടിയിട്ട മണ്ണും, പാറക്കഷണങ്ങളും ഗതിമുട്ടിയ നീർച്ചാലുമൊക്കെ ഒപ്പം ചേർന്ന് ഉരുൾപൊട്ടൽ രീതിയിൽ എപ്പോൾ വേണമെങ്കിലും താഴോട്ടു ഒഴുകും എന്ന അവസ്ഥയാണ്. മണ്ണിൽ വെള്ളം നിറഞ്ഞുണ്ടാകുന്ന ഉരുൾപൊട്ടലിനെക്കാൾ പതിന്മടങ്ങു ശക്തമായ ഉരുൾപൊട്ടലാണ് പാറമടകൾ കാരണമുള്ള ഉരുൾപൊട്ടലിൽ സംഭവിക്കുന്നത്. ഇതറിഞ്ഞവരാണ് ചന്ദനക്കാംപാറ നിവാസികൾ.\nചന്ദനക്കാംപാറയിൽ നടക്കുന്നത് കളപ്പുരക്കൽ ടീമിന്റെ ഗുണ്ടായിസം\nചന്ദനക്കാംപാറയിലെ ഈ പാറമട ഖനനത്തിൽ ഏർപ്പെട്ടിരിക്കുന്ന കളപ്പുരക്കൽ ടീമിന്റെ കൈവശത്തിലാണ്. കരിങ്കല്ലുകൾ പൊട്ടിച്ച് പൊട്ടിച്ച് ഇപ്പോൾ ഇവർ മല തന്നെ ഇല്ലാതാക്കി കളഞ്ഞിട്ടുണ്ട്. പരിസരവാസികൾ ആരെയും മലയിൽ കയറാൻ ഇവർ അനുവദിക്കാറില്ല. കർശന സുരക്ഷയൊരുക്കി ഗുണ്ടകൾ ഇവർക്കൊപ്പം ഉള്ളതിനാൽ ജീവൽഭയം കാരണം നാട്ടുകാരും ഇപ്പോൾ മലയിലേക്ക് കയറാറില്ല.\nഅതുകൊണ്ട് തന്നെ മലയിലുള്ള തങ്ങളുടെ സ്ഥലത്തിനു എന്ത് സംഭവിക്കുന്നു എന്നും നാട്ടുകാർക്ക് അറിയില്ല. കല്ലുള്ള സ്ഥലങ്ങൾ നോക്കിനോക്കിയാണ് ക്വാറി പ്രവർത്തനം പുരോഗമിക്കുന്നത്. അതിനാൽ കരിങ്കല്ലുണ്ടെന്നു മനസിലാക്കിയാൽ ആ സ്ഥലം ആരുടെതെന്ന് നോക്കാതെ ഇവർ ഖനനം തുടരുകയാണ്. ഇങ്ങിനെ തുരന്നു തുരന്നു മലയും സമീപപ്രദേശങ്ങളും ക്വാറി മാഫിയയുടെ കയ്യിലാണ്. നിരന്തരമായി തുടരുന്ന പാറമടയുടെ പ്രവർത്തനം കാരണം ഇവിടുത്തെ പരിസ്ഥിതി തന്നെ അപ്പാടെ നശിച്ച അവസ്ഥയിലാണ്. അതുകാരണമുള്ള പ്രശ്‌നങ്ങൾ വേറെയും.\nരണ്ടു മലകൾക്കിടയിൽ നിന്നാണ് ക്വാറി പ്രവർത്തനം തുടരുന്നത്. അതുകൊണ്ട് നാമാവശേഷമാകുന്നത് ഈ രണ്ടു മലയും കൂടിയാണ്. ഈ മലകൾക്കിടയിലൂടെ അരുവി താഴേക്ക് എത്തുന്നുണ്ട്. മലയുടെ കണ്ണീരെന്ന് ജനങ്ങൾ വിശേഷിപ്പിച്ച ശുദ്ധജലത്തിന്റെ നീരുറവ. ഈ ഉറവകൂടി ഇല്ലാതാകുന്നു എന്ന് മാത്രമല്ല ഈ നീരുറവയെ നശിപ്പിക്കാൻ ക്വാറി മാഫിയ നടത്തിയ ശ്രമങ്ങൾ കാരണം ഉരുൾപൊട്ടൽ ഭീഷണിയും ജനങ്ങൾ ഭയക്കുകയാണ്. ഈ ഉറവയുടെ പ്രവാഹം തടഞ്ഞാണ് ക്വാറി മാഫിയ റോഡ് നിർമ്മിച്ചത്. രണ്ടു മലയുടെ അപ്പുറവും ഇപ്പുറവും നിന്നാണ് ഇവർ കരിങ്കല്ലുകൾ പൊട്ടിച്ചെടുത്തത്. ഇങ്ങേക്കരയിലെ കല്ല് പൊട്ടിക്കാൻ വേണ്ടിയാണ് ഈ സാഹസം അവർ ചെയ്തത്.\nതോട്ടിൽ ക്വാറിക്കാർ ലോഡ് കണക്കിന് മണ്ണ് ഇറക്കി. വലിയൊരു കുഴി അവർ നികത്തി റോഡാക്കി മാറ്റി. അരുവിയിലെ വെള്ളം മുകളിൽ നിന്ന് കുത്തിയൊലിച്ച് വന്നപ്പോൾ അത് ഒരു ഡാം മാതിരി മുകളിൽ നിന്നു. ഡാം പൊട്ടിയപ്പോൾ ഉരുൾപൊട്ടൽ പോലെ വെള്ളവും മണ്ണും താഴേക്ക് കുത്തിയൊലിച്ചു. ഇപ്പോൾ കൈത്തോട് പത്ത്-പന്ത്രണ്ടടി വീതിയിലുള്ള ഒരു പുഴയായി മാറി.\nഉറക്കം നഷ്ടപ്പെടുത്തി തലയ്ക്ക് മുകളിൽ ജലബോംബ്\nകരിങ്കല്ലിനായി തുരന്നു മണ്ണ് മാറ്റിയപ്പോൾ കൃത്രിമയായ ഒരു മലയും ഇവർ വേറെ സൃഷ്ടിച്ചിട്ടുണ്ട്. ഈ മണ്ണും പിന്നീട് ഉരുൾപൊട്ടൽ പോലെ ഈ കഴിഞ്ഞ മഴയത്ത് കുത്തിയൊലിച്ച് താഴേക്ക് പോന്നു. അവശേഷിക്കുന്ന വീടും കൃഷിയിടങ്ങളും എല്ലാം ഒരു പോലെ നശിച്ചും പോയി. ഫലമോ ഈ മലയിലും താഴ്‌വാരത്തിലും കൃഷിയും കൃഷിയും ജീവിതവും അസാധ്യമായ അവസ്ഥയിലുമായി. ലോഡ് ലോഡായി കരിങ്കല്ലുകൾ പുറത്തേക്ക് എത്തിക്കുന്ന ടിപ്പറുകൾക്ക് വഴിയോരുക്കാനാണ് ഈ നീരുറവയുടെ താഴോട്ടുള്ള പ്രവാഹം ഇവർ ഇല്ലാതാക്കിയത്. ഇതോടെ മലമുകളിൽ നിന്ന് താഴോട്ടു എത്തുന്ന ഉറവയ്ക്ക് മുന്നിലുള്ള വഴിയടഞ്ഞു. ഡാം പോലെ വെള്ളം കെട്ടിക്കിടന്നു. ഇതറിഞ്ഞു പരിസരവാസികൾ ആശങ്കപ്പെട്ടെങ്കിലും ക്വാറി ഉടമകൾ ഗൗനിച്ചില്ല. ഇതോടെയാണ് മണ്ണും കല്ലും ഒക്കെ താഴേയ്ക്ക് ഒഴുകി വീടുകളും കൃഷിയുമൊക്കെ നശിച്ചത്.\nചന്ദനക്കാംപാറയിലെ വഞ്ചിയം റോഡിനും വലിയ ഭീഷണിയായാണ് പാറമടയുടെ കിടപ്പ്. ഉരുൾപൊട്ടൽ ഇനിയും വന്നാൽ ഈ റോഡ് ഉപയോഗശൂന്യമായി മാറുകയും ചെയ്യും. കരിങ്കല്ലുമായി പോകുന്ന ടിപ്പറുകളും റോഡിനു ഭീഷണിയായാണ് കടന്നുപോകുന്നത്. ക്വാറിയുടെ നിരന്തര പ്രവർത്തനം കാരണം രൂപപ്പെടുന്ന ഉരുൾപൊട്ടൽ ശ്രീകണ്ഠപുരം പുഴയ്ക്കും ഭീഷണിയായിട്ടുണ്ട്. ക്വാറിയിൽ നിന്നും പൊട്ടിച്ചെടുക്കുന്ന കല്ലുകൾ വലിയ ട്രക്കുകളിൽ പയ്യാവ്വൂരുള്ള ക്രഷർ യൂണിറ്റിലേക്ക് കൊണ്ടു പോകുന്നതിനായി മലയിലെ നീർച്ചാലിൽ മണ്ണിട്ട് വലിയ റോഡുകൾ ഉണ്ടാക്കിയിട്ടുണ്ട്. മഴക്കാലത്ത് ഒഴുകി വന്ന വെള്ളം ഈ റോഡിനെ നേരെ താഴേക്ക് ഒഴുക്കി. ഇങ്ങിനെ ഒഴുകി വന്ന കൂറ്റൻ കല്ലുകളും, മണ്ണും പുഴയിലെത്തി പുഴയുടെ ആഴം കുറച്ചു. ഇത് കാരണം ചന്ദനക്കാംപാറാ, പൈസക്കരി തുടങ്ങിയ പ്രദേശങ്ങളിൽ വലിയ വെള്ളപ്പൊക്കമുണ്ടാക്കി. ഈ മണ്ണ് നേരെ ഒഴുകി ശ്രീകണ്ഠാപുരം പുഴയിലാണ് അടിഞ്ഞത്.. ഇനി ശക്തമായ മഴ പെയ്താൽ ഉണ്ടാകുന്ന ഭീകരത പ്രവചനാതീതമായിരിക്കും.\nഅനധികൃതമായ രേഖകൾ സമർപ്പിച്ചാണ് ഈ ക്വാറിക്ക് ലൈസൻസ് നേടിയിരിക്കുന്നത് എന്നും ആരോപണമുയരുന്നുണ്ട്. ക്വാറിയിൽ നിന്നും സമീപ പ്രദേശത്തെ വീടുകളിലേക്കുള്ള ദൂരം വളരെ കുറവാണ്. വെറും നൂറ് മീറ്ററാണ് ക്വാറിയിൽ നിന്നും സമീപത്തുള്ള വീടുകളിലേക്കുള്ളത്. ഈ വീടുകൾ എല്ലാം തന്നെ വിണ്ടുകീറി വാസയോഗ്യമല്ലാതായിട്ടുണ്ട്. അതിനാൽ വീട് അവിടെ നിർത്തിയിട്ടു ആളുകൾ വാടകയ്ക്ക് വീട് എടുത്താണ് താമസിക്കുന്നത്. ക്വാറിക്കാരുടെ സ്വാധീനം കാന്രം രാഷ്ട്രീയ നേതാക്കളും, പഞ്ചായത്തധികൃതരും മൗനത്തിലാണ്. തലക്ക് മുകളിൽ തൂങ്ങി ജലബോംബ് കാരണം ഇവിടുത്തെ നാടുകാർക്ക് ഉറക്കം നഷ്ടമായിട്ട് നാളുകൾ ഏറെയായി. കവളപ്പാറയും, പുത്തുമലയും മുന്നിൽ നിൽക്കെ ഇനിയും ഇത്തരം ഒരു അപകടം ചന്ദനക്കാംപാറയിലും ക്ഷണിച്ചു വരുത്തണോ എന്നാണ് നാട്ടുകാർ ചോദിക്കുന്നത്.\nപരിസ്ഥിതി ലോലമേഖലകൾ കൈവശം വെച്ച് അനിയന്ത്രിതമായി പ്രവർത്തനം തുടരുന്ന കരിങ്കൽ ക്വാറികൾ കേരളത്തിൽ ഉരുൾപൊട്ടലിനും പ്രളയത്തിനുമൊക്കെ നിരന്തരമായി കാരണക്കാരാകുന്നു. കഴിഞ്ഞ വർഷം കേരളം അനുഭവിച്ച മഹാപ്രളയത്തിനും ഇക്കുറിയുള്ള പ്രളയത്തിനുമൊക്കെ ഒരു പ്രധാന കാരണമായി വിരൽ ചൂണ്ടപ്പെടുന്നത് മലകൾ ഇല്ലാതാക്കുന്ന ക്വാറികൾ തന്നെയാണ്. എത്രയൊക്കെ പരാതി വന്നാലും ക്വാറികളെ അനുകൂലിക്കുന്ന രീതികളാണ് സർക്കാർ പിന്തുടരാറുള്ളതും. അനുഭവങ്ങളിൽ നിന്നും പാഠം ഉൾക്കൊള്ളാനും ദീർഘവീക്ഷണത്തോടെ നടപടികൾ കൈക്കൊള്ളാനുമുള്ള നടപടികൾ ക്വാറിപ്രശ്‌നത്തിൽ സർക്കാർ സ്വീകരിക്കാറുമില്ല. കഴിഞ്ഞ മഹാപ്രളയത്തിനു ശേഷം ഒരു വർഷത്തിനിടെ കേരളത്തിൽ ആരംഭിച്ചത് 119 ക്വാറികളാണ്.\nകേരളത്തിലെ 4000 ചതുരശ്ര കിലോമീറ്റർ പരിസ്ഥിതിലോല മേഖലകളെ ക്വാറികൾക്കായി കേന്ദ്രം ഈയിടെ ഒഴിവാക്കി നൽകിയിട്ടുമുണ്ട്. പ്രളയത്തിനു മുൻപ് സംസ്ഥാന സർക്കാർ നൽകിയ അപേക്ഷ പരിഗണിച്ചാണ് കേന്ദ്ര തീരുമാനം. സംസ്ഥാനം ക്വാറികളുടെ കാര്യത്തിൽ ഇത്തരം ഒരു നിലപാടുമായി പോകുമ്പോൾ കവളപ്പാറയും, പുത്തുമലയുമൊക്കെ ആവർത്തിച്ചില്ലെങ്കിലേ അത്ഭുതമുള്ളു എന്നതാണ് അവസ്ഥ.


സഹനടനും ഹാസ്യനടനുമൊക്കെ മുന്‍പത്തെ കഥ, ജോജു ഇനി നായകന്; എം. പത്മകുമാര് സംവിധാനം ചെയ്യുന്ന പുതിയ ചിത്രത്തിന്റെ തിരക്കഥയും സംഭാഷണവും ഒരുക്കുന്നത് ഷാഫി - newzscoop.com\nHome / ENTERTAINMENT / CINEMA / സഹനടനും ഹാസ്യനടനുമൊക്കെ മുന്‍പത്തെ കഥ, ജോജു ഇനി നായകന്; എം. പത്മകുമാര് സംവിധാനം ചെയ്യുന്ന പുതിയ ചിത്രത്തിന്റെ തിരക്കഥയും സംഭാഷണവും ഒരുക്കുന്നത് ഷാഫി\nസഹനടനും ഹാസ്യനടനുമൊക്കെ മുന്‍പത്തെ കഥ, ജോജു ഇനി നായകന്; എം. പത്മകുമാര് സംവിധാനം ചെയ്യുന്ന പുതിയ ചിത്രത്തിന്റെ തിരക്കഥയും സംഭാഷണവും ഒരുക്കുന്നത് ഷാഫി\nകൊച്ചി: മലയാള സിനിമയില് സഹനടന്മാരുടെ പട്ടികയില് മുന്‍പന്തിയില് നില്‍ക്കുന്ന ആളാണ് ജോജു ജോര്‍ജ്. ഹാസ്യ നടനായും, വില്ലനായും, ശക്തമായ കഥാപാത്രങ്ങള് അഭിനയിക്കുന്ന ജോജു മലയാള സിനിമയില് നിര്‍മാതാവായും പ്രവര്‍ത്തിക്കുന്നുണ്ട്.\nസഹനടന് എന്ന പദവിയില് നിന്നു നായക നടന് എന്ന നിലയിലേക്കുയരാന് തയ്യാറെടുക്കുകയാണ് ഇപ്പോള് ജോജു. എം. പത്മകുമാര് സംവിധാനം ചെയ്യുന്ന പുതിയ ചിത്രത്തിലൂടെയാണ് ജോജു നായകനായി പ്രേക്ഷകര്‍ക്ക് മുന്നില് എത്തുന്നത്. ചിത്രത്തില് മധ്യവയസ്‌കനായ ഒരു പൊലീസുകാരനായാണ് ജോജു എത്തുക. പത്മപ്രിയയും മിയയുമാണ് ചിത്രത്തില് നായികമാരായി എത്തുന്നത്.\nസൗബിന് ഷാഹിര്, ദിലീഷ് പോത്തന്, അലന്‍സിയര്, അനില് മുരളി, ഇര്‍ഷാദ് തുടങ്ങി വന് താരനിര തന്നെയുണ്ട് ചിത്രത്തില്. ഡ്രീം ഷോട്ട് സിനിമയുടെ ബാനറില് ഒരുങ്ങുന്ന ചിത്രത്തില് തിരക്കഥയും സംഭാഷണവും ഒരുക്കിയിരിക്കുന്നത് ഷാഫിയാണ്.\nPrevious: വിദേശ വനിതയുടെ കൊലപാതകം; കൂടുതല് അറസ്റ്റുണ്ടായേക്കും; പൊലീസ് നടത്തിയത് ശാസ്ത്രീയവും പഴുതടച്ചുമുള്ള അന്വേഷണം; തെളിവെടുപ്പ് പൂര്‍ത്തിയായി; കുറ്റപത്രം ഉടന്\nNext: രാജ്യന്തര ബഹിരാകാശ നിലയത്തില് നിന്നും തല്‍സമയം; വീഡിയോ കാണാം; ബഹിരാകാശ സഞ്ചാരികള് നിലയത്തിന് പുറത്തിറങ്ങി അറ്റകുറ്റപ്പണികള് നടത്തുന്നു


സംഗതികള് ഒരുപാടു് വിട്ടുപോയിരുന്നു | chintha\nകര്‍സ്ഫ് ഷിപ്പിംഗ് ആന്റ് ഫോര്‍വേഡിംഗ് ,\nജിദ്ദ, സൌദി അറേബ്യ.\nഇ മെയില് : mukkanni@gmail.com. mukkanni@yahoo.com\nസംഗതികള് ഒരുപാടു് വിട്ടുപോയിരുന്നു\nഉഷ്ണം സഹിക്കാനാവാതെ ഞാന് ആ പെട്ടിക്കകത്ത് വീര്‍പ്പുമുട്ടുകയായിരുന്നു. ഈ വീര്‍പ്പുമുട്ടല് എനിക്ക് മാത്രമല്ലല്ലോ യൂസുഫ്‍ക്കയും ഈ ഉഷ്ണവും ഈ വീര്‍പ്പുമുട്ടലുമായി ഇത് പോലെ ഒരു പെട്ടിക്കകത്തു തന്നെയല്ലേ എന്ന് ഞാന് സമാധാനിച്ചു. ഒടുവില് ഒരു മുരള്ച്ചയോടെ പാതിവഴിക്ക് മടിച്ചു നിന്ന എന്നെ സ്വര്ണ്ണവളകളണിഞ്ഞ വെളുത്തുതുടുത്ത മൃദുലമായ കൈകളാല് വലിച്ചു പുറത്തെടുക്കപ്പെട്ടു. തോളിലെ ബാഗിന്റെ സിബ് തുറന്നു അതിനുള്ളിലേക്ക് മാറ്റി. ചുറ്റും പ്രസരിക്കുന്ന ഉന്മാദഗന്ധവും ആ ഉടലിന്റെ കൊഴുപ്പും മിനുപ്പും എന്നില് ആസക്തിയുടെ ഉണര്‍വ്വ് പടര്‍ന്നു.\nബാഗിനകത്തു എല്ലാം കണ്ടും കേട്ടും ഞാന് ചുരുണ്ടുകിടന്നു ഞാനൊരു കാറിലാണ് ഇപ്പോള്, കാറും ബാഗും എല്ലാം കുളിരണിയിക്കുന്നതയിരുന്നു. എന്റെ അടുത്ത മറ്റൊരു സിബ് പോക്കറ്റില്നിന്നും മാപ്പിളപ്പാട്ടിന്റെ ഈസ്റ്റ്‌കോസ്റ്റ് ഈണം മൊബൈലില് മുഴങ്ങിയപ്പോള് ആ തുടുത്തു ചുവന്നചുണ്ടുകളില് മൊബൈല് ചേര്‍ത്ത് വെച്ചു. ഞാനൊരു മൊബൈല് ആയിരുന്നെങ്കില് തേന് കിനിയുന്ന ചുണ്ടുകളില് ഇടയ്ക്കിടെ ഉമ്മവെക്കാമായിരുന്നു, കുടമുല്ലച്ചിരിയും കുയിലിന്റെ സ്വരവും എനിക്ക് ഓരോ നിമിഷവും കേള്‍ക്കാമായിരുന്നു. ആ പൊട്ടിച്ചിരിയുടെ പളുങ്ക്മണികള് ചിതറിയ വെണ്മയില് കാറിനകം തിളങ്ങി.\n"ഇക്കാ ഇതാ ഞാനിപ്പോ ടെല്ലെരില് നിന്നും എടുത്തതെയുള്ളൂ"\n"ഇല്ല, ഞാന് പത്തേ എടുത്തുള്ളൂ"\n"ഇല്ല, അത്യാവശ്യമുള്ളത് മാത്രമേ വാങ്ങൂ"\n"മൈന നെഴ്‌സറീന്നു വരുംബ്ലക്ക് ഞാന് എത്തും"\n"ഇപ്പം ടാക്സിയിലാ, വൈകിട്ട് വിളിക്കൂ"\n"അത് നൌഫലിന്റെ വണ്ടിയാ"\n"ഒക്കെ ബയീന്നേരം പറയാം"\nമൊബൈലില് അങ്ങേ തലക്കല്‍നിന്നുള്ള യൂസുഫ്‍ക്കയുടെ ചിലമ്പിച്ച ശബ്ദം എനിക്ക് പെട്ടെന്ന് തിരിച്ചറിയാന് കഴിഞ്ഞു. ഇന്നലെ കാലത്ത് ജിദ്ദയിലെ ഒരു അല് റാജി ബാങ്കിന്റെ കൌണ്ടറില് ഞാന് അയാളോടൊപ്പം ക്യൂവിലായിരുന്നു. യൂസുഫ്‍ക്കയുടെ നെഞ്ചിടിപ്പും വേവലാതിയും ഒക്കെ എന്നില് വേദനയുളവാക്കിയിരുന്നു. അപ്പോള് ഞാന് ..... ആയിരത്തിഇരുന്നൂറ് സൗദി റിയാലായിരുന്നു. കിട്ടിയ മുഴുവന് ശമ്പളവും എച്ച്. ഡി. എഫ്.സി. ബാങ്കിലെ നാട്ടിലെ അയാളുടെ എന്. ആര്.ഐ അക്കൌണ്ടിലേക്ക് എത്രയും എളുപ്പം കിട്ടാനായി മാറ്റുവാന് വന്നതായിരുന്നു. യൂസുഫ്‍ക്കയുടെ നോമിനിക്കുള്ള എ ടി എം കാര്‍ഡ് മൈമൂനയുടെ കയ്യിലുണ്ട്. അങ്ങിനെ ഇന്നലെ സൗദി റിയാല് ആയിരുന്ന ഞാന് ഇന്ന് ഇന്ത്യന് രൂപയായിമാറി.\nഇപ്പോഴത്തെ എന്റെ യജമാനത്തി മൈമൂനയോടൊപ്പമാണ് ഞാനുള്ളത്. യൂസുഫ്‍ക്കയിലേറെ എനിക്ക് മൈമ്മൂനയെ ഇഷ്ടമായി, അയാളുടെ ഉത്കണ്ഠയും എന്തിനോവേണ്ടി ഉള്ളംപുകയുന്ന പൊറുതികേടും ഒന്നും ഇവിടെ കണ്ടില്ല. മാരുതി സ്വിഫ്റ്റ് ഓട്ടുന്ന നൌഫലിനോട് എത്ര ചിരിച്ചും കൊഞ്ചിയുമാണ് ഇവള് സംസാരിക്കുന്നത്.\n"നൌഫലേ അപ്പൂസില് ഒന്ന് നിര്‍ത്ത്. വല്ലാത്ത ദാഹം. നമുക്കൊരു ഫാലൂത കഴിക്കാം"\nമൈമൂന വണ്ടിയില്‍നിന്ന് ഇറങ്ങി മന്ദം നടന്നു അപ്പൂസ് ഐസ്ക്രീം പാര്‍ലറിലേക്ക് കയറിയപ്പോള് ആ സഞ്ചരിക്കുന്ന കാഞ്ചനമാളിക പാര്‍ലറിന്റെ അകം നിറയെ പൂനിലാവ് പരത്തി. ഒരു പൂക്കാലം മുഴുവനും പാര്‍ലറില് പെയ്തിറങ്ങി. നൈല്‍നദീതീരത്തു നിന്ന് ഇറങ്ങിയ മിസിരി പ്പെണ്ണിനോളം അഴകേറിയ തരുണീമണിയുടെ മിന്നല്‍പിണറില് പാര്‍ലറിലെ, ഐസ്ക്രീംകപ്പുകള് ഉരുകിയൊലിച്ചു.\nഅവിടെത്തെ കുളിരില് എനിക്ക് ശ്വാസംമുട്ടുംപോലെ. അപ്പോഴും, യൂസുഫ്‍ക്കയുടെ ഓര്‍മ്മ വിട്ടുമാറുന്നില്ല. ആ ദൈന്യതയേറിയ മുഖം മടുപ്പോടെ എങ്കിലും വീണ്ടും എന്നില് തെളിഞ്ഞു. ഇന്നലെ..........\nചെങ്കടല്‍തീരത്തെ ജിദ്ദയിലെ, കംമ്പനിയിലെ ടീബോയിയുടെ ജോലിക്കിടയില് തിരക്കിട്ട് ,ഓഫീസില്നിന്ന് താഴെ ബാക്കാലയില് പോകുന്നു എന്നു നുണ പറഞ്ഞു, ജൂലൈ മാസത്തെ വെന്തുരുകുന്ന ചൂടില് വിയര്‍പ്പില്‍കുളിച്ചു നടന്നും ഓടിയും അയാള് അല് റാജി ബാങ്കിലേക്ക് വരുമ്പോള് ഒപ്പം ഞാനുമുണ്ട്. വരണ്ട തൊണ്ടയും ചുണ്ടുമായി ബാങ്കില് എത്തിയപ്പോള്, ക്യൂവില് അടുത്ത് നിന്ന ഫിലിപ്പൈനി പെപ്സി കുടിക്കുന്നത് നോക്കി യൂസുഫ്‍ക്ക വിയര്‍പ്പ് തുടച്ചു കൊണ്ടിരുന്നു.\nഇനി ഞാന് മൈമൂനയോടൊപ്പമല്ലേ, അപ്പോള് യൂസുഫ്‍ക്കയെ മറക്കാം. എനിക്ക് എന്നും മൈമൂനയോടൊപ്പം കഴിയാന്‍പ‍റ്റിയെങ്കില് യൂസുഫ്‍ക്കപോലെ ഞാനും അതാഗ്രഹിച്ചു പോയി. എതിരെ ഇരിക്കുന്ന നൌഫലിനോട് പറയുന്ന കിളിമൊഴികള് എനിക്ക് കേള്‍ക്കാനായി. അന്തിച്ചോപ്പിന്റെ തുടിപ്പും മൈലാഞ്ചിപ്പാട്ടിലെ എടുപ്പും മൈമൂനാക്ക് മാത്രം സ്വന്തം. യൂസുഫ്‍ക്കയ്ക് കൈരളിയിലെ പട്ടുറുമാല് കണ്ടുള്ള നിര്‍വൃതി, അയാളുടെ നിറമില്ലാത്ത നിദ്ര മടിച്ചുനിന്ന രാത്രികള് ഒപ്പനപ്പാട്ടുകള് പടിത്തിമര്ത്തു. അയാളുടെ ജീവിതം ഒടുവില് ചാനലുകളിലെ ജഡ്ജ്മെന്റ് പോലെ വളരെ നന്നായിരുന്നു. വളരെ നന്നായി ചെയ്തു, പക്ഷെ സംഗതികള് ഒരുപാടു വിട്ടുപോയിട്ടുണ്ട്. താളവും ഭാവവും തീരേ ഇല്ലായിരുന്നു.\nഫലൂദയിലെ ഐസ് മിക്സഡ് ഫ്രൂട്ട് ആസ്വദിച്ച് കഴിക്കുമ്പോള് ബാഗിലിരുന്നു ഞാനും അക്കരെയിരുന്ന് യൂസുഫ്‍ക്കയും സ്വപ്നങ്ങള് നെയ്തു കൂട്ടുകയായിരുന്നു. മൈമൂനയുടെ ഭ്രമിപ്പിക്കുന്ന ഉടലിന്റെ ത്രസിക്കുന്ന തീഷ്ണത എന്നില് വല്ലാത്തൊരു അനുഭൂതിയായി. ഞാന് മനസ്സില് പ്രാര്‍ത്ഥിച്ചു. ഈ ഫലൂദയുടെ ബില്ലായിട്ട് എന്നെ മാറ്റരുതേ....!\nസപ്ലയര് ബില്ലുമായി വന്നു. അയാളുടെ കണ്ണുകളില് യൂസുഫ്‍ക്കയുടേതുപോലെ ആര്ത്തിയും ദൈന്യതയും നിഴലിച്ചിരുന്നു. യൂസുഫ്‍ക്ക ഇപ്പോള് ഈ സപ്ലയറെപ്പോലെ തുര്‍കിഷ്‌കോഫിയുണ്ടാക്കി ട്രേയില്‍വെച്ച് ഫലസ്തീനി മാനേജര്ക്ക് ഭവ്യതയോടെ കൊടുക്കുകയായിരിക്കും.\nമധുരമില്ലാത്ത കോഫി കുടിക്കുമ്പോള് കോഫിയുടെ ചൂടും കയ്പും എന്നും നടുക്കുന്ന വാര്ത്തകളും ചോരപ്പൂക്കളും മാത്രം കണ്ടും കേട്ടും പതംവന്ന ഫലസ്തീനിയില് ഒരു ഭാവഭേദവും ഉളവാക്കിയില്ല. യൂസുഫ്‍ക്കയുടെ മുഖത്തിനു അപ്പോള് സ്ഥായിയായ നിസ്സംഗത മാത്രം. പോകാന് നാടില്ലാത്ത ഫലസ്തീനിയും നാടുള്ള യൂസുഫ്‍ക്കയും നാടിന്റെ വിളിക്കായി കാത്തു. കബ്സക്കടയില് കണ്ണാടിക്കൂട്ടില് വെന്തുതിരിയുന്ന കോഴിയെപ്പോലെ അയാളും മരുഭൂമിയിലെ കനല്‍ക്കാറ്റിലെ നെരിപ്പോടില് പതിയെപ്പതിയെ വെന്തുരുകി . തുര്‍ക്കികോഫിക്കും മധുരം വേണ്ട, യൂസുഫ്‍ക്കയ്കും മധുരം വേണ്ട, പക്ഷെ മൈമൂനക്ക് മധുരം നിറഞ്ഞ ഫലൂദ എന്നും നല്ലോണം വേണം. യൂസുഫ്‍ക്കയ്ക് മധുരിക്കുന്ന ഓര്‍മ്മകളെ വേണ്ടൂ .......\nമൈമ്മൂന വളരെ പതുക്കെ നൌഫലിനോട് എന്തോ പറഞ്ഞു ചിരിച്ചു. പക്ഷെ ഞാനത് കേട്ടേ ഇല്ല. ബില്ല് കൊടുക്കാനായി ബാഗ് തുറന്നപ്പോള് എനിക്ക് വീണ്ടും പേടിയായി. അവളോട് ഒപ്പമുള്ള എന്റെ സഹവാസം തീരുകയാണോ. ഫലൂദയിലെ ഐസ്ക്രീംപോലെ, ഐസ്‌ക്രീമിലെ കുളിരുപോലെ, യൂസുഫ്‍ക്കയുടെ അവധിപോലെ എല്ലാം എന്തെളുപ്പമാണ് തീരുന്നത്. യൂസുഫ്‍ക്കയെ പോലെ ഞാനും മൈമൂനയോടൊപ്പമുള്ള താല്‍ക്കാലികകൂട്ട് തീരുന്നതില് വേദനിക്കുകയായിരുന്നു. യാത്രയുടെ തലേനാളിലെ യൂസുഫ്‍ക്കയുടെ ഹൃദയമിടിപ്പുപോലെ, എന്റെ ഹൃദയമിടിപ്പ് കൂടി. ഇല്ല ഒന്നും സംഭവിച്ചില്ല. എന്നോടൊപ്പം മുമ്പേ ബാഗില് ചുരുണ്ടുകിടക്കുന്ന മറ്റൊരാളാണ് ഇപ്പോള് അവളുടെ കയ്യില് അകപ്പെട്ടത്. അപ്പോള് ആ കയ്യിലെ മൃദുത്വം ഒരിക്കല് കൂടി എന്നെ തഴുകി. ഞാന് ഏകാന്തതയില് യൂസുഫ്‍ക്കയെപ്പോലെ തേങ്ങി. അടുത്ത ഊഴം എന്റേ തായിരിക്കും. കണ്‍വെയര് ബെല്‍ട്ടിലെ പെട്ടി എടുക്കാനായി കാത്തിരിക്കുന്ന ധൃതിപിടിച്ച കൈകളെപ്പോലെ എന്നിലേക്ക് നീണ്ടുവരുന്ന കൈകളെ കാത്തു വീണ്ടും മൈമൂനയോടൊപ്പം നീങ്ങി. അപ്പോള് പാര്‍ലരില് ഇരിക്കുന്നവര്ക്ക് പൂനിലാവിനെ കാര്‍മേഘം മൂടിയത്തുപോലെ.... തിരിയെപ്പോകാന് വിമാനം കാത്ത് ലോഞ്ചിലിരിക്കുന്ന പ്രവാസിയുടെ മുഖംപോലെ എല്ലാ മുഖങ്ങളും ഇരുണ്ടിരുന്നു .....\nPrevious story: അവളുടെ കിടപ്പുമുറി\nNext story: മഴവാക്കുകള്


ജമൈക്കയിൽ അവധി ആഘോഷിച്ച് മോഹൻലാൽ - Rashtradeepika : Rashtradeepika\nജമൈക്കയിൽ അവധി ആഘോഷിച്ച് മോഹൻലാൽ\nതൃശൂർ ഭാഷ സംസാരിക്കുന്ന കഥാപാത്രമായി മോഹൻലാൽ അഭിനയിക്കുന്ന ഇട്ടിമാണി മേയ്ഡ് ഇൻ ചൈനയുടെ ചിത്രീകരണം 25നു തൃശൂരിൽ ആരംഭിക്കും. അവധിക്കാലം ചെലവഴിക്കാനായി മോഹൻലാൽ ഇപ്പോൾ ജമൈക്കയിലാണ്. ഏപ്രിൽ 19ന് ലാൽ തിരിച്ചെത്തിയശേഷം ഇട്ടിമാണിയുടെ പ്രവർത്തനങ്ങളിലേക്കു കടക്കും.\nജമൈക്കയിലെ തന്‍റെ വിശേഷങ്ങൾ മോഹൻലാൽ ട്വിറ്ററിൽ പങ്കുവച്ചു. പ്രശസ്ത ജമൈക്കൻ ഗായകൻ ബോബ് മാർലെയുടെ സ്മാരകം സന്ദർശിക്കുകയെന്നത് തന്‍റെ സ്വപ്നമായിരുന്നെന്ന് മോഹൻലാൽ പറയുന്നു. ജമൈക്കൻ യാത്രയോടെ തന്‍റെ സ്വപ്നം സാക്ഷാത്കരിച്ചതിന്‍റെ സന്തോഷത്തിലാണ് മോഹൻലാൽ. ജമൈക്കൻ യാത്രയുടെ ചിത്രങ്ങളും അദ്ദേഹം സോഷ്യൽമീഡിയയിൽ പങ്കുവച്ചിട്ടുണ്ട്.\nനവാഗതനായ ജിബി ജോജുവാണ് ഇട്ടിമാണി മേയ്ഡ് ഇൻ ചൈനചിത്രത്തിന്‍റെ രചനയും സംവിധാനവും നിർവഹിക്കുന്നത്. ആശീർവാദ് സിനിമാസിന്‍റെ ബാനറിൽ ആന്‍റണി പെരുന്പാവൂരാണ് ചിത്രം നിർമിക്കുന്നത്. ഹണി റോസാണ് ചിത്രത്തിൽ മോഹൻലാലിന്‍റെ നായികയാകുന്നത്.\n#Jamaica #vacation pic.twitter.com/ZCt3b7wtq9\n— Mohanlal (@Mohanlal) April 12, 2019


ആതിര വയലിന് യജ്ഞം തുടങ്ങി | Athira began her non-stop violin concert - Malayalam Oneindia\nആതിര വയലിന് യജ്ഞം തുടങ്ങി\nതിരുവനന്തപുരം: ആതിര കോടമ്പള്ളി വയലിനില് തന്റെ അഖണ്ഡ യജ്ഞം തുടങ്ങി. നവമ്പര് 10 തിങ്കളാഴ്ച രാവിലെയാണ് ആതിരയുടെ വയലിന് കച്ചേരി തുടങ്ങിയത്.\n32 മണിക്കൂര് നേരം തുടര്‍ച്ചയായി വയലിന് വായിക്കാനാണ് ആതിരയുടെ പരിപാടി. ലക്ഷ്യത്തിലെത്തിയാല് അത് ലോകറെക്കോഡായിരിക്കും. സൂര്യ ഫെസ്റിവലിനോട് അനുബന്ധിച്ചാണ് ആതിരയുടെ ഈ സംഗീതക്കച്ചേരി.\nരാവിലെ കച്ചേരിയുടെ ഉദ്ഘാടനം നിര്‍വഹിച്ചത് പൂയം തിരുനാള് ഗൗരി പാര്‍വതീ ഭായി ആണ്. വാതാപി ഗണപതിം എന്ന കീര്‍ത്തനത്തോടെയാണ് കച്ചേരി തുടങ്ങിയത്. 101 കീര്‍ത്തനങ്ങള് തുടര്‍ച്ചയായി വായിയ്ക്കാനാണ് ആതിരയുടെ പദ്ധതി. മാവേലിക്കര വേലുക്കുട്ടിനായര് മൃദംഗം വായിക്കും.\nനവമ്പര് 11 ചൊവാഴ്ച വൈകീട്ട് ആറ് മണിവരെയാണ് കച്ചേരി. ലോകത്തില് ഏറ്റവുമധികം നേരം ഒരു സംഗീതോപകരണം തുടര്‍ച്ചയായി പ്രവര്‍ത്തിയ്ക്കുന്ന സംഗീതജ്ഞ എന്ന റെക്കോഡിനാണ് ആതിര ഇതോടെ അര്‍ഹയാകുന്നത്. ഇപ്പോഴത്തെ ലോകറെക്കോഡ് 24 മണിക്കൂറാണ്.\nകഴിഞ്ഞ വര്‍ഷം റഷ്യയില് നടന്ന അന്താരാഷ്ടസംഗീതോത്സവത്തില് ആതിര കച്ചേരി അവതരിപ്പിച്ചിട്ടുണ്ട്.\nകൂടുതൽ violinist വാർത്തകൾ\nലക്ഷ്മി ആശുപത്രി വിട്ടു! ഇനി ബാലുവിന്‍റേയും ജാനിയുടേയും ഓര്‍മ്മകളുടെ തണലിലേക്ക്.. വിവരങ്ങള് ഇങ്ങനെ\nഎന്തൊരു ക്രൂരതയാണിത്! ജാനിയേയും സ്നേഹിക്കുന്നവരെ വേദനിപ്പിച്ച് പാടുന്ന കുഞ്ഞിന്റെ വീഡിയോ\nviolinist alexa violin


ഒന്നാംക്ലാസ് വിദ്യാര്‍ഥിക്ക് കുത്തേറ്റു; പ്രിന്‍സിപ്പാള് അറസ്റ്റില് – Chandrika Daily\nBy chandrika Thursday January 18, 2018 18:03 pm\nഒന്നാംക്ലാസ് വിദ്യാര്‍ഥിക്ക് കുത്തേറ്റു; പ്രിന്‍സിപ്പാള് അറസ്റ്റില്\nന്യൂഡല്‍ഹി: ഒന്നാംക്ലാസ് വിദ്യാര്‍ത്ഥിക്ക് കുത്തേറ്റ സംഭവത്തില് സ്‌കൂള് പ്രിന്‍സിപ്പാള് അറസ്റ്റില്. ലക്‌നൗവിലാണ് ഏഴുവയസ്സുകാരനായ ഹൃത്വിക് ശര്‍മ്മ എന്ന വിദ്യാര്‍ത്ഥിയെ സ്‌കൂള് ശുചിമുറിയില് കുത്തേറ്റ നിലയില് കാണപ്പെട്ടത്. തന്റെ…\nന്യൂഡല്‍ഹി: ഒന്നാംക്ലാസ് വിദ്യാര്‍ത്ഥിക്ക് കുത്തേറ്റ സംഭവത്തില് സ്‌കൂള് പ്രിന്‍സിപ്പാള് അറസ്റ്റില്. ലക്‌നൗവിലാണ് ഏഴുവയസ്സുകാരനായ ഹൃത്വിക് ശര്‍മ്മ എന്ന വിദ്യാര്‍ത്ഥിയെ സ്‌കൂള് ശുചിമുറിയില് കുത്തേറ്റ നിലയില് കാണപ്പെട്ടത്. തന്റെ സീനിയറായ പെണ്‍കുട്ടിയാണ് തന്നെ കത്തികൊണ്ട് കുത്തിയതെന്ന് ഹൃത്വിക് പൊലീസിന് മൊഴി നല്‍കി.\nസ്‌കൂള് നേരത്തെ വിടുന്നതിന് വേണ്ടിയാണ് ആക്രമിച്ചതെന്ന് വിദ്യാര്‍ഥിനി പറഞ്ഞതായി ഹൃത്വിക് പറയുന്നു. കുത്തിപ്പരിക്കേല്‍പ്പിച്ച വിദ്യാര്‍ഥിയെ ബാത്ത്‌റൂമില് അടച്ചിടുകയായിരുന്നു. കുട്ടിയുടെ കരച്ചില് കേട്ട് അധ്യാപികമാരെത്തിയപ്പോഴാണ് സംഭവത്തെക്കുറിച്ചറിയുന്നത്. നെഞ്ചിനും വയറിനും കുത്തേറ്റ കുട്ടിയെ ആസ്പത്രിയില് പ്രവേശിപ്പിച്ചു. സംഭവത്തില് കുറ്റാരോപിതയായ വിദ്യാര്‍ഥിനിയെ ജുവനൈല് ജസ്റ്റിസ് ഹോമിലേക്ക് പൊലീസ് മാറ്റി. സംഭവത്തില് ചോദ്യം ചെയ്യുന്നതിനായി സ്‌കൂള് പ്രിന്‍സിപ്പാളിനേയും അറസ്റ്റ് ചെയ്തിട്ടുണ്ട്.\nCategories: Culture, More, Views Tags: accident, ATTACK, death, MURDER


ആഷിഖ് അബുവിന്റെ നിപ്പയിൽ നിന്ന് കാളിദാസ് പിൻമാറി.\nHome \_ News \_ ആഷിഖ് അബുവിന്റെ നിപ്പയിൽ നിന്ന് കാളിദാസ് പിൻമാറി.\nപ്രേക്ഷകർ ആകാംക്ഷയോടെ കാത്തിരിക്കുന്ന ചിത്രമാണ് ആഷിഖ് അബുവിന്റെ വൈറസ്. കോഴിക്കോട് നഗരത്തേയും ഭ്രാന്ത പ്രദേശത്തേയും അടിമുടി പിടിച്ച് കിലുക്കിയ ഒരു രോഗമായിരുന്നു നിപ്പ.നിപ്പയെ ആധാരമാക്കി ആഷിഖ് അബു ഒരുക്കുന്ന ചിത്രത്തിന്റെ ഫസ്റ്റ് ലുക്ക് പോസ്റ്റർ ആദ്യം തന്നെ ജനങ്ങളുടെ ഇടയിൽ തരംഗമായിരുന്നു. പിന്നീട് ഏറെ ശ്രദ്ധയാകർഷിച്ചത് ചിത്രത്തിലെ കാസ്റ്റിങ്ങാണ്.\nടൊവിനോ തോമസ്, ആസിഫ് അലി, സൗബിന് ഷാഹിര്, ദിലീഷ് പോത്തന്, രേവതി, റിമാ കല്ലിങ്കല്, പാര്‍വതി, കാളിദാസ് ജയറാം എന്നിവരും ചിത്രത്തിലെ പ്രധാന താരങ്ങളെന്നുള്ള വാർത്തകൾ പ്രചരിച്ചിരുന്നു. എന്നാൽ ഇപ്പോൾ വൈറസിൽ നിന്ന് കാളിദാസ് ജയറാം പിൻമാറിയിരിക്കുകയാണത്ര. താരത്തിനു പകരം ഈ കഥാപാത്രവുമായി എത്തുന്നത് ശ്രീനാഥ് ഭാസിയാണ്. എന്നാൽ ഇതു സംബന്ധിച്ചുള്ള ഓദ്യോഗിക റിപ്പോർട്ടുകൾ പുറത്തു വന്നിട്ടില്ല.\nമറ്റു ചിത്രങ്ങളുടെ തിരക്കുകൾ കാരണമാണ് ആഷിഖ് അബുവിന്റെ വൈറസിൽ നിന്ന് കാളിദാസ് പിൻമാറിയതാണെന്നാണ് പുറത്തു വരുന്ന റിപ്പോർട്ട്. നിലവിൽ ജീത്തു ജോസഫ്, ആൽഫോൺ പുത്രൻ, സന്തോഷ് ശിവൻ, മിഥുൻ മാനുവൽ എന്നിവകരുടെ ചിത്രങ്ങളുടെ കരാറിൽ ഒപ്പിട്ടിരിക്കുകയാണ് താരം.\nമുഹ്‌സിന് പരാരി, സുഹാസ് ഷറഫു എന്നിവര് ചേര്‍ന്നാണ് ചിത്രത്തിന്റെ രചന. സംഗീതം സുശിൻ ശ്യാം. ആഷിഖ് അബുവിന്റെ നിര്‍മ്മാണ കമ്പനിയായ ഒപിഎം ആണ് ചിത്രം നിര്‍മ്മിക്കുന്നത്.\nashiq abu movie, kalidas jayaram, Sensations Entertainment, virus\nWeb Desk | News | September 23, 2018 9:22 pm0Comments\nജയലളിതയായി നിത്യാമേനോൻ ശശികലയായി വരലക്ഷ്മിയും, അയേൺ ലേഡി ഒരുങ്ങുന്നു.\nഇന്ത്യയുടെ ഓസ്‌ക്കര് എന്‍ട്രിയായി വില്ലേജ് റോക്ക് സ്റ്റാര്‍സ്!


4malayalees - 'ഹാന്‍സും ശംഭുവും ഒകെ അവിടെ തന്നെ ഇരിക്കട്ടെ; ഭൂമിയിലേക്ക് പോന്നപ്പോള് ദൈവം തന്നയച്ചതാ; ഇപ്പൊ വരെ എടുത്ത് കളയാന് തോന്നീട്ടില്ല'; പരിഹസിക്കുന്നവര്‍ക്ക് ചുട്ട മറുപടി നല്‍കി അഭിരാമി സുരേഷ്\nപരിഹസിക്കുന്നവര്‍ക്ക് ചുട്ട മറുപടി നല്‍കി അഭിരാമി സുരേഷ്. മറ്റുള്ളവരെ അപേക്ഷിച്ച് താടിയെല്ല് അല്‍പം മുന്നോട്ട് ഇരിക്കുന്നതിന്റെ പേരിലാണ് നടിയ്ക്ക് കളിയാക്കലുകള് ലഭിക്കാറുള്ളത്. അതൊരു രോഗത്തിന്റെ ഭാഗമായിട്ടുള്ളതാണെന്നും അതിനോട് താന് പൊരുത്തപ്പെട്ടു എന്നുമൊക്കെ നടി വ്യക്തമാക്കിയിട്ടുണ്ട്.\nഅടുത്തിടെ വനിതയ്ക്ക് നല്‍കിയ അഭിമുഖത്തില് പ്രോഗ്നാത്തിസം എന്നൊരു ആരോഗ്യ പ്രശ്നം തനിക്ക് ഉള്ളതായി അഭിരാമി വെളിപ്പെടുത്തിയിരുന്നു. ആദ്യം സങ്കടപ്പെട്ടെങ്കിലും അതിനോട് താന് പൊരുത്തപ്പെട്ടു എന്നത് കൂടി അഭിരാമി വ്യക്തമാക്കി. ഈ ആര്‍ട്ടിക്കിള് വ്യാപകമായി വൈറലാവുകയും ചെയ്തിരുന്നു. തന്റെ നേട്ടങ്ങളെ കുറിച്ചും ബുദ്ധിമുട്ടുകളെ കുറിച്ചും പറഞ്ഞ വാര്‍ത്തയ്ക്ക് താഴെയും താരത്തിന് കളിയാക്കലുകള് മാത്രമാണ് കിട്ടിയത്. ചുണ്ടിനടിയില് ഹാന്‍സ് വെച്ചിരിക്കുകയാണോ എന്ന് പറഞ്ഞാണ് ചിലര് കളിയാക്കുന്നത്. അത്തരക്കാരോട് രൂക്ഷ വിമര്‍ശനമാവുമായി എത്തിയിരിക്കുകയാണ് അഭിരാമിയിപ്പോള്. ഇന്‍സ്റ്റാഗ്രാമിലൂടെ ഒരു കുറിപ്പ് പോസ്റ്റ് ചെയ്തിരിക്കുകയാണ് താരം.\n'എല്ലാവരും വ്യത്യസ്തരും അതുല്യരുമാണ്. ആ വസ്തുത അംഗീകരിക്കുക. കഴിഞ്ഞ ദിവസം എന്നെ കുറിച്ച് പ്രസിദ്ദീകരിച്ച ആര്‍ട്ടിക്കിളിന് താഴെ പരിഹാസത്തോടെയുള്ള പല അഭിപ്രായങ്ങളും ശ്രദ്ധയില്‍പെട്ടു. എന്റെ താടിയെല്ലിനെ കുറിച്ചും സ്വാകര്യതയെ കുറിച്ചും അറിയാന് വളരെയധികം താല്‍പര്യമുള്ള കുറച്ച് പേരോട് മറുപടി പറയണമെന്ന് തോന്നി. എന്റെ ചുണ്ടിനടിയില് ഹാന്‍സ് ഉണ്ടോ എന്നുള്ള കമന്റ് വായിച്ചു വായിച്ചു ഇപ്പൊ ബോറായി.\n'സാധനം, അഹങ്കാരി, ജാടതെണ്ടി' മുതലായവ കേള്‍ക്കുമ്പോ തോന്നിയിട്ടുണ്ട് എന്നെ യാതൊരു പരിചയവുമില്ലാത്തവര് എന്തിനാണ് പ്രഹസനങ്ങള് നടത്തുന്നതെന്ന്. എന്തായാലും ഹാന്‍സും ശംഭുവും ഒകെ അവിടെ തന്നെ ഇരിക്കട്ടെ. ഭൂമിയിലേക്ക് പോന്നപ്പോള് ദൈവം തന്നയച്ചതാ. ഇപ്പൊ വരെ എടുത്ത് കളയാന് തോനീട്ടില്ല. ഇനി ഭാവിയില് ഹാന്‍സിനോടുള്ള താല്‍പര്യം പോവുമോ എന്നുമറിയില്ല. ആരെയും ഉപദ്രവിക്കാതെ ഇരിക്കുന്നവരെ കുത്തുമ്പോ എന്ത് സുഖമാണോ എന്തോ ചിലര്‍ക്ക് കിട്ടുന്നത്. അല്ലെ? ചിന്തിച്ചിട്ടുണ്ടോ? എന്നുമാണ് അഭിരാമിയുടെ പോസ്റ്റില് പറയുന്നത്.


"ദുബായ് ഡ്രൈവിംഗ് ലൈസൻസ്" നിങ്ങൾ അറിയേണ്ടതെല്ലാം - DubaiMalayali.com\nHome Government Updates “ദുബായ് ഡ്രൈവിംഗ് ലൈസൻസ്” നിങ്ങൾ അറിയേണ്ടതെല്ലാം\nദുബായിൽ ഡ്രൈവിംഗ് ലൈസൻസ് എടുക്കാൻ അറിഞ്ഞിരിക്കേണ്ട കാര്യങ്ങൾ\nദുബായിൽ ഡ്രൈവിംഗ് ലൈസൻസ് സ്വന്തമാക്കുക എന്നത് ഏറെ ആത്മസമർപ്പണവും മനസ്സാന്നിധ്യവും വേണ്ട ഒരു പ്രക്രിയയാണ്. ദുബായ് റോഡുകളിലൂടെയുള്ള സഞ്ചാരം എളുപ്പമാക്കുക എന്നത് മാത്രമല്ല വിദേശികളെ സംബന്ധിച്ചിടത്തോളം ദുബായിൽ ഒരു ഡ്രൈവിംഗ് ലൈസൻസ് എന്നത് വിവിധ ജോലികൾ ലഭിക്കുവാനുള്ള മാനദണ്ഡം കൂടിയാണ് എന്നുള്ളത് ലൈസൻസ് സ്വപ്നം സാക്ഷാത്കരിക്കാൻ ആഗ്രഹിക്കുന്ന വ്യക്തികളുടെ എണ്ണം വർദ്ധിപ്പിക്കുന്നു.\nആർക്കൊക്കെ ദുബായിൽ ഡ്രൈവിംഗ് ലൈസൻസ് സ്വന്തമാക്കാം?\n18 വയസ്സിന് മുകളിലുള്ള ഏതൊരു വ്യക്തിക്കും ദുബായിൽ ഡ്രൈവിംഗ് ലൈസൻസിന് വേണ്ടി അപേക്ഷിക്കാവുന്നതാണ്. 18 നും 21 നും ഇടയിൽ പ്രായമുള്ളവർ പ്രൊബേഷണറി ലൈസൻസ് യോഗ്യതയാണ് നേടിയെടുക്കേണ്ടത്. അറബിയിലോ ഇംഗ്ലീഷിലോ ടൈപ്പ് ചെയ്ത ഡ്രൈവിംഗ് ലൈസൻസ് അപേക്ഷ നൽകുന്നത് വഴിയാണ് ഡ്രൈവിംഗ് ലൈസൻസ് സ്വന്തമാക്കാനുള്ള പ്രക്രിയ തുടങ്ങുന്നത്. ദുബായിൽ സ്ഥാപിതമായ അംഗീകൃത ഡ്രൈവിംഗ് സ്കൂളുകൾ വഴി ഇത്തരം അപേക്ഷകൾ ദുബായ് ആർ.ടി.എ യ്ക്ക് സമർപ്പിക്കാവുന്നതാണ്. റോഡ് ട്രാൻസ്പോർട്ട് അതോറിറ്റി നൽകുന്ന താൽക്കാലിക ലൈസൻസ് അല്ലെങ്കിൽ ലേണേഴ്സ് പെർമിറ്റ് ലഭിച്ച ഉടൻ, ഡ്രൈവിംഗ് ട്രെയിനിംഗ് ആരംഭിക്കാവുന്നതാണ്.\nഡ്രൈവിംഗ് ലൈസൻസിന് അപേക്ഷിക്കുവാൻ വേണ്ട രേഖകൾ\nവിദേശികൾക്ക് ദുബായിൽ ഡ്രൈവിംഗ് ലൈസൻസ് സ്വന്തമാക്കണമെങ്കിൽ താഴെപ്പറയുന്ന രേഖകൾ സമർപ്പിക്കേണ്ടതാണ്.\n*എമിറേറ്റ്സ് ഐഡി (കോപ്പിയും ഒറിജിനലും)\n*വിസ പേജുള്ള 8 പാസ്പോർട്ട് സൈസ് ഫോട്ടോ\n*ഐ ടെസ്റ്റ് റിസൾട്ട്\n*സ്പോൺസറുടെ കയ്യിൽ നിന്നും ലഭിക്കുന്ന നോ ഒബ്ജക്ഷൻ സർട്ടിഫിക്കറ്റ്\n*ആർടി യെയിൽ നിന്നും ലഭിക്കുന്ന നോ ഒബ്ജക്ഷൻ സർട്ടിഫിക്കറ്റ്\nമാനേജർ,ഡോക്ടർ,വക്കീൽ തുടങ്ങി 66 ഓളം പ്രൊഫഷനിലുള്ള വിദേശികൾക്ക് ദുബൈയിൽ ഡ്രൈവിംഗ് ലൈസൻസിന് അപേക്ഷിക്കുന്നതിന് NOC സമർപ്പിക്കേണ്ടതില്ല.\nഡ്രൈവിംഗ് ലൈസൻസ് നടപടികൾ:\nദുബായ് ഡ്രൈവിംഗ് ലൈസൻസ് സ്വന്തമാക്കുന്നതിനുള്ള നടപടികൾ താഴെ പറയും പ്രകാരമാണ്.\n*അംഗീകൃത ഡ്രൈവിംഗ് സ്കൂളുകൾ വഴിയോ ഒപ്റ്റീഷ്യൻ വഴിയോ കണ്ണ് പരിശോധന നടത്തുകയാണ് ഡ്രൈവിംഗ് ലൈസൻസിന് വേണ്ട ആദ്യത്തെ നടപടി.\n*ഡ്രൈവിംഗ് ലൈസൻസ് അപേക്ഷ\nദുബായ് റോഡ് ട്രാൻസ്പോർട്ട് അതോറിറ്റി അംഗീകരിച്ച ഏതെങ്കിലും ഡ്രൈവിംഗ് സ്കൂളുകൾ വഴി, വേണ്ട രേഖകൾ സഹിതം അപേക്ഷ രജിസ്റ്റർ ചെയ്യുക.\n*താൽക്കാലിക ഡ്രൈവിംഗ് ലൈസൻസ് അല്ലെങ്കിൽ പെർമിറ്റ് സ്വന്തമാക്കിയ ശേഷം ട്രെയിനിങ് ഡ്രൈവിംഗ് പരിശീലനം തുടങ്ങാം.\nഓൺലൈൻ വഴിയോ ഡ്രൈവിംഗ് സ്കൂളുകൾ വഴിയോ തിയറി ക്ലാസുകൾ പൂർത്തിയാക്കിയ ശേഷം തിയറി ടെസ്റ്റ് പാസാവുക എന്നുള്ളതാണ് അടുത്ത ഘട്ടം.\n*പ്രാക്ടിക്കൽ ഡ്രൈവിംഗ് ക്ലാസുകളും ടെസ്റ്റുകളും\nപ്രാക്ടിക്കൽ ഡ്രൈവിംഗ് ക്ലാസുകൾ പൂർത്തീകരിച്ച ശേഷം ഇന്റേണൽ അസസ്മെന്റിന് വിധേയമാവുക. ഈ ഘട്ടം വിജയകരമായി പൂർത്തീകരിച്ചാൽ റോഡ് ക്ലാസുകളിലേക്ക് കടക്കുക.പാർക്കിംഗ് ടെസ്റ്റ്, ഫൈനൽ ടെസ്റ്റ്, ശേഷം ആർടിഎ യുടെ റോഡ് ടെസ്റ്റിലും പാസാവുക.\nആദ്യശ്രമത്തിൽ പരാജയപ്പെടുന്ന പക്ഷം വീണ്ടും7ട്രെയിനിങ് ക്ലാസുകൾക്ക് വിധേയമായാൽ മാത്രമേ വീണ്ടും റോഡ് ടെസ്റ്റ് നടത്താൻ സാധിക്കുകയുള്ളൂ.\nഡ്രൈവിംഗ് ലൈസൻസ് ടെസ്റ്റുകൾ:\nതിയറി ടെസ്റ്റ്, പാർക്കിംഗ് ടെസ്റ്റ്, റോഡ് ടെസ്റ്റ്, ആർടിഎ അസെസ്മെന്റ്\nഎന്നിവയാണ് ദുബായ് ഡ്രൈവിംഗ് ലൈസൻസ് പരീക്ഷകളിൽ ഉള്ള പ്രധാന ഘട്ടങ്ങൾ.\nഅംഗീകൃത ഡ്രൈവിംഗ് സ്കൂളുകളിൽ ആണ് തിയറി ടെസ്റ്റ് നൽകേണ്ടത്.\nതിയറി ടെസ്റ്റിന് പോകുമ്പോൾ സമർപ്പിക്കേണ്ട രേഖകൾ\n*രണ്ട് പാസ്പോർട്ട് സൈസ് ഫോട്ടോ *തിയറി ടെസ്റ്റ് ഫീസ്\nദുബായിലെ റോഡുകളെ കുറിച്ചും ട്രാഫിക് സിഗ്നലുകളെയും അടയാളങ്ങളെയും സുരക്ഷാ നടപടികളെയും കുറിച്ചുള്ള 35 ചോദ്യങ്ങളാണ് തിയറി ടെസ്റ്റിൽ ഉൾപ്പെട്ടിട്ടുള്ളത്.3ഭാഗങ്ങളായാണ് തിയറി ടെസ്റ്റ് ചെയ്യേണ്ടത്. ആദ്യ ഭാഗത്ത് നിരവധി ട്രാഫിക് സിറ്റുവേഷൻസിനെ കുറിച്ചുള്ള 17 ചോദ്യങ്ങളാണ് ഉണ്ടാവുക. ഇതിൽ കുറഞ്ഞത് 11 ചോദ്യങ്ങൾക്ക് എങ്കിലും ശരിയുത്തരം നൽകണം.ഡ്രൈവിംഗ് ലൈസൻസിനെക്കുറിച്ചുള്ള പതിനെട്ടോളം ചോദ്യങ്ങളാണ് രണ്ടാം ഭാഗത്തിൽ ഉണ്ടാവുക.ഇതിൽ കുറഞ്ഞത് 12 ചോദ്യത്തിന് ശരിയുത്തരം നൽകണം. ട്രാഫിക്കും ചുറ്റുപാടുമായി ബന്ധമുള്ള വിവിധ വീഡിയോകൾ പ്ലേ ചെയ്തു അതുമായി ബന്ധപ്പെട്ടുള്ള ചോദ്യങ്ങളാണ് മൂന്നാമത്തെ ഭാഗത്ത് ഉൾക്കൊള്ളിച്ചിട്ടുള്ളത്. കമ്പ്യൂട്ടറൈസ്ഡാ യുള്ള ഈ തിയറി ടെസ്റ്റ് ഇംഗ്ലീഷിലും അറബിയിലും നൽകാവുന്നതാണ്. ഭാഷാ പ്രശ്നം ഉള്ള അപേക്ഷകർക്ക് ഓറൽ എക്സാമിനു അപേക്ഷ സമർപ്പിക്കാവുന്നതാണ്.\nപൂർണ്ണമായും ഓട്ടോമേറ്റഡ് ആയിട്ടുള്ളതും ഡ്രൈവിംഗ് പരിശീലന കേന്ദ്രത്തിലെ പ്രത്യേകം സജ്ജീകരിക്കപെട്ട സ്ഥലത്ത് നടത്തപ്പെടുന്ന ടെസ്റ്റാണ് പാർക്കിംഗ് ടെസ്റ്റ്.5ഘട്ടങ്ങളാണ് ഇതിൽ ഉൾപ്പെട്ടിട്ടുള്ളത്.\nപാർക്കിംഗ് ആംഗിൾ 60 ഡിഗ്രി\nഗ്യാരേജ് പാർക്കിംഗ് 90 ഡിഗ്രി\nതുടർച്ചയായി അഞ്ച് തവണ പാർക്കിംഗ് ടെസ്റ്റിൽ പരാജയപ്പെട്ടാൽ വീണ്ടും ഇൻറേണൽ അസെസ്മൻറ് നൽകേണ്ടതായി വരും.\nറോഡ് ടെസ്റ്റും അസൈമെൻറും\nദുബായിൽ ഡ്രൈവിംഗ് ലൈസൻസ് സ്വന്തമാക്കുന്നതിനുള്ള അവസാന പടിയാണ് റോഡ് ടെസ്റ്റും അസൈമെൻറും.\nമാനസികമായി ഒരുപാട് തയ്യാറെടുപ്പുകൾ വേണ്ട ഘട്ടമാണിത്.ഡ്രൈവിംഗ് ലൈസൻസ് സ്വന്തമാക്കുന്നതിന് ആവശ്യമായ കഴിവുകൾ പരിശോധിക്കുന്ന അവസാനഘട്ടമാണിത്. ആർടിഎ എക്സാമിനർ ആണ് ഈ ടെസ്റ്റ് നടത്തുന്നത്. വിജയിച്ചു കഴിഞ്ഞാൽ ടെസ്റ്റ് അപ്പ്രൂവൽ പേപ്പർ ലഭിക്കുകയും അതിനു വേണ്ട രേഖകളും നൽകി കൗണ്ടറിൽ ദുബായ് ഡ്രൈവിംഗ് ലൈസൻസ് ഫീസ് അടച്ച ശേഷം ഡ്രൈവിംഗ് ഫയൽ കളക്ട് ചെയ്യുകയും ഫോട്ടോയും നൽകി നടപടിക്രമങ്ങൾ പൂർത്തിയാക്കുക.\nറോഡ് ടെസ്റ്റിന് ആവശ്യമായ രേഖകൾ\nരണ്ട് പാസ്പോർട്ട് സൈസ് ഫോട്ടോ *റോഡ് ടെസ്റ്റ് ഫീ\nPrevious articleആശയവിനിമയം ! സിംപിളാക്കാം പവർഫുളും.\nNext articleപാസ്സ്‌പോർട്ട് പുതുക്കൽ , ദുബായിൽ അറിയേണ്ടതെല്ലാം


പൊരുതി നേടിയവൾ; ശ്രീധന്യ, നീയെത്ര ധന്യ സഹോദരീ അഭിമാന നിമിഷം ബിഗ് സല്യൂട്ട് ഇനിയും ഉയരങ്ങളിൽ എത്താൻ കഴിയട്ടെ – Moviejox\nHome / kerala / പൊരുതി നേടിയവൾ; ശ്രീധന്യ, നീയെത്ര ധന്യ സഹോദരീ അഭിമാന നിമിഷം ബിഗ് സല്യൂട്ട് ഇനിയും ഉയരങ്ങളിൽ എത്താൻ കഴിയട്ടെ\nadmin May 6, 2020\tkerala, Motivation Leaveacomment 1,226 Views\n“അവൾക്കു വേണ്ടി ഞങ്ങൾ മുണ്ടുമുറുക്കിയുടുത്തു. പൊന്ന് വയ്ക്കേണ്ടിടത്ത് പൂവ് വച്ചു ജീവിക്കാൻ ഞങ്ങൾ ശീലിച്ചു, ഇനിയൊന്നു വിശ്രമിക്കണം”\nപൊഴുതന (വയനാട്) ∙ എന്റെ മകൾ ചെയ്തത് ഒരു പ്രതികാരമാണ്…സഹായമഭ്യർഥിച്ചു ചെന്നപ്പോൾ പലതവണ ഇറക്കിവിട്ട അധികാരികളോടും നിനക്കൊന്നും എവിടെയുമെത്താനാകില്ലെന്നു നിരുൽസാഹപ്പെടുത്തിയവരോടും പൊരുതിക്കയറുമ്പോഴൊക്കെയും തള്ളിയിടാൻ ശ്രമിച്ചവരോടുമെല്ലാമുള്ള മധുര പ്രതികാരം!\nപൊഴുതന ഇടിയംവയൽ അമ്പലക്കൊല്ലി കോളനിയിലെ ദ്രവിച്ചുതുടങ്ങിയ മൺവീടിന്റെ മുറ്റത്തുനിന്നു ശ്രീധന്യയുടെ അച്ഛൻ സുരേഷ് പറയുന്നു. ശ്രീധന്യയുടെ നാട്ടിലെത്തി, വീടും പരിസരവുമൊക്കെ ചുറ്റിനടന്നു കണ്ടാൽ അതിൽ കൂടുതലൊന്നും ആർക്കും പറയാനുമുണ്ടാകില്ല.\nഈ കൊച്ചുകൂരയ്ക്കുള്ളിൽ, സാരിത്തുണ്ടും കീറക്കമ്പിളിയും കൊണ്ടു മറച്ച മുറിയിലെ അരണ്ട വെട്ടത്തിലിരുന്നാണു ശ്രീധന്യ സിവിൽ സർവീസ് പരീക്ഷയ്ക്കു പഠിച്ചത്. മേശപ്പുറത്തു കുറച്ചു പുസ്തകങ്ങൾ കൂട്ടിവച്ചിട്ടുണ്ട്.\nപൊട്ടിയ പലകക്കഷണം ചുമരിൽ ആണിയടിച്ച് ഉറപ്പിച്ചതാണ് അവളുടെ ഷെൽഫ്. അതിൽ ഒന്നു രണ്ടു ട്രോഫികൾ. സിമന്റ് തേയ്ക്കാത്ത മൺകട്ടച്ചുവരിൽ പ്രധാനപ്പെട്ട ചില സൂത്രവാക്യങ്ങളും വർഷങ്ങളും എഴുതി ഒട്ടിച്ചിരിക്കുന്നു. നടുവിലെ പലക ഇളകിപ്പോയ കട്ടിലിൽ, വളച്ചാക്കിനുള്ളിൽ പഴന്തുണി നിറച്ച തലയണയുണ്ട്. മണ്ണു മെഴുകിയ തറ. പ്ലാസ്റ്റിക് ഷീറ്റ് കൊണ്ടാണു ജനൽപ്പാളികൾ. ചോർച്ച തടയാൻ മേൽക്കൂരയിൽ പലയിടത്തും പ്ലാസ്റ്റിക് ഷീറ്റ് വിരിച്ചിരിക്കുന്നു. ശ്രീധന്യയുടെ2ചാക്ക് പുസ്തകങ്ങളാണു പ്രളയകാലത്തു വെള്ളം കയറി നശിച്ചുപോയത്.\nഅവളുടെ വീടിനു മുൻപിൽ കുറിച്യ സമുദായത്തിന്റെ ആചാരപ്രകാരമുള്ള അമ്പും വില്ലും കുത്തിച്ചാരി വച്ചിട്ടുണ്ട്. മുറ്റത്തിന്റെ അതിരിൽ വലിയൊരു ടാർഗറ്റ് ബോർഡ്. രണ്ടാമത്തെ ശ്രമത്തിൽത്തന്നെ ലക്ഷ്യം ഭേദിച്ച്, കേരളത്തിലെ ആദ്യ ആദിവാസി ഐഎസ്എസ്‌കാരിയായ ശ്രീധന്യ സുരേഷ് ഇന്നു രാവിലെ ഈ വീട്ടിലേക്കെത്തും. വലിയ സ്വീകരണം നൽകാനൊരുങ്ങുകയാണു നാട്ടുകാർ.\nമകളുടെ വിജയവാർത്തയറിഞ്ഞ രാത്രി മുതൽ സുരേഷും ഭാര്യ കമലയും സന്ദർശകരെ സ്വീകരിക്കുന്ന തിരിക്കിലായിരുന്നു. വരുന്നവർക്ക് ഇരിക്കാനുള്ള കസേരകൾ നാട്ടുകാരെത്തിച്ചു. ശ്രീധന്യ തിരുവനന്തപുരത്ത് ചാനലുകളോട് സംസാരിച്ചത് അയൽവീട്ടിലെ ടിവിയിലാണ് സുരേഷും കമലയും കണ്ടത്.\nഅവൾക്കു വേണ്ടി ഞങ്ങൾ മുണ്ടുമുറുക്കിയുടുത്തു. പൊന്ന് വയ്ക്കേണ്ടിടത്ത് പൂവ് വച്ചു ജീവിക്കാൻ ഞങ്ങൾ ശീലിച്ചു, ഇനിയൊന്നു വിശ്രമിക്കണം. – കമല, ശ്രീധന്യയുടെ അമ്മ\n‘എനിക്കും ഐഎഎസ് നേടണം’\nമലയാളം മീഡിയത്തിൽ സർക്കാർ, എയ്ഡഡ് സ്ഥാപനങ്ങളിൽ മാത്രം പഠിച്ചാണു ശ്രീധന്യ സുരേഷ് ഉയരങ്ങളിലെത്തിയത്. തരിയോട് സെന്റ് മേരീസ് യുപി സ്കൂൾ, തരിയോട് നിർമലാ ഹൈസ്കൂൾ, തരിയോട് ഗവ. എച്ച്എസ്എസ് എന്നിവിടങ്ങളിൽ പ്രാഥമിക വിദ്യാഭ്യാസം. കോഴിക്കോട് ദേവഗിരി കോളജിൽ നിന്നു സുവോളജിയിൽ ബിരുദവും കാലിക്കറ്റ് സർവകലാശാലയിൽ നിന്നു 2014 ൽ ബിരുദാനന്തര ബിരുദവും നേടി.\nപിന്നീട്2വർഷം വയനാട്ടിൽ ട്രൈബൽ പ്രമോട്ടറായി ജോലി ചെയ്തു. അക്കാലത്താണ് മാനന്തവാടി സബ് കലക്ടറായിരുന്ന ശ്രീറാം സാംബശിവറാവുവിനെ ശ്രീധന്യ കാണുന്നത്. ആദ്യമായി നേരിൽക്കാണുന്ന ഐഎഎസ് ഉദ്യോഗസ്ഥൻ. സിവിൽ സർവീസ് വിജയികൾക്കു സമൂഹം നൽകുന്ന ബഹുമാനവും സ്നേഹവും കണ്ടപ്പോൾ അവൾ മനസ്സിലുറപ്പിച്ചു: എനിക്കും ഐഎഎസ് നേടണം.\nഅങ്ങനെയാണ് ജോലി ഉപേക്ഷിച്ചു തിരുവനന്തപുരത്ത് പരിശീലനത്തിനെത്തുന്നത്.\nതിരുവനന്തപുരം മണ്ണന്തലയിലെ സിവിൽ സർവീസ് അക്കാദമിയിൽ സർക്കാർ ധനസഹായത്തോടെയായിരുന്നു ഇതിനായുള്ള പഠനം. പിന്നീട് ഫോർച്യൂൺ അക്കാദമിയിൽ ചേർന്നുള്ള രണ്ടാമത്തെ ശ്രമത്തിലാണ് ലക്ഷ്യം കണ്ടത്. ഇംഗ്ലിഷ് ഭാഷാ പഠനത്തിൽ യു ട്യൂബ് ഏറെ സഹായിച്ചു. വയനാട്ടിൽ നിന്നാണെന്നറിഞ്ഞപ്പോൾ, ഇന്റർവ്യു ബോർഡിലുണ്ടായിരുന്നവർ പ്രളയത്തെക്കുറിച്ചു ചോദിച്ചു. രോഹിൻഗ്യൻ അഭയാർഥി പ്രശ്നത്തെക്കുറിച്ചും ചോദ്യങ്ങളുണ്ടായി- ശ്രീധന്യ പറഞ്ഞു.\n2016 മാനന്തവാടിയിൽ സബ്കളക്ടർക്ക് ലഭിച്ച സ്വീകരണവും ആദരവും കണ്ടു നിന്ന ട്രിയബൽ വകുപ്പിലെ ഒരു ജീവനക്കാരി ഉണ്ടായിരുന്നു ആ ചടങ്ങുകളിലുണ്ട് ഐഎഎസ് മോഹിച്ച പെൺകുട്ടി. നാലുവർഷത്തിനിപ്പുറംഅതേ വ്യക്തിയുടെ കീഴിൽ അസിസ്റ്റന്റ് കളക്ടർ. ശ്രീ ധന്യ എന്ന പെൺകുട്ടിയാണ് ഇപ്പോൾ സോഷ്യൽ മീഡിയയിലെ താരം ഇല്ലായ്മകൾ മാത്രം കൂട്ടിനുണ്ടായിരുന്നു ശ്രീധന്യ എന്ന പെൺകുട്ടിയുടെ സമാനതകളില്ലാത്ത വിജയ തിരക്കഥ ഏവർക്കും പ്രചോദനമായേക്കും. ചോർന്നൊലിക്കുന്ന വീട്ടിൽ നനഞ്ഞുപോയ സ്വപ്നങ്ങൾ ആയിരുന്നു അവരുടെ ഊർജ്ജം അവരുടെ നിശ്ചയദാർഢ്യത്തിന് കിട്ടിയ അംഗീകാരം കൂടി ആകുന്നു വീടിന് അധികം അകലെയല്ലാതെ പരിചിതമായ നാട്ടിലെ ഈ ജോലി തുടക്കം. വയനാട്ടിൽ അമ്പലകൊല്ലി കോളനിയിൽ സുരേഷ് കമല ദമ്പതികളുടെ മകൾക്ക് പക്ഷേ ഇപ്പോഴും അത്യാവേശ്യമില്ല കാരണം വയനാട് ജില്ലയിൽ നിന്നും ആദ്യ ഐ എ യെസ് സ്വന്തമാക്കിയ ശ്രീധന്യ സുരേഷ് ആണ് കോഴിക്കോടിന്റെ അസിസ്റ്റന്റ് കളക്ടർ പദവിയിലേക്ക് എത്തുന്നത്. 410 ആം റാങ്ക്ലൂടെയാണ് ശ്രീധന്യ സിവിൽ സർവീസ് പട്ടികയിൽ എത്തിയത് അതും പ്രാരാബ്ധങ്ങളിൽ പൊരുതി തോൽപ്പിച്ചുകൊണ്ട് അസിസ്റ്റന്റ് കളക്ടറായി ചുമതലയേൽക്കുമ്പോൾ അത് കേരളത്തിനാകെ അഭിമാന നിമിഷം ആയി മാറുന്നു വയനാട് ഇരവം വയൽ കോളനിയിൽ സുരേഷ് കമല ദമ്പതികളുടെ മകളാണ് ശ്രീധന്യ.\nവയനാട് പുഴുതനയിലുള്ള ഇടിയം വയൽ ഗ്രാമത്തെയും സ്വന്തം ജീവിതത്തെയും നൂറു നൂറു പരിമിതികൾക്കുള്ളിൽ നിന്ന് ശ്രീധന്യ അന്യമായ ഈ വിജയം കൈവരിച്ചു. തൊഴിലാളികളായ അച്ഛൻ സുരേഷിനും അമ്മ കമലയ്ക്കും മകൾ സിവിൽ സർവീസ് ഇന്റർവ്യൂവിന് അയക്കാൻ പോലും പണമുണ്ടായിരുന്നില്ല. ഒടുവിൽ സുഹൃത്തുക്കളിൽ നിന്നും കടം വാങ്ങിയ 40,000 രൂപയുമയാണ് ശ്രീധന്യ ഡൽഹിയിലെത്തിയത് മക്കളുടെ പഠനത്തിനായി പത്രം വാങ്ങാനുള്ള സാമ്പത്തിക ശേഷി പോലും മാതാപിതാക്കൾക്ക് ഇല്ലായിരുന്നു ശ്രീധന്യയുടെ പുസ്തകങ്ങൾ ഭദ്രമായി സൂക്ഷിക്കാൻ ഉള്ള സൗകര്യംമോ അത് വായിക്കാൻ വേണ്ടത് വെളിച്ചമോ പോലും അവളുടെ വീട്ടിൽ ഇല്ലായിരുന്നു മലയാളം മീഡിയത്തിൽ സർക്കാർ എയ്ഡഡ് സ്ഥാപനങ്ങളിൽ പഠിച്ചാണ് ഈ പെൺകുട്ടി ഇന്ന് കോഴിക്കോട്ന്റെ അസിസ്റ്റന്റ് കളക്ടർ എന്ന പദവിയിൽ എത്തിയിരിക്കുന്നത് തയ്യോട് സെൻറ് മേരിസ് യു പി സ്കൂൾ തരിയോട് നിർമ്മല ഹൈസ്കൂൾ തരിയോട് ഗവൺമെന്റ് എച്ച്എസ് എസ് എന്നിവിടങ്ങളിൽ പ്രാഥമിക വിദ്യാഭ്യാസം കോഴിക്കോട് ദേവഗിരി കോളേജിൽ നിന്ന്സൂവോളജിയിൽ ബിരുദവും കാലിക്കറ്റ് സർവകലാശാലയിൽ നിന്നും 2014 ബിരുദാനന്തരബിരുദവും നേടി.പിന്നീട് രണ്ടുവർഷം വയനാട്ടിൽ ട്രൈബൽ പ്രൊമോട്ടർ ആയി ജോലി ചെയ്തു അക്കാലത്താണ് മാനന്തവാടി സബ് കളക്ടർ ആയിരുന്ന ശ്രീറാം സാംബശിവറാവുനെ ശ്രീധന്യ കാണുന്നത് ആദ്യമായി നേരിൽ കാണുന്ന ഐഎഎസ് ഉദ്യോഗസ്ഥൻ സിവിൽസർവീസ് വിജയികൾക്ക് സമൂഹം നൽകുന്ന ബഹുമാനവും സ്നേഹവും കണ്ടപ്പോൾ അവൾ മനസ്സിൽ ഉറപ്പിച്ചു എനിക്കും ഐ എ എസ് നേടണം.\nഅതിനിടയിലാണ് ജോലി ഉപേക്ഷിച്ച് തിരുവനന്തപുരത്ത് പരിശീലനത്തിന് എത്തുന്നത്. തിരുവനന്തപുരം മണ്ണന്തല സിവിൽ സർവീസ് അക്കാദമിയിൽ സർക്കാർ ധനസഹായത്തോടെ ആയിരുന്നു ഭരണം പിന്നീട് ഫോർച്ചുനെർ അക്കാദമിയിൽ ചേർന്നു രണ്ടാമത്തെ ശ്രമത്തിലാണ് ലക്ഷ്യം കണ്ടത് ജീവിത പ്രതിസന്ധികളോട് പൊരുതി വിജയിച്ച ശ്രീധന്യക്ക് നൽകാം ഇന്നത്തെ നമ്മുടെ ലൈക്കും ഷെയറും. ശ്രീധന്യയുടെ ഈ നിശ്ചയ ദാർഢ്യം വളരെ വലുതാണ്. ഇനിയും ഉയരങ്ങളിൽ എത്തട്ടെ. CBSE, ICSE സിലബസുകൾ പിൻതുടരുന്ന മുന്തിയ സ്കൂളുകളിൽ ലക്ഷങ്ങൾ ഡൊണേഷൻ കൊടുത്ത് മക്കളെ ചേർക്കുന്ന മാതാപിതാക്കൾക്ക് മലയാളം മീഡിയംഗവൺമെൻ്റ് സ്കൂളിൽ പഠിച്ച് ഉന്നതങ്ങളിൽ എത്തിയ പെൺകുട്ടി ഒരു പാഠമാണ് പറയാനുണ്ട്, ഇപ്പോഴത്തെ ന്യൂ ജൻസിനു പ്രചോദനം കൊടുക്കാൻ ഇതിലും വലിയ ഉദാഹരണം ഇല്ല എന്ന നെപോളിയെന്റെ വാക്ക് അന്വർത്ഥ മാകുന്നു മേം ദൈവം അനുഗ്രഹിക്കട്ടെ, സഹോദരി നാടിനും നാട്ടുകാർക്കും സത്യത്തിനും നീതിക്കും വേണ്ടിതന്നെ നിൽക്കണം. തലപോയാലും രാഷ്ട്രീയക്കാരുടെ മുന്നിൽ നട്ടെല്ല് വളക്കരുതേ. അധ്വാനത്തിന് ഫലം കിട്ടി ഇനി നന്മയിൽ ജീവിക്കാനും മറ്റുള്ളവർക്ക് നന്മ പകർന്നു കൊടുക്കാനും ദൈവം ഇടവരുത്തട്ടെ മോളെ, പറയാൻ വാക്കുകൾ ഇല്ല. ഇനിയും ഇത് പോലുള്ള തിളക്കമാർന്ന വിയം ഉണ്ടാകട്ടെ, യത്ര വിജയത്തിലയത്തിയാലും വളർന്നത് മറക്കരുത് സ്നഹിക്കണം.\nTags Dhanya IAS kerala malayalam today updates\nPrevious പ്രശസ്ത നടന്‍മാരുടെ വീട്ടിലെ ലോക്ഡൗണ് കാഴ്ചകളും വിശേഷങ്ങളും കാണാം\nNext രേഷ്മയിൽ നിന്നും ലിച്ചിയിലേക്കുള്ള യാത്ര തീർത്തും അവിചാരിതം ; മലയാളത്തിന്റെ പ്രിയപ്പെട്ട നായിക ലിച്ചിയുടെ വാക്കുകൾ ഇങ്ങനെ


'അവളുടെ വാക്കുകൾ ആത്മവിശ്വാസം ഇരട്ടിയാക്കി'; പ്രിയപ്പെട്ട നയൻസിനെക്കുറിച്ച് വിഘ്നേഷ് -\n‘അവളുടെ വാക്കുകൾ ആത്മവിശ്വാസം ഇരട്ടിയാക്കി’; പ്രിയപ്പെട്ട നയൻസിനെക്കുറിച്ച് വിഘ്നേഷ്\nതെന്നിന്ത്യ മുഴുവൻ ആരാധകരുള്ള താരമാണ് നയൻതാര. നയൻസിനെക്കുറിച്ചുള്ള വാർത്തകൾ എന്നും മലയാളത്തിനും തമിഴകത്തിനും ഏറെ ആവേശകരമാണ്. ഇപ്പോഴിതാ തന്റെ പ്രിയപെട്ടവളെക്കുറിച്ച് വാ തോരാതെ പറയുകയാണ് തമിഴകത്തിന്റെ പ്രിയപ്പെട്ട സംവിധായകനും നയൻസിന്റെ സുഹൃത്തുമായ വിഘ്നേഷ്. വിഘ്നേഷ് ശിവൻ സംവിധാനം ചെയ്ത ‘നാനും റൗഡി താൻ’ എന്ന ചിത്രത്തിലൂടെയാണ് ഒരിടവേളയ്ക്ക് ശേഷം നയൻതാര വെള്ളിത്തിരയിലേക്ക് തിരിച്ചെത്തിയത്.\nനാനും റൗഡി താൻ എന്ന ചിത്രം ഇരുവരുടെയും ജീവിതത്തിൽ ചില സുപ്രധാന വഴിത്തിരിവുകൾ സൃഷ്ടിച്ചു. നിരവധി ചിത്രങ്ങൾ സംവിധാനം ചെയ്തിട്ടുണ്ടെങ്കിലും ഈ ചിത്രം വിഘ്‌നേഷിന്റെ കരിയറിലെ മികച്ച ചിത്രമായിരുന്നു. ഈ ചിത്രത്തിലൂടെയാണ് നയൻസും സൂപ്പർ താരപദവിയിലേക്ക് ഉയരുന്നത്.\nജീവിതത്തിൽ താൻ ഏറ്റവും ബഹുമാനിക്കുന്ന വ്യക്തികളിൽ ഒരാളാണ് നയൻതാര എന്നാണ് വിഘ്നേഷ് പറയുന്നത്. ”ഞാനൊരു വിജയിച്ച സംവിധായകനല്ല. നാനും റൗഡി താൻ ചെയ്യുന്നതുവരെ പറയാൻ മാത്രം ഹിറ്റുകള് ഒന്നും തന്നെ എന്റെ കരിയറിൽ ഉണ്ടായിരുന്നില്ല. ചിത്രത്തിൽ നായികയായി എത്തിയ നയൻതാരയെ മാഡം എന്നാണ് താൻ വിളിച്ചുകൊണ്ടിരുന്നത്. വലിയ ആർട്ടിസ്റ്റായിരുന്നതിനാൽ അവരോട് അഭിനയത്തെക്കുറിച്ച് നിർദ്ദേശങ്ങൾ നൽകാൻ പോലും എനിക്ക് ഭയമായിരുന്നു”.\n“നയൻതാര ഒരു സാധാരണ പെൺകുട്ടിയാണ്. അവരെ അടുത്തറിയാവുന്നവർക്കേ അത് മനസിലാകൂ. ഒരിക്കൽ നയൻ താര എന്നെ വിളിച്ച് പറഞ്ഞു. നീയൊരു സംവിധായകനാണ് നീ തലകീഴായി നിൽക്കാൻ പറഞ്ഞാലും ഒരു അഭിനേതാവ് എന്ന നിലയിൽ ഞാൻ അത് ചെയ്തേ പറ്റു. അവരുടെ ഈ വാക്കുകൾ എന്റെ ആത്മവിശ്വാസം വർധിപ്പിച്ചു. ഒരു വ്യക്തി എന്ന നിലയിലും ഒരു അഭിനേത്രി എന്ന നിലയിലും ഞാൻ ഏറെ ബഹുമാനിക്കുന്ന ഒരാളാണ് നയൻതാര” വിഘ്നേഷ് പറഞ്ഞു.\nഇരുവരുടെയും കല്യാണത്തെക്കുറിച്ചും വിഘ്‌നേശിന് പറയാൻ ഉണ്ടായിരുന്നു.. എല്ലാവരെയും അറിയിച്ചുകൊണ്ട് കല്യാണം ഉണ്ടാകുമെന്നും എന്നാൽ ഉടനെ ഉണ്ടാകില്ല എന്നുമാണ് വിഘ്നേഷ് പറഞ്ഞത്. അതേസമയം വിഘ്‌നേഷിന്റെ പിറന്നാൾ ആഘോഷിക്കുന്നതിന്റെ ഭാഗമായി സുവർണ്ണ ക്ഷേത്രം സന്ദർശിച്ച ഇരുവരുടെയും ചിത്രങ്ങൾ സോഷ്യൽ മീഡിയയിൽ വൈറലായിരുന്നു.\nRead more on: film | nayanthara | tamil


ബോംബില് ചവിട്ടിയ പശുക്കുട്ടിയുടെ കാല് തകര്‍ന്നു - MALABAR FLASH\nHome Bomb blast Kannur News കണ്ണൂര് കേരളം കേരള വാര്‍ത്ത ബോംബില് ചവിട്ടിയ പശുക്കുട്ടിയുടെ കാല് തകര്‍ന്നു\nബോംബില് ചവിട്ടിയ പശുക്കുട്ടിയുടെ കാല് തകര്‍ന്നു\nകൂത്തുപറമ്പ്: തൊക്കിലങ്ങാടിക്കടുത്ത് പാലാപ്പറമ്പില് ബോംബില് ചവിട്ടിയതിനെ തുടര്‍ന്നുണ്ടായ സ്‌ഫോടനത്തില് പശുക്കുട്ടിയുടെ കാല് തകര്‍ന്നു. കഴിഞ്ഞ ദിവസമാണ് സംഭവം.[www.malabarflash.com]\nആളൊഴിഞ്ഞ കശുമാവിന് തോട്ടത്തില് മേഞ്ഞുനടക്കുകയായിരുന്ന പശുകുട്ടിയ്ക്കാണ് പരിക്കേറ്റത്. പറമ്പില് ഉപേക്ഷിക്കപ്പെട്ട നിലയിലുള്ള ബോംബില് ചവിട്ടിയതിനെ തുടര്‍ന്ന് ഉഗ്രശബ്ദത്തോടെ ബോംബ് പൊട്ടുകയും പശുവിന്റെ കാലില് ഗുരുതരമായി പരുക്കേല്‍ക്കുകയായിരുന്നു.\nശബ്ദം കേട്ട് എത്തിയവര് പരുക്കേറ്റ് ഓടിപ്പോയ പശുക്കുട്ടിയെ കുറച്ചകലെ നിന്നാണ് കണ്ടെത്തിയത്. വിവരമറിഞ്ഞ് കണ്ണവം പോലിസും സ്ഥലത്തെത്തിയിരുന്നു. പോലിസ് കേസെടുത്തു.


നവാസ് പോയത് ശാന്തി തേടി, ഇനി മടക്കം'; മാപ്പുചോദിച്ച് സിഐ നവാസ് - Pravasishabdam\nHome News Kerala നവാസ് പോയത് ശാന്തി തേടി, ഇനി മടക്കം’; മാപ്പുചോദിച്ച് സിഐ നവാസ്\nഒളിവില് പോയതില് മാപ്പുചോദിച്ച് എറണാകുളം സെന്‍ട്രല് സിഐ നവാസ്. മനസ് നഷ്ടപ്പെടുമെന്നായപ്പോള് ശാന്തിതേടിയാണു യാത്ര പോയതെന്നും എല്ലാവരേയും വിഷമിപ്പിച്ചതിനു മാപ്പു ചോദിക്കുന്നെന്നും നവാസ് ഫേസ്ബുക്കില് കുറിച്ചു.\nകൊച്ചിയില്‍നിന്നു കാണാതായ നവാസിനെ തമിഴ്നാട്ടിലെ കരൂരില് നിന്നാണു കണ്ടെത്തിയത്. തമിഴ്നാട് റെയില്‍വേ പോലീസാണു സെന്‍ട്രല് സിഐ നവാസിനെ കണ്ടെത്തിയതെന്നാണു വിവരം. നവാസ് വീട്ടുകാരുമായി ഫോണില് സംസാരിച്ചു.\nമൂന്നുദിവസം മുന്പാണു നവാസിനെ കാണാതായത്. നവാസിനെ കാണാനില്ലെന്നു കാണിച്ച് കേരള പോലീസിന്‍റെ ഒൗദ്യോഗിക ഫേസ്ബുക്ക് പേജില് ഉള്‍പ്പടെ അറിയിപ്പ് നല്‍കിയിരുന്നു.\nമേലുദ്യോഗസ്ഥരുടെ പീഡനത്തെത്തുടര്‍ന്നാണു സിഐ നവാസ് നാടുവിട്ടതെന്നാണ് അദ്ദേഹത്തിന്‍റെ ഭാര്യ മുഖ്യമന്ത്രിക്കു നല്‍കിയ പരാതിയില് പറയുന്നത്.\nനവാസും എസിപി സുരേഷ് കുമാറും തമ്മില് അഭിപ്രായഭിന്നത ഉണ്ടായിരുന്നെന്ന് സിറ്റി പോലീസ് കമ്മീഷണര് വിജയ് സാഖറെ സ്ഥിരീകരിച്ചു. ഇക്കാര്യം തന്‍റെ ശ്രദ്ധയില്‍പ്പെട്ടിട്ടുണ്ടെന്നും അന്വേഷണം നടത്തുമെന്നും അദ്ദേഹം പറഞ്ഞു.\nPrevious articleഅഭിനന്ദന് വര്‍ദ്ധമാനെ പരിഹസിച്ച പാക് പരസ്യത്തെ ന്യായീകരിച്ച് ശശി തരൂര്\nNext articleതുണിയുടെ ഇറക്കം കുറഞ്ഞു, സാനിയക്ക് എതിരെ സൈബര് ആക്രമണം, അശ്ലീലം പറഞ്ഞ് സദാചാരവാദികള്, തെളിവ് പുറത്തുവിട്ട് താരം\nമധ്യകേരളത്തിലും തെക്കന് കേരളത്തിലും മഴയുടെ ശക്തി കൂടുന്നു\nസൂപ്പര്‍ഫാസ്റ്റുകളുടെ സർവീസ് കാലാവധി തീരുന്നു. കാലാവധി കൂട്ടി കിട്ടണമെന്ന് ആവിശ്യപ്പെട്ട് കെഎസ്ആര്‍ടിസി\nഎന്നെ ശപിക്കരുതെന്ന് ദിലീപ് പറഞ്ഞു; പക്ഷെ എന്റെ ശാപത്തിനുള്ളത് ദിലീപ് അനുഭവിച്ചു; ഷംന കാസിം.\nആ ആനക്കൊമ്പ് മോഹന്‍ലാലിന്റെ കൈയ്യില് എങ്ങനെ എത്തി? നടന്ന കഥ വൈറലാകുന്നു\nബിന്ദു അമ്മിണി പത്തനംതിട്ടയില്… ഒറ്റ യുവതിയും നിലയ്ക്കലിനപ്പുറം കടക്കാതിരിക്കാനുള്ള സര്‍വ സന്നാഹവുമായി സര്‍ക്കാര്\nഷാജുവിന്റെ പിതാവും ജോളിയും തമ്മില് അടുത്തബന്ധം! സക്കറിയാസും ഭാര്യയും ജോളിയെ ചൊല്ലി വഴക്കിട്ടു\nഅന്താരാഷ്ട്ര ബഹിരാകാശ നിലയത്തിന്റെ പവർ കൺട്രോളർ സ്ത്രീകളുടെ മാത്രമായി സ്ഥാപികാനായി വീണ്ടും ചരിത്രം കുറിക്കാനൊരുങ്ങി...\nപ്ലാസ്റ്റിക് തിന്നുന്ന ബാക്ടീരിയകളെ കണ്ടെത്തി, വിപ്ലവം സൃഷ്ടിച്ച് ഇന്ത്യന് ഗവേഷകര്\n120 യാത്രക്കാരുമായി പറന്ന സ്‌പൈസ് ജെറ്റിനെ വളഞ്ഞിട്ട് തടഞ്ഞ് പാക് പോര്‍വിമാനങ്ങള്\nനാട്ടുകാരാൽ വഞ്ചിക്കപ്പെട്ട് വിദേശത്ത് തടങ്കലിൽ, സഹായം തേടി കണ്ണീരോടെ തങ്കപ്പൻ


നിങ്ങളുടെ കുട്ടിയുടെ കൗമാരം നിങ്ങള്‍ക്കൊരു വെല്ലുവിളിയാണോ? :: വൈറ്റ് സ്വാന് ഫൗണ്ടേഷന്. ::\nനിങ്ങളുടെ കുട്ടിയുടെ കൗമാരം നിങ്ങള്‍ക്കൊരു വെല്ലുവിളിയാണോ? - മൗലിക ശര്‍മ്മ\nഎന്‍റെ മകള്‍ക്ക് 17 വയസായി. ആറുമാസം കഴിയും മുമ്പ് അവള്‍ക്ക് 18 ആകുമെന്ന് എന്നെ നിര്‍ത്താതെ ഓര്‍മ്മപ്പെടുത്തിക്കൊണ്ടുമിരിക്കുന്നു. എന്ത്, ഇത് സത്യമാണോ! അവളുടെ കൗമാരം എന്ന കുഴിബോംബുകള് ഒളിഞ്ഞിരിക്കുന്ന കാലം ഞാന് തരണം ചെയ്തു കഴിയാറായോ? ശരി, അവള് യുവതിയാകും മുമ്പുള്ള അവസാന നാഴികകളിലാണ് ഞാന്. കൗമാരത്തെക്കുറിച്ചും ചില മാതാപിതാക്കള് അതിനെ ഏതാണ്ട് ഭയപ്പെടും വിധം ഒരു വെല്ലുവിളിയായി കാണുന്നത് എന്തുകൊണ്ടെന്നതിനെക്കുറിച്ചും ചിന്തിക്കാന് പറ്റിയ സമയമാണിതെന്ന് തോന്നുന്നു.\nകൗമാരം എന്നാല് എങ്ങനെയെങ്കിലും കടിച്ചുപിടിച്ച് സഹിക്കേണ്ട ഒരു മോശം കാലഘട്ടമല്ല. ആത്യന്തികമായി കുട്ടിയേയും മാതാപിതാക്കളേയും വളരാനും ശരിയായി കൈകാര്യം ചെയ്യപ്പെട്ടാല് മുതിര്‍ന്നവരെന്ന നിലയ്ക്ക് കുറെക്കൂടി ഉറപ്പുള്ള ബന്ധം സ്ഥാപിക്കാനും സഹായിക്കുന്ന ഘട്ടമാണിത്. പക്ഷെ വിജയകരമായി കൗമാരത്തെ തരണം ചെയ്യണമെങ്കില് നമ്മള് ഈ ഘട്ടത്തെ ശരീരശാസ്ത്രപരവും ധാരണാപരവുമായ വികാസത്തിന്‍റെ അടിസ്ഥാനത്തില് മാത്രമല്ല സ്വത്വ രൂപീകരണത്തിന്‍റേയും മാതാപിതാക്കള്, സുഹൃത്തുകള്, പങ്കാളികള് എന്നിവരുമായുള്ള ബന്ധം പുനര്‍നിര്‍വചിക്കുന്നതിന്‍റേയും അടിസ്ഥാനത്തില് മനസിലാക്കേണ്ടതുണ്ട്.\nശരീരശാസ്ത്രപരമായ മാറ്റങ്ങള് വളരെ പ്രകടമാണ്. അതിനെക്കുറിച്ച് വിശദീകരിച്ച് ഞാന് സമയം പാഴാക്കുന്നില്ല. ധാരണാപരമായ വികാസം അത്ര നന്നായി മനസിലാക്കപ്പെട്ടതല്ല. ഒരു വ്യക്തിയുടെ ജീവിതത്തിലെ തലച്ചോറിന്‍റെ ത്വരിതമായ വികാസത്തിന്‍റെ രണ്ടാം തിരയിളക്കമാണ് കൗമാരം. കൂടുതല് സങ്കീര്‍ണമായ ചിന്താ പ്രക്രിയകളുടെ തുടക്കം. അമിഗ്ഡല (തലച്ചോറില് ഭയം, ദേഷ്യം, ആഹ്ലാദം തുടങ്ങിയ വികാരങ്ങളെ കൈകാര്യം ചെയ്യുന്ന ഭാഗം) മുതിര്‍ന്നവരിലേതുപോലെ വികാസം പ്രാപിച്ചിട്ടുള്ളതല്ലെങ്കിലും വികാരങ്ങളെ തിരിച്ചറിഞ്ഞ് മനസിലാക്കാനുള്ള അവരുടെ കഴിവ് അപര്യാപ്തമാണെങ്കിലും തലച്ചോറിന്‍റെ മറ്റ് ഭാഗങ്ങളില് സ്ഫോടനാത്മകമായ വളര്‍ച്ച സംഭവിക്കുന്നുണ്ട്.\nകൗമാരത്തിന്‍റെ ആദ്യഘട്ടത്തില് ഇവര് വീട്ടിലും സ്കൂളിലും വ്യക്തിപരമായ തീരുമാനങ്ങളില് ശ്രദ്ധകേന്ദ്രീകരിക്കുന്നു-അധികാരത്തേയും സാമൂഹിക മാനദണ്ഡങ്ങളേയും അവര് ചോദ്യം ചെയ്ത് തുടങ്ങുന്നു; അവരുടെ ജീവിതവുമായി ബന്ധപ്പെട്ട വിഷയങ്ങളില് അവര് സ്വന്തമായ ചിന്തകളും കാഴ്ചപ്പാടുകളും രൂപീകരിക്കാനും വാക്കുകളിലാക്കാനും തുടങ്ങുന്നു(ഞാന് ഏത് കളി കളിക്കണം, ഏത് സുഹൃത്ത് സംഘത്തില് ചേരണം, മാതാപിതാക്കളുടെ ഏത് നിയമമാണ് മാറ്റണമെന്ന് ഞാന് നിര്‍ബന്ധിക്കേണ്ടത്).\nകൗമാരത്തിന്‍റെ മധ്യഘട്ടത്തില് ഇവര് അവര് ശ്രദ്ധകേന്ദ്രീകരിക്കുന്ന മേഖല വിപുലീകരിച്ച് കൂടുതല് ദാര്‍ശനികവും ഭാവിസംബന്ധിയുമായ കാര്യങ്ങള് കൂടി ചിന്തയില് ഉള്‍പ്പെടുത്തുകയും ചെയ്യുന്നു. ഇവര് കൂടുതല് ചോദ്യം ചെയ്യുകയും വിശകലനം ചെയ്യുകയും ചെയ്യുന്നു. അവര് അവരുടേതായ ധാര്‍മിക നിയമങ്ങള് രൂപീകരിക്കാനും വ്യത്യസ്ത സാധ്യതകളെക്കുറിച്ച് ചിന്തിക്കാനും തങ്ങളുടെ സ്വത്വം രൂപീകരിക്കാനും തുടങ്ങുന്നു. അവര് സാധ്യമായ ഭാവി ലക്ഷ്യങ്ങളെക്കുറിച്ച് ചിന്തിക്കുകയും കൂടുതല് ദീര്‍ഘകാലാടിസ്ഥാനത്തിലുള്ള പദ്ധതികള് ആവിഷ്ക്കരിക്കുകയും ചെയ്യുന്നു.\nകൗമാരത്തിന്‍റെ അന്ത്യ ഘട്ടത്തില് ഇവരുടെ സങ്കീര്‍ണ ചിന്താ പ്രക്രിയകള് അത്ര ആത്മകേന്ദ്രീകൃതമല്ലാത്തതും കൂടുതല് സാര്‍വലൗകികവുമായ നീതി, രാഷ്ട്രീയം തുടങ്ങിയ ആശയങ്ങളില് കൂടുതല് കേന്ദ്രീകരിക്കുന്നു. അവര്‍ക്ക് ആദര്‍ശവാദപരമായ കാഴ്ചപ്പാടുകള് ഉണ്ടാകുന്നു. അവര് ധാരാളം തര്‍ക്കിക്കുകയും ചര്‍ച്ച ചെയ്യുകയും വിരുദ്ധ കാഴ്ചപ്പാടുകളോട് അസഹിഷ്ണുത കാണിക്കുകയും ചെയ്യുന്നു. കരിയര് സംബന്ധിച്ച തീരുമാനം എടുക്കുന്നതിലും മുതിര്‍ന്നവരുടെ സമൂഹത്തില് തങ്ങള്‍ക്ക് ലഭിക്കാനിരിക്കുന്ന പങ്കിനെക്കുറിച്ച് ചിന്തിക്കുന്നതിലും ശ്രദ്ധകേന്ദ്രീകരിക്കുന്നു. അവര് ഉള്ളിലേക്ക് നോക്കുകയും ആത്മബോധം ഉള്ളവരായിത്തീരുകയും ചെയ്യുന്നു. ഇത് ചിലപ്പോള് അമിതമായി തന്‍റെ സ്വത്വത്തില് ശ്രദ്ധകേന്ദ്രീകരിക്കുന്ന അവസ്ഥയിലേക്ക് എത്തിച്ചേരാം. അവര് പ്രശ്നങ്ങളെ വിവിധ മാനങ്ങളില് കാണാനും തുടങ്ങുന്നു. അവര് വസ്തുതകളെ പരമസത്യങ്ങളായി അംഗീകരിക്കുന്നില്ല. അതിനാല് അവര് മാതാപിതാക്കളുടെ മൂല്യങ്ങളേയും അധികാരത്തേയും ചോദ്യം ചെയ്യുന്നു. ഇവിടെയാണ് മാതാപിതാക്കളായ നമുക്ക് വെല്ലുവിളി അനുഭവപ്പെടാന് തുടങ്ങുന്നത്.\nഞാന് ആരാണ്? എന്ന വലിയ ചോദ്യത്തെക്കുറിച്ച് ചിന്തിക്കാന് തുടങ്ങുമ്പോള് ഉള്ള ഒരു കൗമാരക്കാരന്‍റെ സ്വത്വാന്വേഷണം ഈ ഘട്ടത്തിന്‍റെ വലിയൊരു ഭാഗമാണ്. സുഘടിതമായ ഒരു സ്വത്വം രൂപീകരിക്കലും അതിനെക്കുറിച്ച് ആശയക്കുഴപ്പമില്ലാതിരിക്കലുമാണ് അവരുടെ പ്രധാന ലക്ഷ്യം. ഈ പ്രക്രിയയില് തങ്ങള് മാത്രമാണ് സ്വാധീനം ചെലുത്തുന്നത് എന്നു വിശ്വസിക്കാനാണ് മാതാപിതാക്കള്‍ക്ക് ഇഷ്ടം. എന്നാല് ഈ സ്വത്വാന്വേഷണത്തെ സുഹൃത്തുക്കളും വിദ്യാലയവും അയല്‍പക്കവും സമൂഹവും മാധ്യമങ്ങളും എല്ലാം സ്വാധീനിക്കുന്നു. കൗമാരക്കാര് ഈ പ്രക്രിയ വിജയകരമായി പൂര്‍ത്തിയാക്കണമെങ്കില് അവര് രണ്ട് പടികള് കടക്കണം. ആദ്യത്തേതില് പൊരുത്തപ്പെടാനാകാത്ത ബാല്യകാല വിശ്വാസങ്ങളെ ചോദ്യം ചെയ്യുകയും അവയില് നിന്ന് വിട്ടുമാറുകയും അതിന് ശേഷം പൊരുത്തപ്പെടാനാകുന്ന ഒരുകൂട്ടം വിശ്വാസങ്ങളെ കണ്ടെത്തുകയുമാണ് ചെയ്യുന്നത്. രണ്ടാം ഘട്ടത്തില് ഉണ്ടാകുന്നത് തങ്ങള് തെരഞ്ഞെടുത്ത സ്വത്വത്തോട് പ്രതിബദ്ധത സ്ഥാപിക്കലാണ്.\nസ്വയം നോക്കികാണുന്നതിനുള്ള വ്യത്യസ്ത വഴികളില് തീഷ്ണമായ വിശകലനവും അന്വേഷണവും നടക്കുന്ന സമയമാണിത്. ഇതില് നാടകീയമായ മാറ്റങ്ങളും അനിശ്ചിതത്വവും പൂര്‍വ്വകാല അനുഭവങ്ങളേയും വര്‍ത്തമാനകാല വെല്ലുവിളികളേയും സമൂഹത്തിന്‍റെ ആവശ്യങ്ങളേയും പ്രതീക്ഷകളേയും ഒരു സമഗ്ര രൂപത്തില് ഏകീകരിക്കലും അടങ്ങിയിരിക്കുന്നു. കൗമാരക്കാരന് സ്വസ്ഥതയും ആത്മവിശ്വാസവും തന്‍റെ മൂല്യത്തെക്കുറിച്ച് ബോധവും അനുഭവപ്പെടണമെങ്കില് അവന് തെരഞ്ഞെടുത്ത സ്വത്വം മറ്റുള്ളവര് തിരിച്ചറിയുകയും സ്ഥിരീകരിക്കുകയും അംഗീകരിക്കുകയും വേണം. അതുകൊണ്ടാണ് മാതൃകാവ്യക്തിത്വങ്ങളെ തീവ്രമായി അന്വേഷിക്കുന്ന ഈ ഘട്ടത്തില് അവര് സുഹൃത്ത് സംഘങ്ങളിലേക്ക് തിരിയുകയും പരമ്പരാഗതമായ അധികാരകേന്ദ്രങ്ങളോട് കലഹിക്കുകയും ചെയ്യുന്നത്.\nഒരു വ്യക്തിയുടെ സ്വത്വ വികാസം നേരത്തേ തന്നെ തുടങ്ങുന്നു, തങ്ങള് വ്യതിരിക്തരും അനന്യരുമായ മാതാപിതാക്കളില് നിന്ന് വ്യത്യസ്തരായ വ്യക്തികളാണെന്ന് ഒരു കുട്ടിക്ക് ആദ്യം ബോധമുണ്ടാകുമ്പോള് തന്നെ, കൗമാരപ്രായക്കാരാകുമ്പോള് മാതാപിതാക്കളൊഴികെ മറ്റാരായി നിര്‍വചിക്കപ്പെട്ടാലും മതി എന്ന് ചിന്തിക്കുന്ന ഘട്ടത്തിലെത്തുന്നു. തങ്ങള് മാതാപിതാക്കളുടെ കൂടെ കാണപ്പെടുന്നത് പോലും അവര്‍ക്ക് ഇഷ്ടപ്പെട്ടെന്നിരിക്കില്ല. മാതാപിതാക്കള് പറയുന്നതും ചെയ്യുന്നതും എന്തും അവരെ ലജ്ജിപ്പിക്കുകയോ ബുദ്ധിമുട്ടിലാക്കുകയോ ചെയ്യും. ഈ വേര്‍പിരിയല് (ഒരു പക്ഷെ നിരസിക്കലും) മാതാപിതാക്കളായ നമുക്ക് വേദനാജനകമാണ്. പക്ഷെ ഇതൊരു സ്വാഭാവിക പ്രക്രിയയാണെന്ന് നമ്മള് സ്വയം ഓര്‍മ്മപ്പെടുത്തിക്കൊണ്ടിരിക്കണം. നമുക്കും നമ്മുടെ കുട്ടിക്കും ഇടയില് മാത്രമല്ല, എല്ലാ കൗമാരക്കാര്‍ക്കും മാതാപിതാക്കള്‍ക്കും ഇടയിലും ഇത് സംഭവിക്കുന്നു.\nമാതാപിതാക്കളെന്ന നിലയില് നമ്മള് ആഗ്രഹിക്കുന്നത് അവര് പൂര്‍ണമായി പ്രവര്‍ത്തന സജ്ജരായ മുതിര്‍ന്നവരാകുകയും തങ്ങളുടെ സാധ്യതകള് ഫലപ്രദമായി ഉപയോഗപ്പെടുത്തുകയും വേണം എന്നാണെങ്കില് അവരുടെ വ്യക്തിത്വ രൂപീകരണത്തിന്‍റെ ഈ ഘട്ടത്തില് അവരെ നമ്മള് പിന്തുണയ്ക്കേണ്ടത് അത്യാവശ്യമാണ്. സ്വത്വ പ്രതിസന്ധിയാണ് വികാസത്തിന്‍റെ ഘട്ടത്തില് കൗമാരക്കാര് നേരിടുന്ന പ്രധാന സംഘര്‍ഷങ്ങളിലൊന്ന്. അത് ആത്മവിശ്വാസക്കുറവിലേക്കും തങ്ങള്‍ക്കായി ഇടം ആവശ്യപ്പെടുന്നതിലേക്കും ചിലപ്പോള് കപടമായ വീമ്പുകാണിക്കലിലേക്കും ചിലപ്പോള് അജയ്യരാണെന്ന ബോധത്തിലേക്കു പോലും നയിക്കും. ഇതിനെല്ലാമിടയില് മര്യാദകെട്ട പെരുമാറ്റവും ദാര്‍ഷ്ട്യവും അതിരുകടന്ന അവകാശവാദവും എല്ലാം ഉണ്ടാകും. ഇതൊരു സ്വാഭാവിക പ്രക്രിയയാണെന്ന് നമുക്ക് എത്ര കൂടുതല് ബോധ്യമുണ്ടോ അത്രയും കുറവായിരിക്കും നമുക്കത് ഭീഷണിയായി അനുഭവപ്പെടുന്നതും ചെറുത്തു നില്‍ക്കാന് തോന്നുന്നതും. അങ്ങനെയായാല് നമുക്ക് കൂടുതല് എളുപ്പത്തില് നമ്മുടെ മാനസികാരോഗ്യം നിലനിര്‍ത്താനും അവരുടെ യാത്രയ്ക്ക് കൂടുതല് പിന്തുണ നല്‍കാനും കഴിയും. അതുകൊണ്ട് നമ്മള് എന്ത് ചെയ്താലും അതവര്‍ക്ക് ബുദ്ധിമുട്ടായിരിക്കുമെന്നും കൂട്ടുകാര്‍ക്ക് നമ്മളേക്കാള് പ്രാധാന്യം കൂടുതലായിരിക്കുമെന്നും നമ്മള് അവരുടെ കണ്‍വെട്ടത്ത് ഉണ്ടായിരിക്കരുതെന്നും എന്നാല് എല്ലായ്പ്പോഴും അവരുടെ ആവശ്യമനുസരിച്ച് അവരുടെ വിളിപ്പുറത്തുണ്ടായിരിക്കണമെന്നും അവര് ആഗ്രഹിക്കുന്നു എന്നും എതിര് ലിംഗക്കാരോട് അവര്‍ക്ക് താല്‍പര്യം ഉണ്ടാകുമെന്നും ഏതു കാര്യത്തില് നിന്നും തങ്ങള്‍ക്ക് എന്താണ് നേട്ടമെന്ന് അവര് എപ്പോഴും ചോദിക്കുമെന്നും നമ്മള് കൊണ്ടുവരുന്ന എല്ലാ ആശയങ്ങളും അവര് നിരസിക്കുമെന്നും ഉള്ള കാര്യങ്ങള് നമ്മള് അംഗീകരിക്കേണ്ടിയിരിക്കുന്നു.\nഇതിനെ 'പുതിയ സ്വാഭാവികത'യായി- 'സ്വാഭാവികമായ' സമ്മര്‍ദ്ദത്തിന്‍റെ കാലഘട്ടമായി-നമുക്ക് കാണാനും മനസിലാക്കാനും അംഗീകരിക്കാനും നമ്മുടെ അധികാരത്തോടുള്ള വെല്ലുവിളിയായെടുക്കാതെ ഒഴുക്കിനൊത്ത് പോകാനും നമുക്ക് കഴിഞ്ഞാല് അത് അവര്‍ക്കും നമുക്കും വലിയൊരു സഹായമായേക്കും. എന്‍റെ കാര്യം പറയുകയാണെങ്കില് ഇതേണ്ടാത് കഴിഞ്ഞതില് എനിക്ക് സന്തോഷമുണ്ടെന്ന് പറയട്ടെ.